+------------------------------------------------------------------+---+
| []                                                               |   |
+------------------------------------------------------------------+---+
|                                                                  |   |
+------------------------------------------------------------------+---+
| บริษัท ชิน คอร์ปอเรชั่น จำกัด (มหาชน)                                   |   |
|                                                                  |   |
| Shin Corporation Public Company Limited                          |   |
|                                                                  |   |
| เอกสารแนบ 1                                                      |   |
|                                                                  |   |
| การประกอบธุรกิจสายธุรกิจสื่อสารโทรคมนาคมไร้สาย                          |   |
+------------------------------------------------------------------+---+

การประกอบธุรกิจสายธุรกิจสื่อสารโทรคมนาคมไร้สาย

ในปี 2555 รายได้ของเอไอเอสสามารถแบ่งได้เป็น 2 ประเภทหลักๆ ได้แก่

  (1) รายได้จากการให้บริการ: โดยมี เอไอเอส และ ดีพีซี เป็นผู้ให้บริการ
  ประกอบด้วยรายได้จากการให้บริการลูกค้าระบบชำระรายเดือน (Postpaid subscription
  service) บริการสำหรับลูกค้าระบบเติมเงิน (Prepaid subscription service)
  บริการสื่อสารด้วยข้อมูล (Non-voice service) บริการสำหรับลูกค้านิติบุคคล (Corporate
  Business Service) บริการความสัมพันธ์กับลูกค้า (Customer Relation Management)
  และรายได้จากการบันทึกค่าเชื่อมโยงโครงข่าย (IC)
  โดยรายได้จากการให้บริการดังกล่าวคิดเป็นสัดส่วนประมาณ ร้อยละ 87 ของรายได้รวม

  (2) รายได้จากการขาย: คือรายได้จากการจำหน่ายเครื่องโทรศัพท์เคลื่อนที่ ซิมการ์ด
  และอุปกรณ์ต่างๆ ที่เกี่ยวข้อง โดยรายได้ในส่วนนี้คิดเป็นสัดส่วนประมาณร้อยละ 13
  ของรายได้รวม

1. ลักษณะผลิตภัณฑ์หรือบริการ

ผลิตภัณฑ์และบริการหลักที่เอไอเอสให้บริการแก่ลูกค้า คือ
บริการโทรศัพท์เคลื่อนที่ทั้งในระบบเติมเงินและระบบชำระค่าบริการรายเดือน
โดยมีสัดส่วนลูกค้าระบบเติมเงินร้อยละ 90 ของฐานลูกค้าทั้งหมด
และมีสัดส่วนลูกค้าในระบบชำระค่าบริการรายเดือนร้อยละ 10
ในขณะที่สัดส่วนรายได้หลักมาจากลูกค้าระบบเติมเงินร้อยละ 68
และจากลูกค้าในระบบชำระค่าบริการรายเดือนอีกร้อยละ 26

+---------------------------+------------------------------------------+
|   สัดส่วนลูกค้า ณ สิ้นปี 2555    |   ณ สิ้นปี 2555 บริษัทให้บริการลูกค้าทั่วประเทศ     |
|                           |   35.7 ล้านราย                            |
| []                        |                                          |
|                           |   ------------                           |
|                           | ----- ----------- ---------------------- |
|                           |                                          |
|                           |         จำนวนลูกค้า   รายได้ต่อเลขหมายต่อเดือน |
|                           |                                          |
|                           |            (ล้านคน)     (บาท) รวม Net IC* |
|                           |                                          |
|                           |   ลูกค้าระบบเติมเงิน    32.0        225      |
|                           |                                          |
|                           |   ลูกค้าระบบรายเดือน   3.7         650      |
|                           |                                          |
|                           |   รวม               35.7        268      |
|                           |   ------------                           |
|                           | ----- ----------- ---------------------- |
|                           |                                          |
|                           | * ข้อมูล ณ ไตรมาส 4/2555                   |
|                           |                                          |
|                           | สัดส่วนรายได้ร้อยละ 68 จากลูกค้าระบบเติมเงิน     |
|                           |                                          |
|                           |   ---------------------- --------------  |
|                           |                          สัดส่วนรายได้      |
|                           |                          (ร้อยละ)         |
|                           |                                          |
|                           |   ลูกค้าระบบเติมเงิน         68              |
|                           |                                          |
|                           |   ลูกค้าระบบรายเดือน        26              |
|                           |                                          |
|                           |   อื่นๆ                    6               |
|                           |                                          |
|                           |   รวม                    100.0           |
|                           |   ---------------------- --------------  |
+---------------------------+------------------------------------------+

เอไอเอสเข้าใจในความต้องการที่แตกต่างกันของลูกค้าแต่ละกลุ่ม
จึงออกแบบแบรนด์สินค้าที่หลากหลายเพื่อตอบโจทย์ผู้ใช้งาน ดังนี้

  1) เอไอเอส จีเอสเอ็ม แอดวานซ์ สำหรับคนทำงาน (White Collar)

  2) เอไอเอส จีเอสเอ็ม 1800 สำหรับลูกค้าที่ต้องการใช้บริการแบบพื้นฐาน

  3) เอไอเอส วัน-ทู-คอล! สำหรับลูกค้าวัยรุ่น

ในปี 2556 นับเป็นจุดเริ่มต้นที่ท้าทายสำหรับอุตสาหกรรมโทรคมนาคมไทย จากการออกใบอนุญาต
3G บนคลื่นความถี่ย่าน 2100 เมกะเฮิรตซ์ ในเดือนธันวาคมของปีที่ผ่านมา
ซึ่งนำไปสู่การเปลี่ยนจากระบบสัมปทานเป็นระบบใบอนุญาต
ทั้งเป็นการยกระดับศักยภาพด้านเทคโนโลยีโทรคมนาคมของไทย
และสนับสนุนการแข่งขันบนโครงสร้างการกำกับดูแลธุรกิจโทรคมนาคมที่มีความเป็นธรรมและเสรีมากขึ้น
เอไอเอสมีความมุ่งมั่นที่จะเป็นผู้นำในการผลักดันและเปลี่ยนแปลงการดำเนินธุรกิจ
เพื่อส่งมอบบริการ 3G แก่คนไทยทั่วประเทศอย่างทั่วถึง
และมุ่งเน้นการพัฒนาความแตกต่างและความหลากหลายของแอพพลิเคชั่นและคอนเทนต์เพื่อตอบรับกับไลฟ์สไตล์ของลูกค้า
และส่งมอบประสิทธิภาพในการใช้ชีวิตและการทำงานที่ดียิ่งขึ้น พร้อมทั้งความสะดวกสบาย
และความบันเทิง เพื่อตอกย้ำความเป็นผู้นำ
เอไอเอสมุ่งเน้นการดำเนินธุรกิจภายใต้แนวคิดระบบนิเวศแห่งการสื่อสาร (Ecosystem)
โดยผสานจุดแข็งด้านโครงข่ายคุณภาพของเอไอเอสเข้ากับ 5 ปัจจัยหลักที่สำคัญ ได้แก่ ผู้ผลิตอุปกรณ์
ผู้ผลิตคอนเทนต์ ผู้พัฒนาโซลูชั่น พันธมิตรทางธุรกิจ รวมถึงการบริการลูกค้า
โดยทั้งเอไอเอสและพันธมิตรทางธุรกิจจะก้าวไปสู่การเติบโตอย่างยั่งยืนด้วยกัน
พร้อมทั้งยกศักยภาพในการแข่งขันในยุค 3G
ด้วยโครงข่ายคุณภาพและบริการที่ตอบโจทย์ความต้องการของลูกค้าที่เปลี่ยนแปลงไปทั้งในการทำงานและชีวิตส่วนตัว

1.  เอไอเอส จีเอสเอ็ม แอดวานซ์

เอไอเอส จีเอสเอ็ม แอดวานซ์
เป็นแบรนด์โพสต์เพดหรือระบบเหมาจ่ายรายเดือนและมีลูกค้าใช้บริการกว่า 3.7 ล้านราย
จีเอสเอ็ม แอดวานซ์
มุ่งตอบสนองความต้องการของกลุ่มคนตั้งแต่วัยที่กำลังจะก้าวเข้าสู่วัยเริ่มทำงาน คนทำงานรุ่นใหม่
นักธุรกิจ เจ้าของกิจการ ที่มีความคิดทันสมัยและชื่นชอบเทคโนโลยี

จีเอสเอ็ม แอดวานซ์ ได้ดึงเอาไลฟ์สไตล์การใช้งานของลูกค้าขึ้นมาเป็นจุดขาย
โดยเป็นการต่อยอดจากแนวคิด “GSM Smart Life” ชีวิตสมาร์ท ชีวิตเลือกได้ ด้วยแนวคิด GSM
Smart Mix & Match ที่ต้องการตอบโจทย์ในทุกไลฟ์สไตล์ของกลุ่มคนเหล่านี้
โดยลูกค้าสามารถเลือกสิ่งที่เหมาะสมกับการใช้งานของตนเองได้มากที่สุด โดยมีทั้งแพ็กเริ่มต้น
(Smart Basic) ที่ลูกค้าเลือกอัตราค่าโทรตามการใช้งานจริงได้ง่ายๆ ในอัตราเดียว
ทุกเครือข่ายตลอด 24 ชั่วโมง โดยมีให้เลือกเริ่มต้นที่ 200 - 1,500 บาท
นอกจากนี้ยังมีแพ็กเสริม (GSM Smart Topping)
ที่หลากหลายให้เลือกตามพฤติกรรมการใช้งานของลูกค้าทั้งในเรื่องการโทร การใช้งานอินเทอร์เน็ต
หรือการใช้งานบริการเสริมอื่นๆ อาทิ บริการข้ามแดนอัตโนมัติ เป็นต้น

กระแสโซเชียลเน็ทเวิร์คกับบริการที่ตอบโจทย์

ในช่วง 2-3 ปีที่ผ่านมา กระแสโซเชียลเน็ทเวิร์ค ทำให้การเชื่อมโยงใกล้กันมากขึ้น
เป็นการย่อโลกให้คนที่อยู่คนละมุมโลกสามารถรับรู้ข่าวสารของกันและกันได้อย่างรวดเร็ว
เมื่อสังคมกลายเป็นโลกโซเชียลเน็ทเวิร์ค ไลฟ์สไตล์ของคนส่วนใหญ่ก็เปลี่ยนแปลงไปด้วย
วิธีการสื่อสารก็ต้องปรับเปลี่ยนไปเพื่อตอบสนองให้ทันต่อความต้องการของสังคมโลก
ในฐานะของการเป็นผู้นำทางด้านโทรคมนาคมของประเทศเมื่อความต้องการใช้งานอินเทอร์เน็ตเพิ่มมากขึ้น
จีเอสเอ็ม แอดวานซ์ ก็ได้ออกบริการโดยเน้นในเรื่องของการใช้งานอินเทอร์เน็ตเพิ่มมากขึ้น
ไม่ว่าจะเป็นการเน้นบริการ 3G และ EDGE⁺
ให้ลูกค้าสามารถใช้งานอินเทอร์เน็ตและโทรได้ต่อเนื่องทั่วไทย
อีกทั้งยังสามารถรับสายได้ขณะใช้งานอินเทอร์เน็ต ไม่ว่าจะเป็นแพ็กเสริม 3G

Smart Topping หรือ แพ็กเสริม WiFi ซึ่งมีบริการให้ลูกค้ากว่า 50,000 จุดทั่วประเทศ
หรือความต้องการของลูกค้าซึ่งอาจแบ่งตามประเภทโทรศัพท์มือถือของลูกค้า จีเอสเอ็ม แอดวานซ์
ก็มีแพ็กเกจที่รองรับการใช้งานตั้งแต่มือถือทั่วไปจนไปถึงมือถือสมาร์ทโฟนต่างๆ เช่น
แพ็กเกจสมาร์ทโฟน แพ็กเกจสำหรับมือถือสมาร์ทโฟนทุกรุ่น แพ็กเกจ iPhone แพ็กเกจ
BlackBerry เป็นต้น เพื่อให้เหมาะสมกับเครื่องที่ลูกค้าใช้งาน

เข้าถึงความต้องการของลูกค้าอย่างลึกซึ้ง

นอกจากนี้ ทางจีเอสเอ็ม แอดวานซ์
ยังคำนึงถึงการใช้งานและอำนวยความสะดวกให้แก่ลูกค้าอีกด้วย
โดยเฉพาะลูกค้าที่มีอุปกรณ์การสื่อสารมากกว่า 1 เครื่อง เช่น ใช้สมาร์ทโฟนควบคู่กับคอมพิวเตอร์
โน้ตบุ๊ค หรือแท็บเล็ต ดังนั้นทาง จีเอสเอ็ม แอดวานซ์ จึงได้ออกแพ็กเสริม Unlimited 3G
Multi SIM เพื่อตอบโจทย์การใช้งานของลูกค้าที่มีทั้งโทรศัพท์สมาร์ทโฟนและอุปกรณ์สื่อสารอื่นๆ
ดังกล่าว เพื่อการใช้งานที่ง่ายขึ้น เพียง 1 หมายเลขสามารถต่ออินเทอร์เน็ตได้พร้อมกันสูงสุดถึง 5
เครื่อง ไม่ต้องเสียเวลาสลับซิมการ์ดไปมา เป็นการนำเสนอบริการนวัตกรรมใหม่ๆ
เพื่อตอบสนองทุกไลฟ์สไตล์ให้ตรงความต้องการของลูกค้ามากที่สุด

การเตรียมความพร้อมเข้าสู่บริการ 3G

ในปี 2555 จีเอสเอ็ม แอดวานซ์ ได้มีการเตรียมการทำตลาด 3G
โดยเปิดโอกาสให้ลูกค้าใช้ความเร็ว 3G บนระบบ 900 เมกะเฮิรตซ์ ในพื้นที่เป้าหมาย
ทั้งในรูปแบบของแพ็กเสริม 3G Smart Topping และแพ็กเกจหลักสำหรับผู้ที่ใช้มือถือ สมาร์ทโฟน
ให้สัมผัสประสบการณ์ใช้ความเร็ว 3G และในปี 2556
ลูกค้าจะได้ประสบการณ์ที่ดีกว่าเดิมด้วยบริการ 3G เต็มรูปแบบบนคลื่น 2.1 กิกะเฮิรตซ์

2. จีเอสเอ็ม 1800

จีเอสเอ็ม 1800 เน้นกลุ่มเป้าหมายหลัก คือ กลุ่มผู้ที่ใช้บริการโทรศัพท์เคลื่อนที่แบบพื้นฐาน
ซึ่งเน้นการโทรออกรับสาย และ SMS เป็นหลัก โดยลูกค้าของจีเอสเอ็ม 1800
จะได้รับประสบการณ์ใช้งานการโทรที่มีคุณภาพใช้งานได้ทั่วประเทศไทยผ่านเครือข่ายของจีเอสเอ็ม
1800 เองและการใช้โครงข่ายร่วม (Roaming) 900 เมกะเฮิรตซ์ของเอไอเอส

จีเอสเอ็ม 1800 นำเสนอแพ็กเกจที่ตรงตามความต้องการใช้งานทั้งลูกค้าใหม่และลูกค้าปัจจุบัน
สำหรับลูกค้าที่เปิดเบอร์ใหม่จะมีแพ็กเกจที่เน้นประโยชน์ในการใช้งานและความคุ้มค่าเป็นหลัก เช่น
เน้นการโทรภายในเครือข่ายได้นานถึง ครึ่งชั่วโมง เพียง 99 สตางค์กับ “แพ็กเกจคุยครึ่งชั่วโมง
99 สตางค์” หรือเน้นโทรในช่วงเวลากลางวันกับ “แพ็กเกจสุดคุ้ม 125 บาท”
สามารถตอบโจทย์ได้อย่างคุ้มค่า เพราะให้ลูกค้าโทรไม่จำกัดในเครือข่าย ช่วงเวลาตี 5 ถึง 5
โมงเย็น

ส่วนแพ็กเกจสำหรับลูกค้าปัจจุบันที่มุ่งเน้นความสะดวกสบาย เข้าใจง่าย
ด้วยค่าโทรอัตราเดียวทุกเครือข่าย ซึ่งมีให้เลือกตามความต้องการปริมาณการใช้งาน
ค่าบริการเริ่มต้นที่ 150 บาท 150 นาที และสูงสุดที่ 800 บาท 800 นาที

นอกจากนี้ จีเอสเอ็ม 1800
ยังมีแพ็กเสริมสำหรับผู้ที่ต้องการใช้งานเพิ่มเติมทั้งลูกค้าใหม่และลูกค้าปัจจุบันด้วยอัตราค่าบริการที่ถูกลงเพื่อเพิ่มความคุ้มและประหยัดค่าใช้จ่ายมากขึ้น
ไม่ว่าจะเป็นแพ็กเสริมสำหรับโทรและใช้งานอินเทอร์เน็ตบนมือถือ เริ่มต้นเพียง 99 บาทเท่านั้น

3. เอไอเอส วัน-ทู-คอล!

เอไอเอส วัน-ทู-คอล!
เป็นแบรนด์พรีเพดหรือระบบเติมเงินที่มีผู้ใช้บริการมากเป็นอันดับหนึ่งในประเทศไทย
ปัจจุบันมียอดผู้ใช้บริการสูงถึง 32 ล้านเลขหมาย วัน-ทู-คอล!
มีกลุ่มเป้าหมายหลักเป็นวัยรุ่นและคนรุ่นใหม่ที่มีไลฟ์สไตล์เป็นตัวของตัวเอง กล้าคิด กล้าทำ
กล้าแสดงออก ซึ่งเป็นที่มาในการวางตำแหน่งทางการตลาดให้เป็นผู้นำในตลาดโทรคมนาคมที่มี
Brand Value สูงที่สุด
โดยยังคงมุ่งเน้นไปที่การสร้างภาพลักษณ์ภายใต้แนวความคิดและประสบการณ์ “อิสระ” (Freedom)
ไปสู่ผู้บริโภคทั่วไปอย่างต่อเนื่องจากแนวความคิด “อิสระ”
จึงเป็นที่มาในการพัฒนาสินค้าและบริการภายใต้นวัตกรรมใหม่ๆ (innovation) ที่ทางวัน-ทู-คอล!
ได้ศึกษาและใส่ใจเพื่อรู้ถึงความต้องการของลูกค้าอย่างแท้จริง (customer insight)
เพื่อให้เกิดประสบการณ์ร่วมที่ดี ตอบสนองความต้องการของผู้บริโภคและสร้างความพึงพอใจสูงสุด

ยุคของโซเซียลเน็ทเวิร์ค

ในปี 2555 เป็นยุคที่สังคมทั่วโลกหันมาใช้กระแสโซเซียลเน็ทเวิร์คอย่างแพร่หลาย
มีแอพพลิเคชั่นใหม่ๆ เกิดขึ้นมากมายและเป็นที่นิยมในกลุ่มวัยรุ่นที่ใช้ Social media
ในการสร้างเครือข่ายไม่ว่าจะเป็นการประชาสัมพันธ์สินค้า บริการ หรือตัวเองให้เป็นที่รู้จัก เช่น
Facebook, Twitter, Instagram, Line เป็นต้น วัน-ทู-คอล! ได้มองเห็นกระแสของ
Social ที่กำลังเติบโตขึ้นอย่างต่อเนื่อง จึงพัฒนาบริการ Chat ตั้งแต่ปี 2554 ด้วยแพ็คเกจ Chat
ต่างๆ ในราคาคุ้มค่าและเหมาะสมกับ ไลฟ์สไตล์ของลูกค้าวัน-ทู-คอล!
ที่นิยมใช้งานแบบตามความต้องการโดยไม่ต้องเหมาจ่าย (pay per use)
ซึ่งช่วยกระตุ้นการใช้งานประเภทข้อมูลหรือที่เรียกว่าดาต้า (Data)
ส่งผลให้รายได้เอไอเอสเติบโตเป็นอย่างดี และในต้นปี 2555 การ Chat ด้วย Line
Application ซึ่งเน้นการส่งสติกเกอร์น่ารักรูปแบบต่างๆ เป็นกระแสที่มาแรงในกลุ่มวัยรุ่น
และวัยทำงานที่ชอบเล่นดาต้า วัน-ทู-คอล! จึงคิดค้นบริการที่ผสมผสานระหว่างบริการเหมา เหมา
ดาต้า กับ Line Application โดยออกสติกเกอร์น้องอุ่นใจ และ word art
ภาษาไทยที่เป็นที่นิยมและคำเก๋ๆ ให้ลูกค้าเอไอเอสได้ดาวน์โหลดฟรีเป็นรายแรกในประเทศไทย
แพ็คเกจเหมา เหมา 3G เริ่มต้นเพียงสัปดาห์ละ 9 บาท
ซึ่งได้สร้างกระแสนิยมและเป็นที่ต้องการในกลุ่มลูกค้าสมาร์ทโฟน เป็นอย่างสูง

ลงลึกถึงความต้องการของลูกค้าด้วยบริการเข้าถึง และเข้าใจ

วัน-ทู-คอล! ได้พัฒนาสินค้าและบริการใหม่ๆ
ให้กับลูกค้าอย่างต่อเนื่องบนพื้นฐานสำคัญของการรู้จักและเข้าใจลูกค้าอย่างลึกซึ้ง (Insightful)
บริการที่ให้ความช่วยเหลือให้ลูกค้าสามารถดำเนินการได้ด้วยตนเอง (Helpful)
การออกสินค้าและบริการอย่างสร้างสรรค์ (Innovative) และทำงานอย่างมืออาชีพ
(Professional)
เพื่อมุ่งตอบโจทย์การใช้ชีวิตที่หลากหลายและส่งมอบประสบการณ์ที่ดีมอบให้กับลูกค้า (Good
Customer Experience) การพัฒนาบริการ eService เป็นหนึ่งตัวอย่างที่วัน-ทู-คอล!
จัดทำให้ลูกค้าสามารถดำเนินการเรื่องต่างๆ ได้เองไม่ว่าจะเป็น การเปลี่ยนโปรโมชั่น
การตรวจสอบข้อมูลการโทร (Call Detail) บริการเช็คยอด โอนเงินโอนวันอัตโนมัติ
(Give2Gang) ทั้งหมดนี้เป็นบริการที่อำนวยความสะดวก รวดเร็วที่วัน-ทู-คอล! มอบให้กับลูกค้า

การตลาดแบบ Segmentation

วัน-ทู-คอล! มีแผนการทำตลาดแบบเจาะกลุ่มลูกค้า (segmentation)
โดยกระจายการขายเข้าไปสู่กลุ่มวัยรุ่น (Teen) และก่อนวัยรุ่น (Preteen)
รวมถึงการขยายตลาดไปยังกลุ่มแรงงานต่างด้าว พม่า และเขมร มากขึ้นเพื่อขยายฐานลูกค้า
นอกจากนี้ยังมีการทำกิจกรรมเพื่อสร้างความสัมพันธ์กับลูกค้า
โดยสนับสนุนให้เยาวชนมีโอกาสเรียนรู้และสร้างประสบการณ์ต่างๆ นอกห้องเรียนอย่างต่อเนื่อง
ได้แก่ One-2-Call! BrandAge Award ปี 6 Click4U ระเบิดความรู้สู่มหาวิทยาลัย
และติวทูคิด ติวโอเน็ตประถม 6 กับวัน-ทู-คอล! และไทยคม

การเตรียมความพร้อมเข้าสู่บริการ 3G

วัน-ทู-คอล! นำเสนอเครื่องโทรศัพท์เคลื่อนที่ 3G ผนวกร่วมกับดาต้า และแพ็คเกจโทรฟรี
เพื่อให้ลูกค้าได้มีอุปกรณ์ที่พร้อมรองรับบริการ 3G ก่อนจะเปิดให้บริการอย่างเต็มรูปแบบในปี 2556
นอกจากนี้ยังได้พัฒนาบริการ One Number for Self Service ให้ลูกค้าได้เข้าถึงบริการต่างๆ
ได้ง่ายๆ ได้แก่ บริการเปลี่ยนโปรโมชั่น *777 รวมบริการต่างๆ ของ วัน-ทู-คอล! *700 และ
บริการเช็คยอดค่าใช้จ่ายต่างๆ *121 การพัฒนาบริการนี้เพื่อให้ลูกค้าจดจำได้ง่าย
และเข้าถึงบริการได้อย่างสะดวกรวดเร็ว

4. บริการเพื่อธุรกิจจากเอไอเอส (AIS Business Solutions)

เอไอเอสเป็นผู้นำในการให้บริการโซลูชั่นทางด้านการสื่อสารโทรคมนาคมแก่กลุ่มลูกค้าองค์กร
ทั้งกลุ่มธุรกิจขนาดใหญ่ ขนาดกลางและขนาดย่อม (SMEs)
โดยให้การสนับสนุนการเพิ่มศักยภาพและพัฒนาขีดความสามารถในการแข่งขันของลูกค้าองค์กร
ลูกค้าขนาดใหญ่ครอบคลุมถึงลูกค้ากลุ่มรัฐบาลและเอกชน
รวมทั้งดูแลลูกค้าในอุตสาหกรรมหลักโดยเฉพาะ เช่น สถาบันการเงิน อุตสาหกรรมพลังงาน
หรืออุตสาหกรรมรถยนต์ เป็นต้น โดยมีทีมงานดูแลลูกค้าในแต่ละภูมิภาคโดยเฉพาะ

ในโลกปัจจุบัน
การแข่งขันของธุรกิจมีความซับซ้อนขึ้นส่งผลให้ผู้ประกอบการหันมาให้ความสำคัญกับการเพิ่มประสิทธิภาพและความรวดเร็วในการทำงาน
เนื่องจากเป็นตัวแปรสำคัญที่ส่งเสริมธุรกิจให้มีศักยภาพในการแข่งขัน
การนำโซลูชั่นด้านการสื่อสารโทรคมนาคมเข้ามาเป็นกลไกในการบริหารจัดการธุรกิจ
จึงเป็นกลยุทธ์ที่ช่วยเพิ่มขีดความสามารถด้านการปฏิบัติงานรวมไปถึงการบริหารจัดการทรัพยากรที่มีอยู่ให้เกิดประโยชน์สูงสุดได้

ยุทธศาสตร์ทางการตลาดของเอไอเอส โซลูชั่น มุ่งเน้นใน 3 แกนหลักๆ คือ การสร้างความเชื่อมั่น
(Trust) ในการให้บริการแก่ลูกค้า ได้แก่ AIS Corporate Call Center 1149
ที่คอยแนะนำข้อมูลเบื้องต้นแก่กลุ่มลูกค้าองค์กรตลอด 24 ชั่วโมง
รวมถึงพนักงานขายที่ให้คำปรึกษาทางธุรกิจเมื่อลูกค้าต้องการข้อมูลเฉพาะด้านยิ่งขึ้น คุณภาพ
(Quality) ของ Software และแอพพลิเคชั่นต่างๆ
รวมทั้งคุณภาพเครือข่ายที่ครอบคลุมทั่วประเทศ พัฒนาสินค้าและบริการให้มี ความหลากหลาย
(Variety) เพื่อตอบโจทย์ธุรกิจได้หลากหลายรูปแบบ และหลากหลายความต้องการของลูกค้า

4.1 บริการลูกค้าองค์กร

เอไอเอส บิสสิเนส โซลูชั่น
มุ่งพัฒนาสินค้าและบริการอย่างต่อเนื่องเพื่อตอบสนองการใช้งานของลูกค้าองค์กรโดยเฉพาะ
โดยพัฒนาต่อยอดมาจากโซลูชั่นเดิมเพื่อเติมเต็มความต้องการของลูกค้าองค์กร
และพัฒนาโซลูชั่นใหม่ที่ช่วยเพิ่มความสามารถในการแข่งขันให้กับธุรกิจ
นอกจากนี้ยังร่วมมือกับพันธมิตรทางธุรกิจเพื่อพัฒนาโซลูชั่นใหม่ๆ ที่รองรับ
ความต้องการของธุรกิจในด้านต่างๆ ดังนี้

1.  โซลูชั่นที่ช่วยเพิ่มประสิทธิภาพทางการสื่อสาร

2.  โซลูชั่นที่ช่วยเพิ่มโอกาสทางการตลาด

3.  โซลูชั่นที่ช่วยเพิ่มประสิทธิภาพทางไอที

4.  โซลูชั่นที่ช่วยในการติดตาม และการตรวจสอบ

5.  โซลูชั่นพิเศษที่พัฒนาขึ้นเฉพาะธุรกิจ

การเติบโตของการใช้งานสำหรับองค์กรเติบโตขึ้นอย่างก้าวกระโดดซึ่งโซลูชั่นที่หลากหลายของเอไอเอสจะสามารถ
ตอบโจทย์ของแต่ละธุรกิจได้ดียิ่งขึ้น และสนับสนุนให้ธุรกิจสามารถต่อยอดการเติบโตได้อย่างสมบูรณ์
ด้วยตัวอย่างของโซลูชั่น ดังนี้

 AIS Mobile PBX (Private Branch Exchange)
ช่วยเพิ่มประสิทธิภาพการสื่อสารได้อย่างเต็มที่ โดยใช้เบอร์โทรศัพท์มือถือเป็นเบอร์กลาง
พร้อมกำหนดเสียงตอบรับอัตโนมัติ และสามารถโอนสายไปยังมือถือที่กำหนดได้
แม้ว่าพนักงานจะไม่อยู่ในสำนักงานหรือหากจำเป็นต้องย้ายสำนักงาน ก็ยังสามารถใช้เบอร์เดิมได้
ลงทุนน้อย ติดตั้งง่าย ไม่ต้องเสียค่าใช้จ่ายจำนวนมากในการติดตั้งและบำรุงรักษา
พร้อมอัตราค่าโทรที่ประหยัดกว่าการใช้โทรศัพท์พื้นฐาน

 AIS Business Conference เพิ่มประสิทธิภาพการสื่อสาร ประหยัดทั้งเวลาและค่าใช้จ่าย
ด้วยการประชุมออนไลน์ผ่านเครือข่ายอินเทอร์เน็ต
สามารถจัดการประชุมโดยไม่ต้องยึดติดกับที่สำนักงานอีกต่อไป สามารถเห็นภาพและ
ได้ยินเสียงผู้เข้าร่วมประชุมได้พร้อมกันหลายคน
รวมทั้งสามารถนำเสนอเอกสารในที่ประชุมหรือลงมติในการประชุมซึ่งสามารถเข้าใช้งานได้หลากหลายช่องทาง
ทั้งผ่านเว็บไซต์ www.ais.co.th/webconf หรือการดาวน์โหลดซอฟต์แวร์ในเครื่องคอมพิวเตอร์

 AIS Smart Messaging บริการส่งข้อมูลข่าวสารในรูปแบบ SMS หรือ MMS
ผ่านทางเว็บไซต์ไปยังกลุ่มเป้าหมาย ได้เป็นจำนวนมากโดยไม่จำกัดความยาวของข้อความ
เป็นอีกช่องทางในการทำการตลาดของธุรกิจทั้งโฆษณา ประชาสัมพันธ์ การแจ้งเตือน
การทำกิจกรรมทางการตลาด โดยทำได้ทั้งการสื่อสารแบบทางเดียว
หรือด้วยการสื่อสารแบบสองทาง คือ การส่งออกไปยังผู้รับและผู้รับส่งข้อความตอบกลับเข้ามา เช่น
การโหวต การประกวด แข่งขัน ผ่านเว็บไซต์
http://www.ais.co.th/business/smartmessaging

 AIS Push Mail    บริการรับส่งอีเมล์ด้วยการเชื่อมต่อกับฐานข้อมูลของบริษัท
สามารถรับส่งเมล์ผ่านมือถือและเรียกดูไฟล์แนบได้หลายรูปแบบ ทั้ง Word Excel Power Point
และ PDF รองรับการใช้งานส่วนบุคคล
ตารางนัดหมายโดยสามารถปรับเปลี่ยนและกำหนดได้ด้วยตัวเอง
พร้อมด้วยระบบความปลอดภัยสูงสุดในการปกป้องข้อมูลภายในองค์กรไม่ให้รั่วไหลสู่ภายนอกบริษัท

 AIS Smart Tracking Plus
เป็นบริการที่ช่วยในการติดตามและตรวจสอบตำแหน่งยานพาหนะแบบ Real-Time
เหมาะสำหรับธุรกิจขนาดใหญ่และ SMEs
โดยผสานการทำงานระหว่างเทคโนโลยีการระบุตำแหน่งด้วยดาวเทียม GPS (Global
Positioning System) และการสื่อสารข้อมูลผ่านเครือข่ายของเอไอเอส
ช่วยให้วางแผนเส้นทางและการจัดส่งในแต่ละวันได้อย่างมีประสิทธิภาพ
รวมทั้งสามารถติดตามยานพาหนะและตรวจสอบพฤติกรรมของพนักงานขับรถผ่าน ระบบแผนที่ดิจิตอล
(Digital Map) บนหน้าจอคอมพิวเตอร์จากศูนย์ควบคุมได้ในทันที
ทำให้องค์กรสามารถลดต้นทุนและมีประสิทธิภาพในการดำเนินธุรกิจ

 AIS Corporate Internet บริการอินเทอร์เน็ตคุณภาพสูงสำหรับองค์กรธุรกิจ
รองรับความเร็วตั้งแต่ 256 kbps ถึง 100 mpbs ด้วยการเชื่อมต่อตรงกับ Internet Gateway
ทั้งในและนอกประเทศผ่านโครงข่ายโทรคมนาคมที่มีเสถียรภาพและประสิทธิภาพสูง
เสมือนเป็นช่องทางเชื่อมต่ออินเทอร์เน็ตแบบส่วนตัว ช่วยเสริมศักยภาพในการสื่อสารให้กับธุรกิจ

 แพ็กเกจดาต้าโรมมิ่งสำหรับลูกค้าองค์กร
ที่เดินทางไปใช้งานยังต่างประเทศสามารถเชื่อมต่อข้อมูลได้อย่างต่อเนื่อง
ให้ลูกค้าหมดความกังวลใจและป้องกันการเกิดค่าบริการที่สูงเกินความจำเป็นด้วย AIS Unlimited
Data Roaming Package ช่วยให้ลูกค้าใช้บริการข้อมูลได้แบบไม่จำกัดใน 21 ประเทศยอดนิยม
และ AIS Hassle-free Data Roaming Package
ที่เพิ่มความสะดวกสบายให้แก่ลูกค้าในการใช้งานดาต้าโรมมิ่งได้ทุกเครือข่ายในประเทศที่ให้บริการปลายทางด้วยการสมัครเพียงครั้งเดียว
สามารถใช้งานต่อเนื่องได้ถึง 12 รอบบิล และประหยัดสูงสุดถึงร้อยละ 94
รวมทั้งจะไม่มีการคิดค่าค่าบริการใดๆ หากไม่มีการใช้งานในรอบบิลนั้น

 Package SMEs เลือกได้ คุ้มค่าหลากหลาย ครบทุกความต้องการในทุกธุรกิจ
ตอบโจทย์ความต้องการของลูกค้า SMEs
โดยสามารถเลือกแพ็กเก็จเองตามความเหมาะสมของธุรกิจที่มีการใช้งานทั้งค่าโทร แพ็กหลัก
แพ็กเสริม รวมถึงโซลูชั่นที่ช่วยเพิ่มประสิทธิภาพในการดำเนินธุรกิจพร้อมทั้งช่วยประหยัดค่าใช้จ่าย
เช่น การรับส่งอีเมล์ผ่านมือถือ ด้วย AIS BlackBerry Push mail หรือ การรับส่ง SMS
ผ่านเว็บไซต์ ด้วย AIS Smart Messaging เป็นต้น

 สิทธิพิเศษสำหรับลูกค้าองค์กร

  เอไอเอส บิสสิเนส โซลูชั่น ได้ดูแลลูกค้าองค์กรแต่ละประเภทธุรกิจเป็นพิเศษเสมอมา โดยในปี
  2555 ได้คัดสรรและ ส่งมอบสิทธิพิเศษเฉพาะลูกค้าองค์กร เช่น บริการออนไลน์ “AIS
  eBusiness Portal” ที่ช่วยให้ลูกค้าองค์กร ทั้งผู้รับสิทธิบริหารจัดการระบบและผู้ถือเลขหมาย
  สามารถตรวจสอบข้อมูลและทำธุรกรรมต่างๆ ผ่านเว็บไซต์ได้ด้วยตนเองตลอด 24 ชั่วโมง
  เพื่อการควบคุมค่าใช้จ่ายที่มีประสิทธิภาพยิ่งขึ้น นอกจากนี้ยังมอบสิทธิ เซเรเนด โกลด์ สำหรับ
  ทุกเลขหมายซึ่งจดทะเบียนในนามนิติบุคคลที่มียอดการใช้งานถึงเกณฑ์ที่กำหนดโดยอัตโนมัติ เป็นต้น

 กิจกรรมระหว่างองค์กร

  เอไอเอส บิสสิเนส โซลูชั่น ได้จัดกิจกรรมระหว่างองค์กรลูกค้าขึ้น
  เพื่อให้ลูกค้าองค์กรได้รับสิทธิประโยชน์สูงสุด จากการดำเนินธุรกิจร่วมกันในฐานะคู่ค้าทางธุรกิจ
  เช่น จัดสัมมนา “DPIM Backhauling 2012” ติดปีกให้ผู้ประกอบการไทยด้วย e-Logistics
  ด้วยการบรรยายพิเศษเรื่อง “Business Solution Trend
  กับการเพิ่มขีดความสามารถการขนส่งไทย” หรือจะเป็นการประชุมวิชาการ “CIO 6^(th)
  Annual Conference 2012” ICT Sustainability for SMART Thailand
  เพื่อสร้างความร่วมมือในภาคธุรกิจและนำเสนอแนวทางให้แต่ละประเภทธุรกิจสามารถปรับตัวเข้ากับสภาพเศรษฐกิจและสังคมของประเทศที่กำลังจะเข้าสู่
  ประชาคมเศรษฐกิจอาเซียน (Asean Economic Community) ในปี 2558 ที่จะถึงนี้

5. การบริหารความสัมพันธ์ลูกค้า และประสบการณ์ลูกค้า

ในปีนี้ เอไอเอส เดินหน้าต่อยอดสร้างความแตกต่าง พัฒนานวัตกรรมการบริการอย่างต่อเนื่อง
ตามแนวคิด “ชีวิตในแบบคุณ” ด้วยการส่งมอบสินค้าและบริการที่ตรงใจ ตอบรับรูปแบบชีวิตใหม่ๆ
ทั้งบริการด้านมือถือและอุปกรณ์ การใช้งานเครือข่าย แอพพลิเคชั่น และบริการดูแลลูกค้า
ตลอดจนสิทธิพิเศษต่างๆ พร้อมตอกย้ำความเป็นแบรนด์เอไอเอส
ด้วยการส่งมอบประสบการณ์ที่รู้จักและเข้าใจลูกค้าอย่างลึกซึ้ง (Insightful)
การเป็นที่ปรึกษาให้ความช่วยเหลือ (Helpful) พร้อมกับบริการที่สร้างสรรค์ (Innovative)
อย่างมืออาชีพ (Professional) เพื่อให้ทุกประสบการณ์สร้างความพึงพอใจสูงสุด
และเกิดความผูกพันกับแบรนด์ในระยะยาว

เข้าใจ ตรงใจ บริหารความสัมพันธ์ยุคใหม่ด้วย Interactive CRM

เอไอเอส ได้พัฒนาระบบการดูแลลูกค้าให้ล้ำหน้าไปอีกขั้นด้วย Interactive CRM
เพิ่มขีดความสามารถในการวิเคราะห์ข้อมูลของลูกค้าทั้งข้อมูลอุปกรณ์สื่อสารที่ใช้และพฤติกรรมการใช้งานต่างๆ
เพื่อให้คำแนะนำปรึกษาหรือนำเสนอสินค้าบริการและสิทธิพิเศษที่ตรงใจได้ทันที
ช่วยสนับสนุนการเติบโตของรายได้และสร้างความพึงพอใจให้ลูกค้าในเวลาเดียวกัน
โดยมีอัตราการตอบรับแคมเปญจากลูกค้าผ่านระบบดังกล่าวสูงกว่าการทำแคมเปญปกติถึงร้อยละ 15
นอกจากนี้
ยังเตรียมพัฒนาระบบการวิเคราะห์การใช้งานโทรศัพท์มือถือเพื่อตอบสนองการใช้งานอินเทอร์เน็ตเคลื่อนที่ที่เพิ่มขึ้น
ตอบรับบริการ 3G บนคลื่น 2.1 กิกะเฮิรตซ์ ที่จะเปิดอย่างเต็มรูปแบบในอนาคตอันใกล้
ช่วยให้เข้าใจพฤติกรรมการใช้งานรับส่งข้อมูลของลูกค้าอย่างลงลึกยิ่งขึ้น
และให้คำแนะนำปรึกษาเกี่ยวกับการใช้งานเครือข่าย อุปกรณ์สื่อสาร แอ็พพลิเคชั่น แพ็กเกจ
และบริการอื่นๆ ด้วยความเข้าใจลูกค้าอย่างแท้จริง พร้อมนำมาใช้งานจริงในปี 2556 นี้

ดูแลครบวงจรยิ่งขึ้น เพื่อผู้ใช้งานสมาร์ทโฟนต่างประเทศ

ในยุคที่ลูกค้านิยมเปลี่ยนมาใช้โทรศัพท์สมาร์ทโฟนมากขึ้น
กลุ่มลูกค้าที่เดินทางไปต่างประเทศเป็นกลุ่มที่ได้รับผลกระทบด้านค่าใช้จ่ายจากสมาร์ทดีไวซ์ที่มักเชื่อมต่ออินเทอร์เน็ตโดยอัตโนมัติ
ในปีที่ผ่านมาเอไอเอสพัฒนาบริการต่างๆ เพื่อดูแลลูกค้ากลุ่มนี้โดยเฉพาะ ตั้งแต่การส่ง SMS
แนะนำการใช้งานเมื่อมีการเชื่อมต่อครั้งแรก
บริการเปิดปิดอินเทอร์เน็ตด้วยตัวเองจากโทรศัพท์เคลื่อนที่
บริการแจ้งเตือนการใช้งานเป็นระยะเมื่ออยู่ต่างประเทศ เป็นต้น ในปีนี้เอไอเอสนำเทคโนโลยี
ที่ช่วยควบคุมค่าใช้จ่ายจากการใช้งานอินเทอร์เน็ตที่ต่างประเทศซึ่งสามารถเฝ้าระวังระดับการใช้งานของลูกค้าโดยจะมี
SMS แจ้งเตือนทันทีเมื่อใช้งานเกินแพ็กเกจ เมื่อไม่มีแพ็คเกจ เมื่อใกล้ครบแพ็กเกจ
หรือเมื่อเลือกใช้เครือข่ายไม่ตรงกับแพ็กเกจ
นอกจากนี้ยังได้กำหนดวงเงินค่าใช้จ่ายเพื่อป้องกันการเชื่อมต่อโดยอัตโนมัติ
ทั้งนี้หากเทียบกับต้นปีที่ผ่านมาระบบดังกล่าวช่วยลดอัตราการร้องเรียนเรื่องค่าใช้จ่ายสูงผิดปกติจากการใช้งานอินเทอร์เน็ตในต่างประเทศได้สูงถึงร้อยละ
54 จำนวนลูกค้าสมัครแพ็กเกจการใช้งานต่างประเทศเพิ่มขึ้นถึงร้อยละ 61
ช่วยลดการโทรติดต่อลูกค้าเมื่อใช้งานเกินแพ็คเกจได้สูงถึงร้อยละ 72
และช่วยเพิ่มความสบายใจให้ลูกค้ายิ่งขึ้นเมื่อใช้บริการในต่างแดน นอกจากนี้ ในไตรมาสที่ 4
เอไอเอสได้เปิดตัวแอพพลิเคชั่นใหม่ “AIS Roaming App” เป็นครั้งแรกในเมืองไทย
ให้ลูกค้าสมัครแพ็กเกจดาต้าโรมมิ่งราคาประหยัด
ตรวจสอบแพ็กเกจและเช็คปริมาณการใช้งานคงเหลือได้เองแบบเรียลไทม์ผ่าน iPad ด้วยตัวเอง

AIS Touch Points มิติใหม่แห่งงานบริการครบวงจร

เอไอเอส ช็อป ได้พลิกมิติในการให้บริการ
ให้พร้อมสำหรับการเติบโตของธุรกิจและการเข้ามาของเทคโนโลยี 3G บนคลื่น 2.1
กิกะเฮิรตซ์อย่างเต็มตัว ตั้งแต่การทยอยปรับปรุงรูปลักษณ์ใหม่ การขยายสาขา
และการนำเทคโนโลยีเข้ามาใช้ในการให้บริการเพื่อความสะดวกรวดเร็วยิ่งขึ้น
รวบรวมสินค้ามือถือและอุปกรณ์ใหม่ๆ ให้ลูกค้าทดลองใช้จริงก่อนเลือกซื้อ
พร้อมทั้งพัฒนาความรู้ความสามารถของพนักงานอย่างต่อเนื่องเพื่อให้มีความเชี่ยวชาญและสามารถให้คำปรึกษาลูกค้าเรื่องเทคโนโลยีสื่อสารได้อย่างมืออาชีพ

 AIS Flagship Store:
เพื่อตอกย้ำภาพลักษณ์ความเป็นผู้นำทางด้านเทคโนโลยีและการให้บริการ เอไอเอสได้เปิดตัว AIS
Flagship Store ในเดือนพฤศจิกายน 2555 ที่ห้างเซ็นทรัลเวิลด์
นำเสนอความล้ำหน้าของเทคโนโลยีที่จะหมุนเวียนมาสร้างสีสันและความตื่นตาตื่นใจให้กับลูกค้าและผู้ที่สัญจรรอบบริเวณ
ด้วยเทคโนโลยี Interactive Augmented Reality นำเสนอภาพเคลื่อนไหวสามมิติเสมือนจริง
พร้อมด้วยการตกแต่งและอุปกรณ์ทันสมัย ให้ลูกค้าใช้บริการต่างๆ
และเพลิดเพลินกับเทคโนโลยีรอบตัว

 การปรับปรุงและขยายสาขา: เอไอเอสได้ปรับปรุงและขยายสาขาอย่างต่อเนื่อง
โดยมีสาขาที่เปิดใหม่เพิ่มขึ้น 3 สาขา ได้แก่ ซีคอนสแควร์ เมกา บางนา และเซ็นทรัล พัทยา
เป็นสาขาที่ทำการปรับรูปลักษณ์ใหม่และเปิดให้บริการแล้ว 4 สาขาคือ แจ้งวัฒนะ จามจุรีสแควร์
แฟชั่น ไอส์แลนด์ นครปฐม
และเป็นสาขาต่างจังหวัดที่ย้ายเข้าไปเปิดให้บริการในห้างสรรพสินค้าชั้นนำ ได้แก่ สาขาพิษณุโลก
สุราษฎร์ธานี ภูเก็ต และขอนแก่น
โดยยังมีแผนการในการปรับปรุงและขยายสาขาอย่างต่อเนื่องต่อไปในปีหน้าด้วย

 เทคโนโลยีเพื่อการบริการ: ในปีนี้ เอไอเอส ช็อปเปิดให้บริการตู้รับชำระค่าบริการอัตโนมัติ
(Payment Kiosk) อำนวยความสะดวกให้ลูกค้า ลดเวลาการรอและการชำระค่าใช้บริการจาก 3
นาทีเหลือเพียง 1 นาที โดยมีลูกค้า เข้ามาใช้บริการแทนการติดต่อเคาน์เตอร์แล้วถึงร้อยละ 60
และรับชำระผ่านบัตรเครดิตจากเดิมที่รับชำระเฉพาะเงินสดด้วย นอกจากนี้
ยังได้มีการปรับปรุงตู้บริการอีเซอร์วิส (eService Kiosk) ด้วยหน้าจอแบบสัมผัส (Touch
Screen) พร้อมเมนูและไอคอนที่ใช้งานได้ง่ายกว่าเดิม
รวมทั้งมีการนำอุปกรณ์อ่านบัตรประชาชนแบบสมาร์ทการ์ดของลูกค้ามาใช้ในการทำรายการช่วยเพิ่มความแม่นยำและรวดเร็วในการให้บริการ

 ยกระดับความรู้ความสามารถของพนักงาน: เอไอเอส
ยังคงเดินหน้าพัฒนาศักยภาพของพนักงานโดยเฉพาะในเรื่องของเทคโนโลยีและสามาร์ทโฟนอย่างต่อเนื่อง
โดยปัจจุบันมีพนักงาน เอไอเอส ช็อป ที่ได้รับการยกระดับขึ้นมาเป็น "Device Guru"
ผู้เชี่ยวชาญด้านอุปกรณ์สื่อสารและเทคโนโลยีแล้ว 155 คน และที่เอไอเอส คอลเซ็นเตอร์
มีพนักงานในระดับผู้เชี่ยวชาญ (Guru) ด้าน "Device Setting"
หรือการตั้งค่าเชื่อมต่อของมือถือและอุปกรณ์ต่างๆ 225 คน และด้าน "New Tech"
หรือด้านเทคโนโลยีการสื่อสารและอุปกรณ์ต่างๆ 83 คน นอกจากนี้
เพื่อรองรับการเติบโตของตลาดสมาร์ทโฟน เอไอเอส ยังก้าวไปอีกขั้น
ด้วยการพัฒนาผู้เชี่ยวชาญสำหรับแต่ละระบบปฏิบัติการโดยเฉพาะ (Guru by OS) ขึ้น
โดยพนักงานจะเข้ารับการอบรมและผ่านการทดสอบเพื่อรับรองจากทางบริษัทผู้ผลิต ได้แก่ Apple
(iOS), Android (Samsung), Windows 7 และ 8 (Nokia), และ BlackBerry
(BlackBerry) โดยปัจจุบันมี Guru by OS แล้ว 155 คน และยังคงเร่งเดินหน้าพัฒนาต่อไป

ในปีนี้ ร้านเทเลวิซ ยังได้ยกระดับเป็น เทเลวิซ พลัส ทั้งสิ้น 40 สาขา
มีศักยภาพในการให้บริการเทียบเท่า เอไอเอส ช็อป ทั้งในเรื่องบุคลากร การบริการ
และเทคโนโลยีต่างๆ
ทั้งยังจัดอบรมพนักงานซึ่งต้องผ่านการทดสอบรับรองคุณสมบัติจากเอไอเอสให้เป็น “เทเลวิซ กูรู”
(Telewiz Guru) มีความเชี่ยวชาญในเรื่องของการใช้งานอินเทอร์เน็ตแอพพลิเคชั่น
และการตั้งค่าต่างๆ สาขาละ 1 คน และจะเพิ่มเป็นสาขาละ 2 คนในปี 2556 นี้ และยังมีพนักงาน
“Device Expert” ผู้เชี่ยวชาญด้านอุปกรณ์มือถือเพิ่มขึ้น จาก 452 คน ในปี 2553 เป็น 830 คน
ในปี 2554 และ 900 คน ในปลายปี 2555 นอกจากนี้ ในด้านเทคโนโลยี
ยังได้นำอุปกรณ์ทันสมัยเทียบเท่า เอไอเอส ช็อป มาให้บริการลูกค้า เช่น
เครื่องถ่ายโอนข้อมูลความเร็วสูงระหว่างอุปกรณ์มือถือ (Express Data Transfer)
ตู้รับชำระค่าบริการอัตโนมัติ (Payment Kiosk) การจัดวางอุปกรณ์มือถือเพื่อทดลองใช้งาน
และใช้ระบบจอ LCD เพื่อนำเสนอโปรโมชั่น สิทธิพิเศษ และแคมเปญต่างๆ
นอกจากนี้ยังปรับรูปลักษณ์ของร้านให้ทันสมัยตอบรับกับไลฟ์สไตล์ใหม่ๆ ด้วย

ขยายการบริการ เอไอเอส คอลเซ็นเตอร์ ด้วยระบบออโตเมชั่น

เอไอเอสได้ขยายการให้บริการผ่าน เอไอเอส คอลเซ็นเตอร์ ด้วยระบบตอบรับอัตโนมัติ (IVR)
ให้ลูกค้าทำรายการด้วยตัวเองได้สะดวกรวดเร็วยิ่งขึ้นและยังช่วยบริหารจัดการต้นทุน
โดยนำบริการยอดนิยม 5 เมนู มาเปิดให้บริการผ่านระบบอัตโนมัติ
ซึ่งมีลูกค้าเข้ามาใช้บริการสูงกว่าร้อยละ 57 ของจำนวนสายที่โทรเข้าทั้งหมด
ช่วยให้รองรับบริการลูกค้าได้มากขึ้น นอกจากนี้ในช่วงไตรมาส 3
ที่ผ่านมายังนำเทคโนโลยีการสั่งด้วยเสียง (Speech Recognition)
มาใช้ในระบบบริการอัตโนมัติเพื่อลดระยะเวลาในการรับฟังเมนู
เพียงพูดเรื่องที่ต้องการและระบบจะนำลูกค้าไปสู่เมนูที่ตรงตามการใช้งานได้ทันที

พิเศษทุกวัน สำหรับลูกค้าเอไอเอส

เอไอเอส ยังคงเดินหน้าต่อยอดให้สิทธิพิเศษสำหรับลูกค้าเอไอเอส
คัดสรรสิทธิเศษที่หลากหลายตรงใจลูกค้าอย่างต่อเนื่อง ภายใต้แนวคิด “365 Days of
Exclusive Life with AIS. Your World. Your Way."
ให้ทุกวันเป็นชีวิตที่พิเศษกับเอไอเอสในแบบของคุณใน 4 แกน คือ ช้อปปิ้ง ร้านอาหาร ความบันเทิง
และการเดินทาง โดยขยายความร่วมมือกับพันธมิตรทางธุรกิจเพิ่มขึ้นเป็น 8,000 ร้านค้าทั่วประเทศ
ในปี 2555 จาก 6,000 ร้านค้าในปีที่ผ่านมา และมีลูกค้าเข้ามาใช้สิทธิพิเศษเพิ่มขึ้นถึงร้อยละ 20

ในปีนี้ เอไอเอส ยังได้ขยายสิทธิพิเศษไปยังกลุ่มลูกค้าต่างจังหวัดมากยิ่งขึ้น (Localized
Privileges) จากจุดเริ่มต้นในปี 2554 จำนวน 19 จังหวัดในภาคตะวันออกเฉียงเหนือ ในปี
2555 นี้ ได้ขยายครอบคลุมเพิ่มขึ้นอีก 3 ภาค คือ ภาคกลาง ภาคใต้ และภาคเหนือ
ทำให้สิทธิพิเศษจากเอไอเอสครอบคลุมทั้งสิ้น 4 ภาค รวม 28 จังหวัดทั่วประเทศ นอกจากนี้
จากการตอบรับในโครงการ เอไอเอส อุ่นใจ ได้แต้ม (Reward Program) เป็นอย่างดีตลอด 3
ปีที่ผ่านมา โดยในปีที่ 4 นี้เอไอเอส พร้อมมอบความพิเศษที่มากกว่า ภายใต้ชื่อโครงการ
“ลุ้นทองทั่วไทย กับเอไอเอส ทุกวัน ทุกเดือน ทุกจังหวัด” มอบโชคใหญ่กว่า 25 ล้านบาท
กับตุ๊กตาอุ่นใจทองคำมูลค่า 1 ล้านบาทตลอดปี จี้อุ่นใจพร้อมสร้อยคอทองคำ โทรศัพท์มือถือ
ตั๋วเครื่องบิน และรางวัลอื่นๆ อีกมากมาย โดยมีลูกค้าสมัครเข้าร่วมโครงการกว่า 15 ล้านคน
และมีผู้โชคดีที่ได้รับรางวัลจากเอไอเอสตลอดสี่ปีแล้วทั้งสิ้นกว่า 116,000 คน

สิทธิพิเศษ เฉพาะลูกค้า เอไอเอส เซเรเนด

จากกระแสตอบรับโครงการ Serenade Exclusive Trip ในปีที่ผ่านมา เอไอเอส เซเรเนด
ได้เดินหน้ามอบประสบการณ์ความพิเศษโดยได้จัดโครงการอย่างต่อเนื่อง ภายใต้แนวคิด
“Discover Venue” ‘‘เชียงใหม่-ลำพูน ขุมทรัพย์ และอารยธรรมแห่งล้านนา’’ ‘‘มัลดีฟส์
สวรรค์แห่งรักนิรันดร์’’ และ ‘‘เสียมเรียบ นครวัด มหานครแห่งตำนาน’’ พร้อมความพิเศษแบบ
Always Exclusive เดินทางพร้อมกูรูด้านประวัติศาสตร์ อ.เผ่าทอง ทองเจือ
ร่วมให้ความรู้ตลอดทริป และในปีนี้ เอไอเอส
ยังได้จัดทริปให้ลูกค้าสัมผัสที่สุดแห่งประสบการณ์การแข่งขันความเร็วระดับโลก ณ ประเทศสิงคโปร์
กับการชมการแข่งขันรถยามค่ำคืน ในแคมเปญ AIS World of Champion The World Class
Racing in Singapore นอกจากนี้ ยังนับเป็นอีกครั้งจากปี 2549 และ 2550 ที่เอไอเอส
ได้เข้าร่วมเป็นส่วนหนึ่งในการมอบประสบการณ์สุดประทับใจแห่งแผ่นดินสยาม
โดยเชิญลูกค้าเอไอเอส
ร่วมชมพระราชพิธีเสด็จพระราชดำเนินไปทรงบำเพ็ญพระราชกุลศลถวายผ้าพระกฐินโดยกระบวนพยุหยาตราชลมารค
ณ วัดอรุณราชวรารามราชวรมหาวิหาร ในเดือนพฤศจิกายน 2555

นอกจากนี้ ยังได้ขยายจุดรับสิทธิพิเศษเพิ่มขึ้น อาทิ เพิ่มจุดบริการที่สำรองจอดรถรวมทั้งสิ้น 16 แห่ง
และยังมีโครงการที่จะขยายพื้นที่ให้ครอบคลุมทุกพื้นที่ไลฟ์สไตล์ของลูกค้าเซเรเนดทั่วทั้งกรุงเทพฯ
และปริมณฑล ยิ่งขึ้นในปีหน้า และขยายไปยังสถานที่ท่องเที่ยวต่างๆ อาทิ ซานโตรินี่ หัวหิน ปาย
แม่ฮ่องสอน เป็นต้น

2. การตลาดและการแข่งขันในปี 2555 และแนวโน้มปี 2556

2.1 ภาวะอุตสาหกรรมและการแข่งขันปี 2555

ณ สิ้นปี 2555 จำนวนเลขหมายโทรศัพท์เคลื่อนที่ต่อประชากรของประเทศไทยเพิ่มขึ้นมาอยู่ที่ 118%
จากจำนวนผู้ใช้บริการรายใหม่โดยเฉพาะในตลาดต่างจังหวัด และผู้ใช้อุปกรณ์สื่อสารด้านข้อมูล เช่น
แทปเล็ต
การเติบโตของอุตสาหกรรมบริการโทรศัพท์เคลื่อนที่โดยส่วนใหญ่ยังคงมาจากบริการสื่อสารด้านข้อมูลซึ่งเติบโต
33% ในขณะที่การแข่งขันในตลาดโดยรวมอยู่ที่บริการสื่อสารด้านข้อมูลเช่นกัน
สืบเนื่องจากกระแสนิยมของสมาร์ทโฟน รวมทั้งความต้องการใช้งานเทคโนโลยี 3G
ที่มีอยู่สูงในท้องตลาด ส่วนบริการสื่อสารด้านเสียงในปีที่ผ่านมาเติบโต 5%
จากการเติบโตของเศรษฐกิจในประเทศในระดับมหภาค
ซึ่งสะท้อนออกมาในรูปของการเติบโตทั้งจำนวนผู้ใช้บริการโดยเฉพาะในตลาดต่างจังหวัดและปริมาณการใช้งานโดยรวม
ทั้งนี้
เอไอเอสสามารถเติบโตในตลาดบริการเสียงได้ดีกว่าคู่แข่งจากคุณภาพของบริการที่ดีกว่าทั้งในแง่ของความครอบคลุมและความมีเสถียรภาพของโครงข่าย
รวมทั้งสามารถตอบสนองความต้องการลูกค้าในแต่ละกลุ่มได้ดีกว่า
โดยออกแบบโปรโมชั่นที่เหมาะสำหรับแต่ละกลุ่มลูกค้าโดยเฉพาะ

บริการสื่อสารด้านข้อมูลมีการเติบโตอย่างต่อเนื่อง
จากการเติบโตอย่างรวดเร็วของตลาดโทรศัพท์สมาร์ทโฟน
ซึ่งเป็นผลมาจากผู้ผลิตเครื่องอุปกรณ์โทรศัพท์เคลื่อนที่ได้นำเสนอสมาร์ทโฟนราคาระดับกลางและระดับล่าง
รวมถึงแทบเล็ตและอุปกรณ์การเชื่อมต่อประเภทใหม่ๆ เข้าสู่ตลาดมากขึ้น
ประกอบกับกระแสความนิยมของเครือข่ายสังคมออนไลน์ เช่น Facebook Twitter
ได้เพิ่มขึ้นอย่างรวดเร็วในเขตเมืองและเริ่มขยายตัวในพื้นที่ต่างจังหวัด ผู้ให้บริการต่างปรับเปลี่ยน
กลยุทธ์โดยร่วมมือกับพันธมิตรที่เป็นผู้ผลิตสมาร์ทโฟน เช่น iPhone, Samsung, HTC
ในการนำเสนอเครื่องสมาร์ทโฟนรุ่นพิเศษ หรือการเปิดตัวสมาร์ทโฟนรุ่นใหม่เป็นรายแรก
นอกจากนี้ยังได้นำเสนอสมาร์ทโฟนหลากหลายระดับราคาให้ลูกค้าในทุกกลุ่มเป้าหมายสามารถเป็นเจ้าของได้ง่ายขึ้นผ่านทางแคมเปญต่างๆ
เช่น การผ่อนดอกเบี้ย 0% คืนเงินส่วนลดเป็นโบนัสในการใช้งาน การออกแพ็กเกจราคาพิเศษ
เป็นต้น
รวมทั้งมีการนำเสนอแพ็กเกจที่เหมาะสมกับการใช้งานสมาร์ทโฟนและอุปกรณ์เชื่อมต่อแต่ละประเภท
เช่น แพ็กเกจสำหรับการโทรและเชื่อมต่อเน็ต แพ็กเกจเฉพาะการโทร
และแพ็กเกจเฉพาะการเชื่อมต่อเน็ต ทั้งในรูปแบบเพ็กแกจหลักและแพ็กเกจเสริม
ซึ่งในปีนี้แพ็กเกจเสริมขนาดเล็ก เช่น เหมา เหมา 9 บาท ได้รับความนิยมสูงมาก
เนื่องจากสามารถตอบโจทย์ลูกค้าที่มีข้อจำกัดด้านการเงินหรือใช้งานน้อยได้เป็นอย่างดี
เอไอเอสยังได้สร้างความแตกต่างด้วยการพัฒนาแอพพลิเคชั่นใหม่ภายใต้แนวคิด My Best
Application from AIS 3G
ที่นำเสนอคอนเทนต์คุณภาพที่สามารถตอบสนองวิถีชีวิตของผู้บริโภคที่แตกต่างหลากหลาย
ทั้งสำหรับการงาน ครอบครัว และความบันเทิง
ทำให้ชีวิตประจำวันคล่องตัวมากยิ่งขึ้นผ่านสมาร์ทโฟนและแทบเล็ต ตัวอย่างเช่น AIS Bookstore
(ร้านหนังสือออนไลน์) AIS Galaxy Movie Store (โรงภาพยนต์ออนไลน์) AIS Guide & Go
(แผนที่อัจฉริยะ) เป็นต้น

จากแนวโน้มการเปลี่ยนแปลงทางการตลาดดังกล่าวทำให้ผู้ให้บริการแต่ละรายต่างตั้งเป้าหมายการเป็นผู้นำในบริการอินเทอร์เน็ตไร้สายความเร็วสูงเพื่อตอบสนองความต้องการของผู้บริโภคได้อย่างครบวงจร
โดยขยายการลงทุนในการพัฒนาโครงข่าย 3G บนคลื่นความถี่ที่ผู้ให้บริการแต่ละรายมีอยู่
ด้วยเทคโนโลยีเอชเอสพีเอ (HSPA) ระหว่างรอการเปิดให้ประมูลใบอนุญาตให้บริการ 3G บนคลื่น
2.1 กิกะเฮิรตซ์ ซึ่งเป็นคลื่นมาตรฐานสำหรับเทคโนโลยี 3G
โดยเน้นการโฆษณาภาพพจน์ด้านประสิทธิภาพและความรวดเร็วในการรับส่งข้อมูล
และนำเสนอหลากหลายแคมเปญที่จะดึงดูดให้ลูกค้ามาทดลองใช้งาน 3G เช่น
โทรศัพท์สมาร์ทโฟนราคาพิเศษโดยมีเงื่อนไขในการใช้งาน 18 เดือน
หรือการนำเสนอโทรศัพท์สมาร์ทโฟนราคาต่ำสุดเพียง 990 บาท
นอกจากนี้ผู้ให้บริการยังได้นำเสนอเทคโนโลยี WiFi
เพื่อตอบสนองการใช้งานให้แก่ลูกค้าในพื้นที่ชุมชนและพื้นที่ที่มีข้อจำกัดของการให้บริการ 3G
โดยนำเสนอในรูปแบบของแพ็กเกจหลักพร้อมบริการ WiFi หรือแพ็กเกจเสริม
แต่อย่างไรก็ดีการขยายโครงข่าย 3G บนเทคโนโลยีเอชเอสพีเอ (HSPA)
ของผู้ให้บริการอยู่ในระดับจำกัด
โดยเน้นเฉพาะในพื้นที่เขตเมืองที่มีความต้องการใช้งานอินเทอร์เน็ตไร้สายในปริมาณที่สูง
และเนื่องจากข้อจำกัดเรื่องความถี่จึงส่งผลกระทบต่อคุณภาพการใช้งานโดยรวมของลูกค้าบ้าง
ซึ่งในกรณีของเอไอเอสได้มีการติดตามควบคุมคุณภาพการใช้งานของลูกค้า
และปรับปรุงเพิ่มขีดความสามารถของทรัพยากรที่มีอยู่อย่างจำกัดอย่างเต็มที่
ด้วยความมุ่งมั่นที่จะส่งมอบบริการที่ดีที่สุดให้กับลูกค้าตามแนวคิดคุณภาพในทุกมิติของการให้บริการ
(Quality DNAs)
โดยนอกเหนือจากคุณภาพสัญญาณซึ่งเป็นปัจจัยหลักที่เอไอเอสให้ความสำคัญเพื่อตอบสนองการใช้งานขั้นพื้นฐานแล้ว
เอไอเอสยังเน้นการสร้างความพึงพอใจและความผูกพันกับลูกค้าผ่านโปรแกรมดูแลลูกค้าในหลากหลายรูปแบบของสิทธิพิเศษต่างๆ
ที่เกี่ยวข้องกับการใช้ชีวิตประจำวัน
และยกระดับงานบริการในทุกช่องทางการให้บริการโดยเพิ่มขีดความสามารถของพนักงานในด้านต่างๆ
ให้สอดคล้องกับความก้าวหน้าทางเทคโนโลยีที่เปลี่ยนแปลงไปพร้อมทั้งปรับปรุงคุณภาพการให้บริการ
ซึ่งจะทำให้ลูกค้าสัมผัสถึงความพิเศษที่แตกต่างจากผู้ให้บริการรายอื่นเพื่อจะชนะใจผู้บริโภคได้ในระยะยาว

2.2 แนวโน้มอุตสาหกรรมและการแข่งขันในปี 2556

ในปี 2556
บริการด้านข้อมูลยังคงเป็นบริการหลักในการสร้างการเติบโตในอุตสาหกรรมต่อไปและแนวโน้มการแข่งขันในตลาดบริการด้านข้อมูลจะเพิ่มสูงขึ้นตามไปด้วย
ในขณะที่บริการเสียงจะยังคงเติบโตได้อยู่แต่ในอัตราที่ลดลงเนื่องจากภาวะตลาดบริการเสียงที่อิ่มตัวมากขึ้นทั้งในจำนวนผู้ใช้งานและปริมาณการใช้จากการเปิดประมูลใบอนุญาตให้ใช้คลื่นความถี่ย่าน
2.1 กิกะเฮิรตซ์ ในช่วงปลายปี 2555
และผู้ให้บริการทั้งสามรายใหญ่ในตลาดต่างประมูลได้คลื่นความถี่รายละ 15 เมกะเฮิรตซ์
ซึ่งจะทำให้อุตสาหกรรมสามารถพัฒนาโครงข่ายและความจุเพิ่มเติมเพื่อเน้นบริการด้านข้อมูล
โดยคาดการณ์ว่าผู้ให้บริการแต่ละรายจะเริ่มเปิดให้บริการ 3G บนคลื่นความถี่ 2.1 กิกะเฮิรตซ์
ภายในปี 2556 และคาดว่าจะส่งผลให้การเติบโตและการแข่งขันในตลาดบริการด้านข้อมูลเพิ่มสูงขึ้น
รวมทั้งการเติบโตอย่างต่อเนื่องของตลาดสมาร์ทโฟนและ แท็บเล็ตรุ่นใหม่ๆ
และการขยายตัวของการใช้งานสังคมออนไลน์ที่ยังคงเป็นที่นิยมในกลุ่มผู้บริโภค
นอกจากนี้การพัฒนาแอพพลิเคชั่นรูปแบบใหม่ๆ ที่เน้นด้านความบันเทิงและความคล่องตัวในชีวิต
ประจำวัน และการทำธุรกรรมต่างๆ ผ่านโทรศัพท์เคลื่อนที่จะมีแนวโน้มเพิ่มสูงขึ้น
ทำให้ผู้ให้บริการต่างดำเนินกลยุทธ์เพื่อขยายฐานลูกค้าโดยร่วมมือกับพันธมิตรทางธุรกิจเพื่อนำเสนอบริการครบวงจรที่ผสมผสานทั้งแพ็กเกจการใช้งานด้านข้อมูลที่หลากหลาย
และเครื่องสมาร์ทโฟนไปสู่ลูกค้าโดยตรง

การเติบโตที่สูงขึ้นของการบริโภคข้อมูล และการเข้าถึงคอนเทนต์ที่หลากหลายขึ้น
ตลอดจนประสบการณ์ในเรื่องปัญหาคุณภาพของเครือข่ายจากการใช้งานในปีที่ผ่านมา
ล้วนเป็นปัจจัยสำคัญที่ทำให้ผู้บริโภคเกิดความคาดหวังที่สูงขึ้นจากผู้ให้บริการเครือข่ายโทรศัพท์เคลื่อนที่โดยเฉพาะการใช้งานอินเทอร์เน็ตไร้สายความเร็วสูงส่งผลให้ผู้ให้บริการต้องเร่งการขยายเครือข่ายให้ครอบคลุมในทุกพื้นที่ทั่วประเทศเพื่อตอบสนองความต้องการใช้งานของลูกค้า
สำหรับบริการ 3G บนคลื่น 2.1 กิกะเฮิรตซ์
ผู้ให้บริการทุกรายจะอยู่บนมาตรฐานเทคโนโลยีเดียวกัน
แต่คุณภาพของเครือข่ายระหว่างผู้ให้บริการแต่ละรายนั้นจะขึ้นอยู่กับกลยุทธ์การสร้างและออกแบบโครงข่ายที่แตกต่างกันไป
แนวทางในการสร้างความแตกต่างของผู้ให้บริการจะมุ่งเน้นที่ Total Customer Experience
ซึ่งให้ความสำคัญกับการสร้างประสบการณ์ที่ดีให้กับผู้บริโภค
โดยการพัฒนาคุณภาพบริการในทุกช่องทางที่ใช้ติดต่อกับผู้บริโภค
การร่วมมือกับผู้ให้บริการคอนเทนต์เพื่อพัฒนาแอพพลิเคชั่นใหม่ๆ ที่แตกต่าง
และตรงกับความต้องการของผู้บริโภค รวมไปถึงการนำเสนอโปรแกรมสิทธิพิเศษต่างๆ
ที่สามารถตอบสนองทุกรูปแบบการใช้ชีวิตเพื่อสร้างประสบการณ์ที่ดีให้แก่ลูกค้า

นอกจากนี้ ด้วยศักยภาพของระบบ 3G ที่มีความรวดเร็วในการส่งถ่ายข้อมูล
ยังเป็นโอกาสของผู้ให้บริการในการเพิ่มช่องทางสร้างรายได้ในรูปแบบใหม่ๆ เช่น
แอพพลิเคชั่นสำหรับสื่อการขายบนอินเทอร์เน็ต สื่อโฆษณาบนโทรศัพท์เคลื่อนที่
การบริการเชื่อมโยงระหว่างเครื่องสู่เครื่อง (M2M) เป็นต้น ปี 2556
จึงนับเป็นปีที่มีความท้าทายอย่างสูงสำหรับผู้ให้บริการเครือข่ายโทรศัพท์เคลื่อนที่
ทั้งจากรูปแบบธุรกิจใหม่ เทคโนโลยีใหม่ บริการรูปแบบใหม่ แนวทางการตลาดใหม่
และช่องทางการสร้างรายได้ใหม่ ซึ่งเอไอเอส ในฐานะผู้นำตลาด มีความพร้อม
และมุ่งมั่นที่จะพัฒนาสินค้าและบริการด้วยปรัชญา Quality DNAs
ที่ให้ความสำคัญกับประสบการณ์การใช้งานและความต้องการของลูกค้าโดยส่งมอบคุณภาพผ่านอุปกรณ์สื่อสาร
(Device) โครงข่าย (Network) แอพพลิเคชั่น (Application) และบริการจากเอไอเอส
เพื่อก้าวไปสู่ยุคใหม่ของวงการโทรคมนาคมไทย

3. การจำหน่ายและช่องทางการจัดจำหน่าย

เอไอเอสเชื่อมั่นว่าการดำเนินธุรกิจตามแนวทาง “Ecosystem”
โดยสร้างระบบนิเวศในอุตสาหกรรมโทรคมนาคมที่พัฒนาไปสู่การเติบโตอย่างยั่งยืน
ช่องทางการจัดจำหน่ายซึ่งเป็นจุดส่งผ่านสินค้าและบริการไปสู่มือผู้บริโภคนับเป็นหนึ่งในปัจจัยสำคัญที่ส่งเสริมกลยุทธ์ของเอไอเอส
และช่วยให้ลูกค้าเข้าถึงสินค้าและบริการได้ทั่วถึง
เอไอเอสได้รักษาความสัมพันธ์อันดีกับตัวแทนจำหน่าย
กระจายช่องทางการจัดจำหน่ายทั่วทุกภูมิภาคของประเทศ
รวมถึงมีช่องทางการจัดจำหน่ายที่แตกต่างกันออกไป
เพื่อตอบสนองรูปแบบการดำเนินชีวิตของลูกค้าทุกกลุ่ม โดยร้อยละ 97
เป็นการจำหน่ายผ่านตัวแทนจำหน่ายและช่องทางอิเล็กทรอนิกส์
ส่วนที่เหลือจะดำเนินการผ่านรูปแบบการขายตรง รายละเอียดดังต่อไปนี้

3.1 การจำหน่ายผ่านตัวแทนจำหน่าย

เอไอเอสให้ความสำคัญกับคุณภาพและประสิทธิภาพในการจัดจำหน่ายสินค้าและบริการผ่านทางตัวแทนจำหน่ายเพื่อส่งมอบบริการที่ดีที่สุดให้กับลูกค้าและสร้างความไว้วางใจ
สอดคล้องกับแนวทาง “Quality DNAs ” (Device, Network, Application, Service)
ปรัชญาในการดำเนินงานของบริษัทที่เน้นคุณภาพในทุกมิติของการให้บริการ โดยคัดสรร
ตัวแทนจำหน่ายที่มีศักยภาพในการดำเนินธุรกิจและสามารถดูแลลูกค้าได้อย่างต่อเนื่อง
ด้วยหลักเกณฑ์การพิจารณาทั้งจากทำเลที่ตั้ง ผลงานที่ผ่านมา รวมทั้งสถานะทางการเงิน
โดยเฉพาะอย่างยิ่งตัวแทนจำหน่ายในพื้นที่ต่างจังหวัดจะต้องเป็นผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่เพื่อสร้างความน่าเชื่อถือและส่งมอบบริการที่ดีให้กับลูกค้าได้การจำหน่ายผ่านตัวแทนจำหน่ายแบ่งได้เป็น
5 ประเภท ดังนี้

3.1.1 ตัวแทนจำหน่าย “เทเลวิซ”

เอไอเอสมีตัวแทนจำหน่ายเทเลวิซจำนวนทั้งสิ้นกว่า 100 ราย และมีร้านเทเลวิซมาตรฐานกว่า
450 สาขาทั่วประเทศ โดยตัวแทนจำหน่ายเทเลวิซมีสิทธิในการจำหน่ายสินค้าและบริการ
ภายใต้เครื่องหมายการค้าของเอไอเอส รวมถึงมีสิทธิในการให้บริการรับจดทะเบียนรายเดือน
จีเอสเอ็ม แอดวานซ์ ให้บริการเกี่ยวกับงานทะเบียนต่างๆ
และเป็นผู้ให้บริการรับชำระค่าบริการหรือค่าใช้จ่ายอื่นใด
โดยนอกเหนือจากรายได้จากการขายโดยทั่วไปแล้ว
ตัวแทนจำหน่ายเทเลวิซจะได้รับค่าตอบแทนจากการลงทะเบียนให้ลูกค้าใช้บริการโทรศัพท์เคลื่อนที่ของเอไอเอส
รวมถึงการสนับสนุนกิจกรรมทางการตลาดในอัตราที่เอไอเอสกำหนด
ทั้งนี้เอไอเอสจะเป็นผู้กำหนดเงื่อนไข ควบคุมคุณภาพและมาตรฐานของการให้บริการ
รวมถึงแนวทางในการดำเนินการของตัวแทนจำหน่าย เช่น การเลือกและพัฒนาสถานที่
การโฆษณาและส่งเสริมการขาย และการให้บริการต่างๆ เพื่อให้ได้ระดับมาตรฐาน

3.1.2 ตัวแทนจำหน่ายทั่วไป (Dealer)

เอไอเอสมีตัวแทนจำหน่ายทั่วไปซึ่งมีหน้าร้านเป็นของตนเองจำนวนกว่า 300 ราย
ดำเนินการจำหน่ายสินค้าของเอไอเอส ได้แก่ เครื่องโทรศัพท์เคลื่อนที่ ดาต้าการ์ด
ซิมการ์ดและบัตรเติมเงิน รวมทั้งอุปกรณ์เสริมต่างๆ
โดยนอกเหนือจากรายได้จากการจำหน่ายสินค้าและบริการแล้ว
ตัวแทนจำหน่ายทั่วไปจะได้รับค่าตอบแทนจากการลงทะเบียนให้ลูกค้าใช้บริการโทรศัพท์เคลื่อนที่ของเอไอเอส
รวมถึงได้รับการสนับสนุนกิจกรรมทางการตลาด

3.1.3 ตัวแทนจำหน่ายขนาดใหญ่ (Key Account and Modern Trade)

เอไอเอสได้จัดจำหน่ายสินค้าและบริการต่างๆ เช่น รับชำระเงิน
ผ่านตัวแทนจำหน่ายขนาดใหญ่ซึ่งมีสาขาหรือร้านค้าของตนเองอยู่ทั่วประเทศ (Chain Store)
ได้แก่ เจมาร์ท ทีจี บางกอกเทเลคอม ซีเอสซี กลุ่มร้านค้าปลีกสมัยใหม่ (Modern Trade) เช่น
เทสโก้ โลตัส บิ๊กซี เพาเวอร์บาย เซเว่นอีเลเว่น กลุ่มช่องทางขายอุปกรณ์ไอที
ตัวแทนจำหน่ายไอที กลุ่มไอทีค้าปลีก เช่น ไอสตูดิโอ ไอบีท บานาน่าไอที คอมเซเว่น ไอทีซิตี้
เป็นต้น โดยกระจายอยู่ทั่วประเทศเป็นจำนวนทั้งสิ้นมากกว่า 50 ราย และเป็นสาขามากกว่า
10,000 แห่ง

3.1.4 ตัวแทนจำหน่ายระบบ วัน-ทู-คอล!

เนื่องจากกว่าร้อยละ 90 ของลูกค้าเอไอเอสเป็นผู้ใช้บริการในระบบ วัน-ทู-คอล!
เอไอเอสจึงได้พัฒนาโครงสร้างการจัดจำหน่ายบัตรเติมเงินและซิมการ์ด วัน-ทู-คอล!
โดยสร้างความสัมพันธ์กับตัวแทนทั้งในระดับค้าส่งและค้าปลีกอย่างต่อเนื่องเพื่อเพิ่มประสิทธิภาพในการเข้าถึงลูกค้าและเพิ่มพื้นที่การขายให้ครอบคลุมมากยิ่งขึ้น
โดยตัวแทนจำหน่ายระบบ วัน-ทู-คอล! ได้แก่

1)  ผู้แทนค้าส่งแอดวานซ์ (Advanced Distribution Partnership หรือ ADP) ซึ่งมีจำนวน
    90 ราย โดยคัดเลือกจากตัวแทนจำหน่ายเทเลวิซ
    และตัวแทนจำหน่ายทั่วไปที่มีศักยภาพในการกระจายสินค้าในพื้นที่มีสถานะทางการเงินที่ดี
    เพื่อทำหน้าที่ดูแลบริหารการจัดส่งสินค้าให้กับตัวแทนแอดวานซ์ค้าปลีกในเขตพื้นที่ของตนเองได้อย่างรวดเร็ว
    รวมทั้งสนับสนุนการทำกิจกรรมทางการตลาดในพื้นที่
    โดยจะได้รับค่าตอบแทนพิเศษในการบริหารจากเอไอเอส

1)  ตัวแทนแอดวานซ์ค้าปลีก (Advanced Retail Shop หรือ ARS)
    เป็นด่านหน้าที่สำคัญเพราะเป็น ผู้ที่จำหน่ายสินค้าให้กับลูกค้าโดยตรง ปัจจุบันมีมากกว่า
    25,000 ราย และมีแนวโน้มที่จะเพิ่มขึ้นอย่างต่อเนื่องตามการขยายตัวของชุมชน
    โดยนอกจากผลกำไรจากการขายซิมการ์ดและบัตรเติมเงินตามปกติแล้ว
    ยังได้รับผลตอบแทนโดยตรงจากทางเอไอเอสเมื่อทำยอดขายได้ตามเป้าหมายอีกด้วย

นอกจากนี้เรายังได้ขยายช่องทางจำหน่ายบัตรเติมเงินผ่านทางสายธุรกิจอื่นๆ
ที่ไม่ได้เกี่ยวข้องกับการสื่อสารโดยตรง เช่น ร้านขายหนังสือ ร้านสะดวกซื้อ สถานีบริการน้ำมัน
ร้านจำหน่ายซีดี-เทป ห้างสรรพสินค้า ซุปเปอร์สโตร์ ที่ทำการไปรษณีย์ และธนาคาร เป็นต้น

3.1.5 ตัวแทนจำหน่ายระบบจีเอสเอ็ม 1800

ดีพีซีซึ่งเป็นบริษัทย่อยของเอไอเอส มีการจำหน่ายผลิตภัณฑ์และบริการโทรศัพท์เคลื่อนที่ระบบ
จีเอสเอ็ม 1800 ผ่านตัวแทนจำหน่าย
ซึ่งเป็นตัวแทนจำหน่ายรูปแบบเดียวกับบริการจดทะเบียนรายเดือน จีเอสเอ็ม แอดวานซ์
ที่ได้กล่าวข้างต้น

3.2 การจำหน่ายผ่านช่องทางอิเล็กทรอนิกส์

เอไอเอสส่งเสริมให้ตัวแทนจำหน่ายระบบ วัน-ทู-คอล!
ให้บริการเติมเงินผ่านตัวแทนเติมเงินออนไลน์ (Money Top Up)
ช่วยให้ลูกค้าเอไอเอสสะดวกยิ่งขึ้นด้วยอัตราเติมเงินขั้นต่ำที่ 10 บาท
น้อยกว่าบัตรเติมเงิน/บัตรเงินสดที่ 50 บาท นอกจากนี้

เอไอเอสยังพัฒนาวิธีการเติมเงินผ่านช่องทางอิเล็กทรอนิกส์ต่างๆ อย่างต่อเนื่อง เช่น
ผ่านเครื่องเติมเงินอัตโนมัติ เอทีเอ็ม ธุรกรรมการเงินผ่านมือถือ อินเทอร์เน็ต เอ็มเปย์
โดยปัจจุบันเอไอเอสมีการจำหน่ายผ่านช่องทางอิเล็กทรอนิกส์กว่า 400,000 จุด
ปัจจุบันการเติมเงินผ่านช่องทางอิเล็กทรอนิกส์ได้รับความนิยมเป็นอย่างมาก โดยมีสัดส่วนกว่าร้อยละ
80 ของมูลค่าการเติมเงินทั้งหมดในปี 2555
รวมถึงยังช่วยลดต้นทุนในการผลิตบัตรเติมเงินและบัตรเงินสดอีกด้วย

3.3 การขายตรง

เพื่อเพิ่มประสิทธิภาพช่องทางจัดจำหน่ายให้สามารถนำเสนอสินค้าและบริการได้เข้าถึงกลุ่มลูกค้าโดยตรง
เอไอเอสจึงเพิ่มช่องทางจัดจำหน่ายแบบการขายตรงขึ้น
ซึ่งดำเนินการโดยการคัดสรรจากตัวแทนจำหน่ายที่มีศักยภาพและความชำนาญในแต่ละพื้นที่
และโดยจัดตั้งทีมงาน AIS Direct Sales เพื่อรองรับการเติบโตและขยายตัวของตลาดในอนาคต

4. การจัดหาผลิตภัณฑ์หรือบริการ

ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่
ขึ้นอยู่กับความสามารถในการดำเนินการจัดหาและติดตั้งอุปกรณ์ของเอไอเอสและบริษัทย่อย
เพื่อขยายความสามารถในการรองรับจำนวนผู้ใช้บริการและขยายพื้นที่การให้บริการโทรศัพท์เคลื่อนที่ให้มากขึ้น

จากการที่เอไอเอสได้รับอนุญาตให้สามารถดำเนินการให้บริการผ่านเครือข่ายร่วม (Network
Roaming) ได้ เอไอเอสและดีพีซี จึงได้ร่วมกันปรับแต่ง
และพัฒนาระบบเครือข่ายโทรศัพท์เคลื่อนที่ของทั้ง 2
บริษัทให้เสมือนเป็นเครือข่ายร่วมที่สามารถรองรับการใช้บริการได้ทั้งในระบบ 900 เมกะเฮิรตซ์
และ 1800 เมกะเฮิรตซ์ (Dual-band Network) ได้อย่างราบรื่น โดยใช้ข้อดีของทั้งสองระบบ
และทั้งสองคลื่นความถี่ให้เกิดประโยชน์สูงสุด ทั้งนี้เพื่อประสิทธิภาพ ประสิทธิผล และคุณภาพ
ของการให้บริการต่อผู้ใช้บริการที่สูงยิ่งขึ้นไปอีก

แผนผังแสดงความสามารถในการรองรับลูกค้าของเครือข่ายของเอไอเอสและดีพีซี

  ---------------------------------- ----------- ----------- ----------- -----------
                                     ธันวาคม 2552 ธันวาคม 2553 ธันวาคม 2554 ธันวาคม 2555

  ลูกค้า GSM Advance (ล้านคน)           2.84        2.98        3.19        3.59

  ลูกค้า GSM 1800 (ล้านคน)              0.08        0.08        0.10        0.09

  ลูกค้า One-2-Call! (ล้านคน)           25.86       28.15       30.17       32.06

  รวมจำนวนลูกค้า (ล้านคน)               28.77       31.20       33.46       35.74

  ความสามารถของระบบในการรองรับลูกค้า*   29.93       30.84       37.79       44.27
  (ล้านคน)                                                                

  จำนวนสถานีฐานสะสม                   15,388      15,832      17,082      18,944
  ---------------------------------- ----------- ----------- ----------- -----------

หน่วยล้านราย ยกเว้นจำนวนสถานีฐานสะสม

* ความสามารถของระบบในการรองรับลูกค้า ณ สิ้นปี 2555 คือค่าความสามารถของเครือข่ายร่วม
900 และ 1800 เมกะเฮิรตซ์ โดยประมาณการตามอัตราการใช้งานโดยเฉลี่ยของลูกค้าในปี 2555

ในปี 2555 บริษัท แอดวานซ์ ไวร์เลส เน็ทเวอร์ค จำกัด
ซึ่งเป็นบริษัทย่อยที่เอไอเอสถือหุ้นอยู่ร้อยละ 99.99
ได้รับใบอนุญาตให้ใช้คลื่นความถี่สำหรับกิจการโทรคมนาคมย่าน 2.1 กิกะเฮิรตซ์ (GHz)
จากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
ทำให้เอไอเอสมีคลื่นความถี่ใหม่ที่จะนำมาพัฒนาและให้บริการกับลูกค้าด้วยเทคโนโลยี 3G
ซึ่งจะช่วยเสริมประสิทธิภาพในการให้บริการรวมทั้งสร้างประสบการณ์ใช้งานที่ดีให้ลูกค้าในยุคที่มีความต้องการใช้งานด้านข้อมูลสูง
โดยบริการ 3G บนคลื่น 2.1GHz จะเปิดให้บริการในปี 2556

ในช่วงปี 2555 เพื่อให้บริการเครือข่ายที่สูงด้วยคุณภาพ
เอไอเอสจึงต้องเพิ่มความสามารถของระบบในการรองรับการขยายตัวของลูกค้า
โดยเอไอเอสติดตั้งสถานีฐานเทคโนโลยี 3G บนคลื่น 900 เมกะเฮิรตซ์เพิ่มเป็นจำนวนกว่า 3,500
สถานี
รวมทั้งปรับปรุงความเร็วของโครงข่ายทั่วประเทศเพื่อให้ลูกค้าสามารถใช้บริการได้ข้อมูลได้ดีขึ้น
นอกจากนี้เอไอเอสได้ลงทุนในระบบพื้นฐานของโครงข่ายเพื่อเพิ่มความจุในการใช้งานบริการด้านข้อมูลให้สูงขึ้น
เอไอเอสเลือกใช้อุปกรณ์เครือข่ายโดยสั่งซื้อโดยตรงจากผู้ผลิตอุปกรณ์โทรคมนาคมชั้นนำจากทั่วโลก
เช่น Nokia-Siemens, Ericsson, NEC, Huawei และ ZTE
เป็นยี่ห้อหลักของอุปกรณ์เครือข่าย
และคัดเลือกเทคโนโลยีและอุปกรณ์เครือข่ายที่เหมาะสมมาติดตั้งเพื่อบรรลุถึงคุณภาพและการใช้ประโยชน์สูงสุดของเครือข่าย

เอไอเอสทำข้อตกลงกับผู้ให้บริการโทรศัพท์เคลื่อนที่ในต่างประเทศจำนวน 698 ราย ใน 214
ประเทศ เพื่อให้บริการข้ามแดนอัตโนมัติกับลูกค้าทั้งสองฝ่ายในอัตราค่าบริการที่ตกลงกัน
โดยลูกค้าของเอไอเอสสามารถใช้งานโทรศัพท์เคลื่อนที่ในต่างประเทศได้ด้วยโทรศัพท์เคลื่อนที่ด้วยหมายเลขโทรศัพท์เคลื่อนที่ที่มีอยู่
ในขณะที่ลูกค้าชาวต่างประเทศที่เข้ามาในประเทศไทยสามารถใช้บริการบนโครงข่ายของเอไอเอสในประเทศไทยได้เช่นกัน
นอกจากนี้ เอไอเอส โดยการดำเนินการของบริษัทในเครือ
ได้จัดให้มีบริการโทรศัพท์ทางไกลระหว่างประเทศเพื่อให้ลูกค้าสามารถโทรจากประเทศไทยไปยังประเทศอื่นได้โดยบริษัทในเครือได้ทำสัญญาใช้บริการในการส่งสัญญาณการสื่อสาร
กับเจ้าของโครงข่ายระหว่างประเทศเพื่อส่งสัญญาณสื่อสารจากประเทศไทยไปยังประเทศปลายทางต่างๆ

ในปี 2554 เอไอเอสเข้าทำสัญญาใช้โครงข่ายร่วมกับทีโอที
ซึ่งทำให้ลูกค้าของเอไอเอสสามารถใช้บริการบนโครงข่ายเทคโนโลยี 3G ของทีโอทีได้ โดยปัจจุบัน
ทีโอทีตกลงให้ลูกค้าของเอไอเอสใช้โครงข่าย 3G ของทีโอทีได้ในจำนวนไม่เกิน 1 ล้านราย

ในส่วนบริการด้านเนื้อหาคอนเทนต์ผ่านโครงข่ายโทรศัพท์เคลื่อนที่
เอไอเอสจัดหาบริการดังกล่าวจากคู่ค้าผู้เชี่ยวชาญด้านการพัฒนาเนื้อหาคอนเทนต์เป็นผู้ผลิตให้
รวมไปถึงเอไอเอสเปิดให้ผู้พัฒนาเนื้อหาคอนเทนต์สามารถนำเสนอบริการผ่านโครงข่ายโทรศัพท์เคลื่อนที่ของเอไอเอสได้ด้วย
โดยมีการกำหนดอัตราส่วนแบ่งรายได้ระหว่างกัน

ในส่วนอุปกรณ์เครื่องโทรศัพท์เคลื่อนที่ หรืออุปกรณ์เชื่อมต่อบริการผ่านเครือข่ายโทรศัพท์เคลื่อนที่
เอไอเอสมีบริษัทย่อยที่ดำเนินธุรกิจจัดจำหน่าย
โดยจัดหาสินค้าจากผู้ผลิตอุปกรณ์โทรศัพท์เคลื่อนที่ชั้นนำหลายราย เช่น Nokia Samsung
BlackBerry หรือ Apple เป็นต้น
โดยรุ่นและจำนวนของอุปกรณ์ที่จัดจำหน่ายจะพิจารณาให้สอดคล้องตามความต้องการในตลาดเพื่อควบคุมปริมาณสินค้าคงคลัง
เอไอเอสจะได้รับส่วนต่างจากการขายอุปกรณ์ดังกล่าว นอกจากนี้
บริษัทย่อยมีการทำกิจกรรมทางการตลาดร่วมกันกับเอไอเอสในอุปกรณ์บางรุ่นด้วย

5. งานที่ยังไม่ได้ส่งมอบ

- ไม่มี –

6. ทรัพย์สินที่ใช้ในการประกอบธุรกิจ

6.1 สินทรัพย์ถาวรหลัก

ที่ดิน อาคารและส่วนปรับปรุงอาคาร และส่วนปรับปรุงอาคารเช่า ของเอไอเอส และบริษัทย่อยนั้น
จะเป็นของเอไอเอสเป็นหลัก เนื่องจากเอไอเอสมีสำนักงานสาขากระจายอยู่ทั่วประเทศ
ส่วนเครื่องตกแต่ง ติดตั้ง และเครื่องมืออุปกรณ์นั้นจะประกอบด้วยอุปกรณ์เครื่องมือช่าง
อุปกรณ์และโปรแกรมคอมพิวเตอร์ ตลอดจนอุปกรณ์ต่างๆ
ที่ใช้สำหรับบริการเสริมของโทรศัพท์เคลื่อนที่

สินทรัพย์ถาวรหลักของเอไอเอสและบริษัทย่อย ณ วันที่ 31 ธันวาคม 2555 ประกอบด้วย

หน่วย: ล้านบาท

+----------------------------+-----------------+----------------------+
|                            | ประมาณอายุการใช้  | ณ วันที่ 31 ธันวาคม 2555 |
|                            | (ปี)             |                      |
+----------------------------+-----------------+----------------------+
| สินทรัพย์ถ                    |                 |                      |
| าวรหลักของเอไอเอสและบริษัทย่อย |                 |                      |
+----------------------------+-----------------+----------------------+
| ที่ดิน                        | -               | 139.17               |
+----------------------------+-----------------+----------------------+
| อาคารและส่วนปรับปรุงอาคาร     | 5 และ 20        | 499.33               |
+----------------------------+-----------------+----------------------+
| ส่วนปรับปรุงอาคารเช่า^(1/)     | 5 และ 10        | 795.25               |
+----------------------------+-----------------+----------------------+
| เครื่องตกแต่ง,                | 2 - 5           | 1,519.57             |
| ติดตั้งและเครื่องใช้สำนักงาน      |                 |                      |
+----------------------------+-----------------+----------------------+
| เครื่องมือและอุปกรณ์            | 2 - 20          | 20,036.67            |
+----------------------------+-----------------+----------------------+
| โปรแกรมคอมพิวเตอร์           | 10              | 19,307.65            |
+----------------------------+-----------------+----------------------+
| ยานพาหนะ                   | 5               | 255.54               |
+----------------------------+-----------------+----------------------+
| สินทรัพย์ระหว่างก่อสร้างและติดตั้ง  | -               | 2,932.66             |
+----------------------------+-----------------+----------------------+
| อุปกรณ์สื่อสารเพื่อให้เช่า         | อายุสัญญาเช่า และ  | 7.56                 |
|                            | 3               |                      |
+----------------------------+-----------------+----------------------+
| รวม ที่ดิน อาคาร และอุปกรณ์     |                 | 45,493.40            |
+----------------------------+-----------------+----------------------+
| หัก                         |                 | (34,353.56)          |
| ค่า                         |                 |                      |
| เสื่อมราคาและรายการตัดบัญชีสะสม |                 |                      |
+----------------------------+-----------------+----------------------+
| ที่ดิน อาคารและอุปกรณ์ – สุทธิ    |                 | 11,139.84            |
+----------------------------+-----------------+----------------------+

^(1/) ส่วนปรับปรุงอาคารเช่าเป็นค่าใช้จ่ายในการปรับปรุงตกแต่งสำนักงานบริการของเอไอเอส

สำหรับสินทรัพย์ถาวรหลักของเอไอเอสและบริษัทย่อย
ได้รวมสินทรัพย์ภายใต้สัญญาเช่าการเงินที่เอไอเอสและบริษัทย่อยเป็นผู้เช่าอยู่ในส่วนของ
เครื่องตกแต่ง ติดตั้งและเครื่องใช้สำนักงาน เครื่องมือและอุปกรณ์ และยานพาหนะ เป็นจำนวน
162.47 ล้านบาท ณ วันที่ 31 ธันวาคม 2555

นอกจากนี้ เอไอเอสและบริษัทย่อยยังมีการเช่าพื้นที่อาคารสำนักงานเพื่อใช้ในการประกอบธุรกิจโดย
ณ สิ้นเดือนธันวาคม 2555 สัญญาเช่าหลักของเอไอเอสและบริษัทย่อยมีรายละเอียด ดังนี้

1.  เอไอเอสเช่าพื้นที่สำนักงานอาคารอินทัช เลขที่ 414 ถนนพหลโยธิน พญาไท กรุงเทพฯ
    เนื้อที่ประมาณ 15,585 ตารางเมตร จากบริษัท เอสซี แอสเสท คอร์ปอเรชั่น จำกัด
    (มหาชน) (เอสซี แอสเสท) โดยมีการทำสัญญาเช่าทุก 3 ปี
    สัญญาฉบับปัจจุบันมีระยะเวลาตั้งแต่ 1 มกราคม 2554 – 31 ธันวาคม 2556
    และต้องจ่ายค่าเช่าตอบแทนในอัตรา 6,864,385 บาทต่อเดือน สัญญาเช่าจะมีระยะเวลา 3
    ปี ซึ่งสัญญาเช่าจะต่ออายุโดยอัตโนมัติเมื่อหมดอายุสัญญา เว้นแต่มีการแจ้งยกเลิก 30
    วันล่วงหน้าก่อนหมดอายุสัญญา
    ปัจจุบันเอไอเอสมีการต่ออายุสัญญาเช่าอย่างต่อเนื่องมาเป็นเวลากว่า 10 ปี

  2. เอไอเอสและบริษัทย่อย เช่าพื้นที่สำนักงานอาคารเอไอเอส เลขที่ 1291/1 ถนนพหลโยธิน
  พญาไท กรุงเทพฯ เนื้อที่ประมาณ 14,944 ตารางเมตร จากเอสซี แอสเสท
  โดยมีการทำสัญญาเช่าทุก 3 ปี สัญญาฉบับปัจจุบันมีระยะเวลาตั้งแต่ 1 มกราคม 2554 – 31
  ธันวาคม 2556 และต้องจ่ายค่าเช่าตอบแทนในอัตรา 7,057,520 บาทต่อเดือน
  สัญญาเช่าจะมีระยะเวลา 3 ปี ซึ่งสัญญาเช่าจะต่ออายุโดยอัตโนมัติเมื่อหมดอายุสัญญา
  เว้นแต่มีการแจ้งยกเลิก 30 วันล่วงหน้าก่อนหมดอายุสัญญา
  ปัจจุบันเอไอเอสและบริษัทย่อยมีการต่ออายุสัญญาเช่าอย่างต่อเนื่องมาเป็นเวลากว่า 10 ปี

  3. เอไอเอสและบริษัทย่อย เช่าพื้นที่สำนักงานอาคารชินวัตร ทาวเวอร์ 3 เลขที่ 1010
  ถนนวิภาวดีรังสิต จตุจักร กรุงเทพฯ เนื้อที่ประมาณ 67 ตารางเมตร จากเอสซี แอสเสท
  โดยมีการทำสัญญาเช่าทุก 3 ปี สัญญาฉบับปัจจุบันจะหมดอายุ 14 ตุลาคม 2558
  และต้องจ่ายค่าเช่าตอบแทนในอัตรา 13,147 บาทต่อเดือน สัญญาเช่าจะมีระยะเวลา 3 ปี
  ซึ่งสัญญาเช่าจะต่ออายุโดยอัตโนมัติเมื่อหมดอายุสัญญาเว้นแต่มีการแจ้งยกเลิก 30
  วันล่วงหน้าก่อนหมดอายุสัญญา

  4. เอไอเอสและบริษัทย่อย เช่าพื้นที่สำนักงานอาคารอีเอสวีทาวเวอร์ เลขที่ 1 และเลขที่
  1293/9 ถนนพหลโยธินซอย 9 พญาไท กรุงเทพฯ เนื้อที่ประมาณ 8,375 ตารางเมตร
  จากบริษัท อีเอสวี แอสเสท จำกัด สัญญาฉบับปัจจุบันจะหมดอายุ 28 กุมภาพันธ์ 2556
  และต้องจ่ายค่าเช่าตอบแทนในอัตรา 2,919,300 บาทต่อเดือน
  การต่อสัญญาเช่าจะต้องมีการแจ้งความประสงค์ไม่น้อยกว่า 6 เดือนก่อนหมดอายุสัญญา

  5. เอไอเอสและบริษัทย่อย เช่าพื้นที่สำนักงานพหลโยธิน เพลส เลขที่ 408 ถนนพหลโยธิน
  พญาไท กรุงเทพฯ เนื้อที่ประมาณ 22,053 ตารางเมตร จากบริษัท พหล 8 จำกัด บริษัท
  สยามเคหะพัฒนา จำกัด บริษัท บี.บี.ดี.ดีเวลลอปเม้นท์ จำกัด บริษัท บีบี ซูซูกิ ออโต้ จำกัด
  บริษัท ณัฐวุฒิและกานต์ จำกัด บริษัท อาทิตย์-จันทร์ จำกัด บริษัท พันธ์ทิพย์ เน็ตเวิร์ค จำกัด
  บริษัท ทีโอที จำกัด (มหาชน) บริษัท อลิอันซ์ อยุธยาประกันชีวิต จำกัด(มหาชน) บริษัท
  พาธแล็ป จำกัด คุณซานดรา ไทบัญชากิจ คุณชิรารักษ์ จำลองศุภลักษณ์
  ซึ่งสัญญาเช่าทำแยกในแต่ละชั้น สัญญาเช่าฉบับปัจจุบันจะหมดอายุ 31 ธันวาคม 2557
  และต้องจ่ายค่าเช่าตอบแทนในอัตรา 7,201,997 บาทต่อเดือน
  การต่อสัญญาเช่าจะต้องมีการแจ้งความประสงค์ไม่น้อยกว่า 30 และ 60 วันก่อนหมดอายุสัญญา
  ตามแต่ละสัญญาเช่า

  6. เอไอเอสและบริษัทย่อย เช่าพื้นที่สำนักงานอาคารพหลโยธิน เซ็นเตอร์ เลขที่ 404
  ถนนพหลโยธิน พญาไท กรุงเทพฯ เนื้อที่ประมาณ 4,178 ตารางเมตร จากบริษัท ทรีพัลส์ จำกัด
  โดยสัญญาเช่าฉบับปัจจุบันจะหมดอายุ 31 ธันวาคม 2557 และต้องจ่ายค่าเช่าตอบแทนในอัตรา
  1,110,696 บาทต่อเดือน การต่อสัญญาเช่าจะต้องมีการแจ้งความประสงค์ไม่น้อยกว่า 30 วัน
  และ 60 วัน ก่อนหมดอายุสัญญา ตามแต่ละสัญญาเช่า

  7. เอไอเอสเช่าพื้นที่อาคารสำนักงานบริการสาขา ในจังหวัดเชียงใหม่ สุราษฏร์ธานี
  นครสวรรค์ นครราชสีมา นครปฐม พิษณุโลก หาดใหญ่ ชลบุรี อยุธยา ระยอง ภูเก็ต อุดรธานี
  ขอนแก่น และกรุงเทพฯ เนื้อที่ประมาณ 13,920 ตารางเมตร โดยแยกทำสัญญาแยกแต่ละจังหวัด
  และต้องจ่ายค่าเช่าตอบแทนรวมทั้งสิ้นในอัตรา 14,675,731 บาทต่อเดือน

6.2 สัญญาอนุญาตให้ดำเนินกิจการฯ และใบอนุญาตประกอบกิจการ

ต้นทุนโครงการภายใต้สัญญาอนุญาตให้ดำเนินกิจการฯ
เป็นสินทรัพย์ที่ลงทุนโดยเอไอเอสและบริษัทย่อย
และโอนกรรมสิทธิ์ให้แก่หน่วยงานรัฐผู้เป็นเจ้าของสัญญาอนุญาตให้ดำเนินกิจการฯ นั้น
โดยเอไอเอสและบริษัทย่อยจะได้สิทธิในการใช้สินทรัพย์นั้นในการดำเนินกิจการตลอดอายุสัญญาอนุญาตให้ดำเนินกิจการฯ
นั้น สัญญาอนุญาตให้ดำเนินกิจการฯ ของเอไอเอสและบริษัทย่อย
ประกอบไปด้วยสัญญาอนุญาตให้ดำเนินกิจการฯ ที่ทำกับหน่วยงานของรัฐ
เพื่อให้สามารถดำเนินธุรกิจภายใต้สิทธิของหน่วยงานรัฐนั้นๆ

ต้นทุนโครงการภายใต้สัญญาอนุญาตให้ดำเนินกิจการ ณ วันที่ 31 ธันวาคม 2555

+-------------------------+---------+------------+---------+----------+
| ประเภทสินทรัพย์            | ต้นทุน    | จำนวนปี     | จำนว    | มูล       |
|                         |         |            | นปีที่ตัดจำ | ค่าทางบัญชี |
|                         | (       | ตัดจำหน่าย   | หน่ายแล้ว |          |
|                         | ล้านบาท) |            |         | (ล้านบาท) |
+-------------------------+---------+------------+---------+----------+
| ต้นทุนโครงการของเอไอเอส   |         |            |         |          |
+-------------------------+---------+------------+---------+----------+
| อุปกรณ์เครือข่ายระบบดิจิตอล   | 108     | 10 ปี       | 1 – 10  | 1        |
| GSM                     | ,658.02 | ไม่เกินปี     |         | 5,959.70 |
|                         |         | 2558       |         |          |
+-------------------------+---------+------------+---------+----------+
| อุปกรณ์เครือข่ายระบบอนาลอก  | 13      | สิ้นสุด       | 1 – 10  | -        |
| NMT                     | ,735.31 | กันยายน     |         |          |
|                         |         | 2545       |         |          |
+-------------------------+---------+------------+---------+----------+
| อุปกรณ์เครือข่ายสื่อสัญญาณ     | 23      | 10 ปี       | 1 – 10  | 1,549.15 |
|                         | ,374.05 | ไม่เกินปี     |         |          |
|                         |         | 2558       |         |          |
+-------------------------+---------+------------+---------+----------+
| อื่นๆ                     | 34      | 10 ปี       | 1 – 10  | 1        |
|                         | ,882.12 | ไม่เกินปี     |         | 0,949.83 |
|                         |         | 2558       |         |          |
+-------------------------+---------+------------+---------+----------+
| ต้นทุนโครงการของ เอดีซี     |         |            |         |          |
+-------------------------+---------+------------+---------+----------+
| เครื่องมือและอุปกรณ์         | 1       | 10 ปี       | 1 – 10  | 9.75     |
|                         | ,547.30 |            |         |          |
+-------------------------+---------+------------+---------+----------+
| รวม                     | 182     |            |         | 2        |
|                         | ,196.80 |            |         | 8,468.43 |
+-------------------------+---------+------------+---------+----------+
| ต้นทุนโครงการของ ดีพีซี      |         |            |         |          |
+-------------------------+---------+------------+---------+----------+
| อุปกรณ์เครือข่ายระบบดิจิตอล   | 14      | 10 ปี       | 1 - 9   | 688.39   |
| GSM                     | ,236.05 | ไม่เกินปี     |         |          |
| และอุปกรณ์เครือข่ายสื่อสัญญาณ  |         | 2556       |         |          |
+-------------------------+---------+------------+---------+----------+
| รวมต                    | 196     |            |         | 2        |
| ้นทุนโครงการของเอไอเอสและ | ,432.85 |            |         | 9,156.82 |
| บริษัทย่อย                 |         |            |         |          |
+-------------------------+---------+------------+---------+----------+

สัญญาอนุญาตให้ดำเนินกิจการฯ หลักๆ ของเอไอเอสและบริษัทย่อย สามารถสรุปได้ในส่วนที่ 1
หัวข้อ “ทรัพย์สินที่ใช้ในการประกอบธุรกิจ”

+---+-----------------------------------------------------------------+---+
| [ |                                                                 |   |
| ] |                                                                 |   |
+---+-----------------------------------------------------------------+---+
|   |                                                                 |   |
+---+-----------------------------------------------------------------+---+
|   | บริษัท ชิน คอร์ปอเรชั่น จำกัด (มหาชน)                                  |   |
|   |                                                                 |   |
|   | Shin Corporation Public Company Limited                         |   |
|   |                                                                 |   |
|   | เอกสารแนบ 2                                                     |   |
|   |                                                                 |   |
|   | การประกอบธุรกิจสายธุรกิจดาวเทียมและธุรกิจต่างประเทศ                     |   |
+---+-----------------------------------------------------------------+---+

การประกอบธุรกิจสายธุรกิจดาวเทียมและธุรกิจต่างประเทศ

1. บริการสื่อสารดาวเทียมและบริการที่เกี่ยวเนื่อง

1.1 บริการสื่อสารดาวเทียมและบริการที่เกี่ยวเนื่อง ดำเนินการโดยบริษัท ไทยคม จำกัด
(มหาชน) และกลุ่มบริษัทไอพีสตาร์

1.1.1 ลักษณะของบริการ

1.1.1.1 บริการให้เช่าช่องสัญญาณดาวเทียม (Conventional Satellite Transponder
Services)

ไทยคมให้บริการเช่าช่องสัญญาณดาวเทียม (Transponder)
ซึ่งทำหน้าที่ในการรับสัญญาณจากสถานีภาคพื้นดิน (สถานีส่งสัญญาณ) ขยายสัญญาณให้มีกำลังแรงขึ้น
และส่งสัญญาณกลับมายังสถานีภาคพื้นดินอีกแห่งหนึ่ง (สถานีรับสัญญาณ) ณ ตำแหน่งใดๆ
ภายใต้พื้นที่ครอบคลุม (Footprint) ของดาวเทียม
ในความถี่ที่แตกต่างไปจากความถี่ที่ใช้ในการส่งสัญญาณ เพื่อให้ผู้ใช้บริการ อาทิ
ผู้ประกอบการโทรคมนาคม ผู้ให้บริการด้านการสื่อสาร และผู้ประกอบการช่องรายการโทรทัศน์
ได้รับประโยชน์จากพื้นที่ครอบคลุมบริเวณกว้างของดาวเทียม ทั้งในระดับประเทศและระดับภูมิภาค
เมื่อเปรียบเทียบกับการติดตั้งเครือข่ายโทรคมนาคมภาคพื้นดินจำนวนมากเพื่อขยายพื้นที่ครอบคลุมในการให้บริการ
เช่น เคเบิลใยแก้วนำแสง หรือเครือข่ายสัญญาณคลื่นไมโครเวฟ เป็นต้น

-   ดาวเทียมแบบทั่วไป (Conventional Satellite)

  ในปี 2555 ไทยคมมีดาวเทียมแบบทั่วไป 1 ดวง คือ ดาวเทียมไทยคม 5
  ให้บริการแก่ผู้ใช้จำนวนมากทั้งในและต่างประเทศ โดยรายละเอียดคุณสมบัติของดาวเทียมไทยคม
  5 มีดังต่อไปนี้

ตารางแสดงคุณสมบัติของดาวเทียมไทยคม 5

+---------------------------------+------------------------------------+
| ย่านความถี่                        | ไทยคม 5                            |
+=================================+====================================+
| C-Band Regional Beam            | 18 ช่องสัญญาณ                        |
|                                 |                                    |
| พื้นที่ครอบคลุม                      | ประเทศไทย ภูมิภาคอินโดจีน              |
|                                 | และภูมิภาคเอเชียใต้                    |
+---------------------------------+------------------------------------+
| C-Band Global Beam              | 7 ช่องสัญญาณ                         |
+---------------------------------+------------------------------------+
| พื้นที่ครอบคลุม                      | ทวีป แอฟริกา ยุโรป เอเชีย และออสเตรเลีย |
+---------------------------------+------------------------------------+
| Ku-Band Spot Beam               | 7 ช่องสัญญาณ                         |
|                                 |                                    |
| พื้นที่ครอบคลุม                      | ประเทศไทย และภูมิภาคอินโดจีน           |
+---------------------------------+------------------------------------+
| Ku-Band Switchable Beam (Spot   | 4 ช่องสัญญาณ                         |
| or Steerable)                   |                                    |
|                                 | ประเทศไทย และภูมิภาคอินโดจีน           |
| พื้นที่ครอบคลุม                      |                                    |
+---------------------------------+------------------------------------+
| Ku-Band Steerable Beam          | 3 ช่องสัญญาณ                         |
|                                 |                                    |
| พื้นที่ครอบคลุม                      | ประเทศไทย และภูมิภาคอินโดจีน           |
+---------------------------------+------------------------------------+
| ผู้ผลิต (ประเทศ)                   | Aerospatiale (ฝรั่งเศส)              |
+---------------------------------+------------------------------------+
| รุ่น                              | Spacebus 3000                      |
+---------------------------------+------------------------------------+
| อายุการใช้งาน                     | ประมาณ 14 ปี                        |
+---------------------------------+------------------------------------+
| จัดส่งสู่วงโคจร                     | 2549                               |
+---------------------------------+------------------------------------+

ที่มา: บริษัท ไทยคม จำกัด (มหาชน)

จำนวนช่องสัญญาณและอัตราการใช้งานของช่องสัญญาณของดาวเทียมไทยคม

+------------------------+---------------+--------------+--------------+
|                        | 2553          | 2554         | 2555         |
+------------------------+---------------+--------------+--------------+
| จำนวนช่องสัญญาณ (ช่อง)*   | 24            | 24           | 24           |
|                        |               |              |              |
| C-Band                 | 14            | 14           | 14           |
|                        |               |              |              |
| Ku-Band                |               |              |              |
+------------------------+---------------+--------------+--------------+
| อัตราการใช้งาน (ร้อยละ)   | 99%           | 98%          | 98%          |
|                        |               |              |              |
| C-Band                 | 93%           | 100%         | 100%         |
|                        |               |              |              |
| Ku-Band                |               |              |              |
+------------------------+---------------+--------------+--------------+

ที่มา: บริษัท ไทยคม จำกัด (มหาชน)

หมายเหตุ: ข้อมูลดังกล่าวเป็นข้อมูล ณ วันที่ 31 ธันวาคม

* ไม่นับรวมช่องสัญญาณ C-Band
ที่ให้กระทรวงเทคโนโลยีสารสนเทศและการสื่อสารใช้โดยไม่คิดค่าบริการจำนวน 1 ช่องสัญญาณ

โครงการดาวเทียมดวงใหม่

ดาวเทียมไทยคม 6 และ ไทยคม 7 ที่จะขึ้นสู่วงโคจรภายในปี 2556 และ 2557 ตามลำดับ
โดยที่ดาวเทียมดวงใหม่ทั้งสองดวงจะสามารถรองรับปริมาณความต้องการใช้งานดาวเทียมสื่อสารในภูมิภาคเอเชียและแอฟริกาที่เพิ่มขึ้นในอนาคต

ดาวเทียมไทยคม 6 มีช่องสัญญาณดาวเทียมรวมทั้งสิ้น 26 ช่องสัญญาณ
แบ่งออกเป็นช่องสัญญาณในย่านความถี่ซีแบนด์ (C-band) 18 ช่องสัญญาณ
และช่องสัญญาณในย่านความถี่เคยูแบนด์ (Ku-band) 8 ช่องสัญญาณ จะถูกส่งขึ้นสู่วงโคจร ณ
ตำแหน่ง 78.5 องศาตะวันออก ซึ่งเป็นตำแหน่งเดียวกันกับดาวเทียมไทยคม 5
นอกจากให้บริการในภูมิภาคเอเชียแล้ว ไทยคม 6
ยังให้บริการแก่ลูกค้าในทวีปแอฟริกาทั้งบริการเผยแพร่ภาพสัญญาณโทรทัศน์ผ่านดาวเทียมและบริการโทรคมนาคมต่างๆ
ภายใต้ชื่อ แอฟริคอม 1 (AFRICOM 1)

ดาวเทียมไทยคม 7 จะถูกส่งขึ้นสู่วงโคจร ณ ตำแหน่ง 120 องศาตะวันออก
โดยไทยคมจะเป็นเจ้าของจำนวนช่องสัญญาณในดาวเทียมในย่านความถี่ซีแบนด์ (C-band)
รวมไม่เกิน 14 ช่องสัญญาณและมีพื้นที่ให้บริการในภูมิภาคเอเชียและออสเตรเลีย นอกจากนี้
ดาวเทียมไทยคม 7 ยังเป็นดาวเทียมดวงแรกของไทยคมที่ให้บริการภายใต้ใบอนุญาตเป็นระยะเวลา
20 ปี จากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
(กสทช.)
ซึ่งจะช่วยให้ไทยคมเพิ่มขีดความสามารถของการแข่งขันในตลาดเนื่องจากมีการจ่ายค่าใบอนุญาตลดลง

-   สถานีควบคุมดาวเทียมและสถานีบริการภาคพื้นดิน (Satellite Station and Teleport
    & DTH Center)

-   สถานีควบคุมดาวเทียม (Satellite Station)

  สถานีควบคุมดาวเทียมเป็นศูนย์ปฏิบัติการซึ่งทำหน้าที่ควบคุมการทำงานของดาวเทียม เช่น
  การตรวจวัดและรายงานผลค่าสัญญาณต่างๆ ของดาวเทียม การติดตามตำแหน่งของดาวเทียม
  การออกคำสั่งควบคุมการทำงานของดาวเทียม
  ตลอดจนทำหน้าที่ติดตามผลหลังจากการออกคำสั่งควบคุมการทำงานดังกล่าว
  โดยการส่งสัญญาณคำสั่งจากสถานีควบคุมภาคพื้นดิน นอกจากนี้
  สถานีควบคุมดาวเทียมไทยคมทำหน้าที่เฝ้าดูและควบคุมสภาวะต่างๆ ของดาวเทียม
  เช่นการทำงานโดยรวมของดาวเทียม ประสิทธิภาพของช่องสัญญาณดาวเทียม
  และระดับของสัญญาณรบกวน รวมทั้งทำหน้าที่ควบคุมการปฏิบัติภารกิจต่างๆ ของดาวเทียมอีกด้วย

-   สถานีบริการภาคพื้นดิน (Teleport and DTH Center)

  สถานีเทเลพอร์ต (Teleport หรือ Telecommunications Port)
  เป็นสถานีศูนย์กลางที่ให้บริการเสริมต่างๆ ในด้านธุรกิจการแพร่สัญญาณโทรทัศน์และโทรคมนาคม
  สถานีบริการภาคพื้นดินไทยคมเป็นสถานีเทเลพอร์ตที่ได้รับการรับรองมาตรฐาน ISO 9002 และ
  9001:2000
  มีการติดตั้งอุปกรณ์และสิ่งอำนวยความสะดวกครบครันเพื่อให้บริการด้านการแพร่สัญญาณโทรทัศน์ผ่านดาวเทียมแก่ผู้ประกอบการทั้งในและนอกประเทศ
  ไทยคมได้รวมบริการเทเลพอร์ตต่างๆ เช่น บริการเล่นเทปบันทึกรายการ
  และบริการบีบอัดสัญญาณโทรทัศน์ในระบบดิจิตอลเข้ากับบริการให้เช่าช่องสัญญาณดาวเทียมเพื่อให้บริการแพร่สัญญาณโทรทัศน์แบบครบวงจรแก่ผู้ประกอบการ
  โดยไทยคมได้ร่วมมือกับบริษัท ซีเอส ล็อกซอินโฟ จำกัด (มหาชน)
  ซึ่งเป็นผู้ให้บริการรับและส่งสัญญาณดาวเทียม

-   องค์ประกอบหลักของการให้บริการของดาวเทียมทั่วไป (Conventional Satellite)

-   บริการแพร่สัญญาณโทรทัศน์ผ่านดาวเทียม

  บริการแพร่สัญญาณโทรทัศน์ผ่านดาวเทียมเป็นธุรกิจหลักของไทยคม
  โดยไทยคมมุ่งเน้นให้บริการดาวเทียมไทยคมแก่ผู้ประกอบการชั้นนำหลายราย
  เพื่อส่งสัญญาณช่องรายการโทรทัศน์ไปยังทวีปเอเชีย ออสเตรเลีย แอฟริกา และยุโรป
  ทั้งประเภทบริการส่งช่องรายการโทรทัศน์ผ่านดาวเทียมถึงบ้านผู้รับโดยตรง
  (Direct-to-Home, DTH)
  บริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
  (Channel Distribution) หรือบริการเครือข่ายโทรทัศน์ดิจิตอลทั่วโลก (Global Digital
  Television) โดยอาศัยบริการเสริมต่างๆ ของสถานีบริการภาคพื้นดิน (Teleport and DTH
  Center)

รูปแบบของบริการในธุรกิจการแพร่สัญญาณโทรทัศน์ผ่านดาวเทียม

-   บริการส่งช่องรายการโทรทัศน์ผ่านดาวเทียมถึงบ้านผู้รับโดยตรง (Direct-to-Home, DTH)

  ไทยคมนำเสนอรูปแบบการให้บริการบีบอัดสัญญาณโทรทัศน์ในระบบดิจิตอล
  และส่งสัญญาณโทรทัศน์ผ่านดาวเทียมตรงไปยังบ้านของผู้รับชมปลายทางโดยตรง
  ซึ่งการบีบอัดสัญญาณในระบบดิจิตอลจะช่วยให้ผู้ประกอบการสามารถลดต้นทุนในการให้บริการ
  ในขณะที่ผู้รับชมสามารถใช้จานรับสัญญาณดาวเทียมที่มีขนาดเล็กรับสัญญาณโทรทัศน์ที่ส่งตรงมาจากดาวเทียมในระบบ
  DTH ได้

-   บริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
    (Channel Distribution)

  ไทยคมให้บริการส่งช่องรายการโทรทัศน์แก่ผู้ประกอบการที่ประสงค์จะแพร่สัญญาณโทรทัศน์ของตนไปยังผู้ประกอบการเคเบิลทีวี
  หรือสถานีทวนสัญญาณภายใต้พื้นที่ครอบคลุมของดาวเทียมไทยคม
  รูปแบบการให้บริการนี้จึงเป็นทางเลือกที่สมบูรณ์แบบสำหรับผู้ประกอบการ
  ทำให้สามารถส่งช่องรายการโทรทัศน์ไปยังเครือข่ายเคเบิลทีวีในทวีปต่างๆ
  ที่เป็นตลาดสำคัญของตน
  โดยช่องรายการโทรทัศน์ในรูปแบบนี้สามารถเข้าถึงสมาชิกผู้ชมเคเบิลทีวีนับล้านครัวเรือนในทวีป
  เอเชีย ยุโรป แอฟริกา และออสเตรเลีย

-   บริการเครือข่ายโทรทัศน์ดิจิตอลทั่วโลก (Global Digital Television Network)

  บริการเครือข่ายโทรทัศน์ดิจิตอลทั่วโลกเป็นการควบรวมบริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
  (Channel Distribution) ในย่านความถี่ C-band ของดาวเทียมไทยคม
  กับช่องสัญญาณดาวเทียมในย่านความถี่ Ku-band ของดาวเทียมพันธมิตร
  เพื่อให้บริการส่งช่องรายการโทรทัศน์ผ่านดาวเทียมถึงบ้านผู้รับโดยตรง (Direct-to-Home,
  DTH) ในภูมิภาคอื่นที่อยู่นอกพื้นที่ครอบคลุมของดาวเทียมไทยคม เช่น อเมริกาเหนือ ยุโรป
  และออสเตรเลีย
  บริการในรูปแบบนี้เป็นที่นิยมในกลุ่มผู้ประกอบการที่เป็นเจ้าของช่องรายการโทรทัศน์หรือสถานีโทรทัศน์
  ที่ประสงค์จะส่งสัญญาณออกอากาศรายการโทรทัศน์ของตนไปยังกลุ่มผู้ชมเชื้อชาติเดียวกันที่ย้ายถิ่นฐานไปอาศัยอยู่ในประเทศต่างๆ
  ทั่วโลก เพื่อผลประโยชน์ทางธุรกิจ การศึกษา หรือทางด้านศาสนา
  โดยที่ช่องรายการโทรทัศน์ในเครือข่ายโทรทัศน์ดิจิตอลทั่วโลกสามารถเข้าถึงผู้ชมปลายทางที่อาศัยอยู่ในกว่า
  150 ประเทศ ใน 6 ทวีปทั่วโลก คือ อเมริกาเหนือ อเมริกาใต้ ยุโรป แอฟริกา เอเชีย
  และออสเตรเลีย

-   บริการถ่ายทอดสดผ่านดาวเทียม (Satellite News Gathering)

  ไทยคมให้บริการถ่ายทอดสดผ่านดาวเทียม ด้วยรถพร้อมอุปกรณ์ถ่ายสัญญาณดาวเทียมเคลื่อนที่
  โดยเฉพาะการรายงานข่าวนอกสถานที่ การถ่ายทอดสดการแข่งขันกีฬา หรือการแสดงดนตรี
  เป็นต้น

-   บริการสื่อสารโทรคมนาคมผ่านดาวเทียม

  การที่ดาวเทียมมีขนาดพื้นที่ให้บริการครอบคลุมที่กว้าง รวมถึงไม่มีอุปสรรคเกี่ยวกับภูมิประเทศ
  ไทยคมจึงสามารถให้บริการโทรคมนาคมในการสื่อสารต่างๆ เช่น บริการเครือข่ายโทรศัพท์มือถือ
  ระบบโทรศัพท์ชนบทเครือข่ายข้อมูลในระบบ VSAT (Very Small Aperture Terminal)
  ภายในประเทศและระหว่างประเทศได้อย่างมีประสิทธิภาพ

1.1.1.2 การบริการบรอดแบนด์

-   บริการของดาวเทียมไอพีสตาร์ (IPSTAR Satellite)

  ไทยคมเริ่มดำเนินกิจกรรมทางการตลาดของบริการไอพีสตาร์ตั้งแต่ปี 2544
  โดยในระยะแรกจะเป็นการให้บริการโดยใช้ระบบภาคพื้นดินไอพีสตาร์รุ่นที่หนึ่งกับดาวเทียมแบบทั่วไปของไทยคม
  และดาวเทียมอื่นๆ หลังจากที่ไทยคมประสบความสำเร็จในการจัดส่งดาวเทียมไทยคม 4
  (ไอพีสตาร์) ขึ้นสู่วงโคจรเมื่อวันที่ 11 สิงหาคม 2548 และผ่านการทดสอบในเดือนธันวาคม
  2548 ไทยคมก็ได้เริ่มให้บริการอินเทอร์เน็ตความเร็วสูงผ่านดาวเทียมไทยคม 4 (ไอพีสตาร์)
  ควบคู่ไปกับอุปกรณ์รับส่งสัญญาณปลายทางไอพีสตาร์

  ดาวเทียมไทยคม 4 (ไอพีสตาร์) ใช้เทคโนโลยีการกระจายคลื่นแบบรังผึ้ง
  ทำให้สามารถนำความถี่กลับมาใช้ได้ใหม่อย่างมีประสิทธิภาพ
  ด้วยความสามารถในการรับส่งข้อมูลได้ถึง 45 Gbps – เทียบเท่ากับดาวเทียมแบบทั่วไป 20
  ดวง
  เทคโนโลยีนี้ทำให้ไทยคมสามารถให้บริการแก่ผู้ใช้งานอินเทอร์เน็ตความเร็วสูงหลายล้านราย
  ตั้งแต่ผู้ใช้ทั่วไปจนถึงกลุ่มลูกค้าองค์กร รวมทั้งผู้ให้บริการอินเทอร์เน็ตและระบบโทรคมนาคม

ข้อมูลเบื้องต้นด้านเทคนิคของดาวเทียมไทยคม 4 (ไอพีสตาร์)

+------------------+---------------------------------------------------+
| คุณสมบัติ           | รายละเอียด                                         |
+------------------+---------------------------------------------------+
| ดาวเทียม          | - ดาวเทียมแบบวงโคจรค้างฟ้า                           |
|                  |                                                   |
|                  | - อายุใช้งานประมาณ: มากกว่า 15 ปี                     |
+------------------+---------------------------------------------------+
| ที่ตั้งวงโคจร        | - 119.5^(o) ตะวันออก                               |
+------------------+---------------------------------------------------+
| ขีดความสาม        | - 45 Gbps หรือประมาณ 20                            |
| ารถในการรับส่งข้อมูล | เท่าของขีดความสามารถของดาวเทียมแบบปัจจุบัน              |
| (Bandwidth       |                                                   |
| Capacity)        |                                                   |
+------------------+---------------------------------------------------+
| ชนิดของ Beams     | -   SPOT Beam: 84 beams                           |
| ที่ให้บริการ         |                                                   |
|                  | -   SHAPED Beam: 3 beams                          |
|                  |                                                   |
|                  | -   BROADCAST Beam: 7 beams                       |
+------------------+---------------------------------------------------+
| จัดส่งสู่วงโคจร      | - ปี 2548                                          |
+------------------+---------------------------------------------------+

ที่มา: บริษัท ไทยคม จำกัด (มหาชน)

-   อุปกรณ์ปฏิบัติการภาคพื้นดินไอพีสตาร์ (IPSTAR Ground System)

  อุปกรณ์ปฏิบัติการภาคพื้นดินไอพีสตาร์สามารถแบ่งออกได้เป็น 2 กลุ่มหลักๆ คือ
  สถานีควบคุมเครือข่ายภาคพื้นดิน (IPSTAR Gateway)
  และอุปกรณ์รับส่งสัญญาณปลายทางไอพีสตาร์ (IPSTAR User Terminal)

  - สถานีควบคุมเครือข่ายภาคพื้นดิน (IPSTAR Gateway)

  สถานีควบคุมเครือข่ายภาคพื้นดิน (IPSTAR Gateway)
  เป็นสถานีแม่ข่ายที่ใช้รับส่งสัญญาณระหว่างดาวเทียมกับสถานีควบคุมเครือข่ายปลายทาง
  โดยไทยคมได้ออกแบบให้มีความสามารถรองรับการทำงานได้หลากหลาย
  และยังสามารถรองรับการให้บริการติดต่อสื่อสารแบบบรอดแบนด์ที่เข้าถึงผู้ใช้บริการไม่ว่าจะเป็นกลุ่มลูกค้าองค์กร
  ผู้ให้บริการอินเทอร์เน็ต (ISP) หรือผู้ใช้บริการทั่วไป
  โดยให้บริการทั้งการให้บริการอินเทอร์เน็ต การให้บริการเครือข่ายภายในองค์กร (Intranet
  Network) การประชุมทางไกล (Video Conference) การแพร่ภาพและเสียง (Broadcast
  and Multicast Multimedia) การให้บริการรับส่งข้อมูล (Transaction Service)
  และการให้บริการโทรศัพท์ (Telephony)

  ภาพรวมของการขยายการให้บริการไอพีสตาร์

-   การติดตั้งเครือข่ายภาคพื้นดิน (IPSTAR Gateway Implementation)

  ในปี 2555 ทางไทยคมได้มีการติดตั้งและเพิ่มชุดอุปกรณ์ในส่วนของ RF part (Radio
  Frequency) ที่ประเทศมาเลเซียให้สามารถใช้งานในความถี่ย่าน Augment Beam ได้
  และเพื่อเป็นการสนับสนุนการเติบโตของการใช้งานช่องสัญญาณดาวเทียมไทยคม 4
  เช่นเดียวกับที่ประเทศพม่า ทางไทยคมได้มีการติดตั้งเพิ่มเติมอุปกรณ์ด้าน Networking
  เพื่อเพิ่มปริมาณและคุณภาพของการให้บริการในประเทศ ไม่ว่าจะเป็นการใช้งาน ด้านเสียง
  ข้อมูล และการส่งโทรสาร ส่วนในประเทศญี่ปุ่นได้เริ่มมีการใช้งานแบบ SCPC (Sigle
  Carrier Per Channel) บนดาวเทียมไทยคม 4 (ไอพีสตาร์) ซึ่งสามารถส่งข้อมูลสูงสุดได้ที่
  72 Mbps และรับข้อมูลสูงสุดที่ 81 Mpbs โดยการใช้งาน SCPC นี้จะใช้งานในลักษณะ Moving
  Antenna เพื่อใช้สำหรับถ่ายทอดสดสัญญาณภาพและเสียง ในโอกาสสำคัญๆ ต่างๆ เช่น
  งานคอนเสิร์ต หรือเทศกาลพลุไฟ

- อุปกรณ์รับส่งสัญญาณปลายทางไอพีสตาร์ (IPSTAR User Terminal)

  ไทยคมยังได้มีการพัฒนาอุปกรณ์รับส่งสัญญาณปลายทางไอพีสตาร์อย่างต่อเนื่อง ไม่ว่าจะเป็นโมเด็ม
  ระบบสายอากาศ และอุปกรณ์อื่นๆ เช่น อุปกรณ์รับสัญญาณ (LNB) และอุปกรณ์ส่งสัญญาณ (BUC)
  ซึ่งเป็นส่วนที่ต่อเพิ่มของจานดาวเทียม
  โดยมีวัตถุประสงค์เพื่อเพิ่มประสิทธิภาพของการทำงานทั้งในด้านอิเล็กทรอนิกส์
  และกลไกการทำงานในด้านต่างๆ ในขณะเดียวกันก็ลดต้นทุนในการผลิต เช่น
  ไทยคมทำการออกแบบลดขนาดตัวรับส่งสัญญาณลงครึ่งหนึ่งของขนาดเดิม

-   การพัฒนาชุดอุปกรณ์รับส่งสัญญาณปลายทางไอพีสตาร์ (IPSTAR User Terminal Product

  Development)

  ในปี 2555 ไทยคมได้ทำการออกแบบและทดสอบอุปกรณ์รับสัญญาณรุ่นใหม่ "New iCON"
  ซึ่งมีเป้าหมายในการเริ่มการผลิตในกลางปี 2556 ซึ่งชุดอุปกรณ์ New iCON นี้
  สามารถใช้งานร่วมกับ IPSTAR Gateway ได้ในทุกๆ ประเทศ
  รวมไปถึงฟังก์ชั่นการใช้งานหลักๆ เช่น Superframe, Dynamic CBR และ Watchdog ซึ่ง
  การใช้ New iCON นี้จะไม่ส่งผลกระทบใดๆ ต่อการใช้งานเดิมของลูกค้าปัจจุบัน
  เมื่อนำไปทดแทนหรือใช้งานร่วมกับ iCON ในรุ่นปัจจุบัน
  โดยที่อุปกรณ์ที่ออกแบบใหม่นี้มีการปรับปรุงคุณลักษณะในหลายๆ จุด เช่น
  การเพิ่มขนาดของหน่วยความจำเป็นสองเท่าจากหน่วยความจำเดิม การเปลี่ยน Data Lan
  Port ให้ดีขึ้น เพิ่มวงจรป้องกันสัญญาณรบกวนหรือไฟกระชากต่างๆ
  เพิ่มวงจรป้องกันไฟฟ้าเกินให้กับชุดอุปกรณ์จ่ายไฟ และอื่นๆ โดย New iCON
  จะสามารถรับข้อมูลสูงสุดได้ 6 Mbps และ ส่งข้อมูลสูงสุดได้ 4 Mbps
  อีกทั้งยังรองรับอนาคตในการใช้งานเครือข่าย IPV6 ด้วย        

  อุปกรณ์รับส่งสัญญาณปลายทางไอพีสตาร์ รุ่น iCON หรือ New iCON
  สามารถทำงานควบคู่กับอุปกรณ์เสริม ที่เรียกว่า “Xtender”
  ซึ่งช่วยเพิ่มประสิทธิภาพการรับส่งข้อมูล ให้เป็น 8 Mpbs / 2 Mpbs ในเวลาเดียวกัน
  รวมถึงรองรับการเชื่อมต่อกับการใช้งานคอมพิวเตอร์ประมาณ 100 เครื่องพร้อมกัน
   หรือกลุ่มลูกค้าองค์กรที่ต้องการรับส่งข้อมูลในปริมาณสูง
  อีกทั้งยังเพิ่มประสิทธิภาพและคุณภาพการใช้งานของ การให้บริการโทรศัพท์ผ่านโครงข่ายไอพี
  มีสัญญาณรบกวนน้อย
  และสามารถต่อใช้งานได้ดีการเชื่อมต่อสถานีโทรศัพท์มือถือขนาดเล็กเหมาะสำหรับลูกค้ากลุ่มผู้ให้บริการโทรศัพท์เคลื่อนที่ด้วย

-   ผลิตภัณฑ์และบริการของระบบไอพีสตาร์

-   บริการโครงข่ายอินเทอร์เน็ตขนาดย่อมผ่านระบบดาวเทียม (IPSTAR Mini-Backhaul)

  กลุ่มลูกค้าที่ใช้บริการอินเทอร์เน็ตบรอดแบรนด์ผ่านระบบไอพีสตาร์สามารถแบ่งได้ 2 แบบ คือ
  กลุ่มลูกค้ารายเดียวต่ออุปกรณ์ปลายทางหนึ่งชุด และกลุ่มลูกค้าหลายรายต่ออุปกรณ์ปลายทางหนึ่งชุด
  โดยการให้บริการอินเทอร์เน็ตบรอดแบรนด์สำหรับกลุ่มลูกค้ารายเดียวต่ออุปกรณ์ปลายทางหนึ่งชุดเหมาะสำหรับลูกค้าประเภทองค์กรและ
  SOHO
  ในขณะเดียวกันการให้บริการอินเทอร์เน็ตบรอดแบรนด์สำหรับกลุ่มลูกค้าหลายรายต่ออุปกรณ์ปลายทางหนึ่งชุดจะเหมาะสำหรับลูกค้าที่มีปริมาณการใช้ข้อมูลค่อนข้างน้อย
  การให้บริการ Hotspot และการให้บริการสำหรับผู้อาศัยในอพาร์ทเม้นท์หรือคอนโดมิเนียม

  อินเทอร์เน็ตผ่านไอพีสตาร์นั้นสามารถช่วยผู้ให้บริการอินเทอร์เน็ตในเรื่องของการลดการลงทุนและการดำเนินการ
  ซึ่งทำให้มีผลกำไรมากขึ้น
  สอดคล้องกับในปัจจุบันผู้ให้บริการอินเทอร์เน็ตมีโอกาสขยายตลาดไปยังพื้นที่อื่นๆ
  ไอพีสตาร์ก็สามารถนำมาเป็นเครือข่ายชั่วคราว
  เนื่องจากมีการติดตั้งที่รวดเร็วและสามารถให้บริการได้ในจุดที่เครือข่ายหลักเข้าไม่ถึง ดังนั้น
  ไอพีสตาร์จึงมีส่วนช่วยให้เรื่องการลงทุนเมื่อเทียบกับการลงทุนในการติดตั้งเครือข่ายแบบอื่น

-   โครงข่าย Telco backhaul

  ระบบไอพีสตาร์ถูกนำมาใช้ในการเชื่อมต่อโทรศัพท์เคลื่อนที่ในบริเวณที่ระบบโครงข่ายภาคพื้นดินไม่สามารถเข้าถึง
  โดยเชื่อมต่อระหว่างสถานีฐาน (BTS) กลับมายังโครงข่ายส่วนกลาง 
  โดยรูปแบบของการใช้งานสถานีฐาน macro cells, micro cells, to small-cell หรือ
  IP-node-B ผ่านดาวเทียมไทยคม 4 (ไอพีสตาร์)
  นั้นได้กลายเป็นต้นแบบของการให้บริการที่มีราคาถูก
  และคล่องตัวมากที่สุดในภูมิภาคเอเชียแปซิฟิก ในปี 2554 ที่ผ่านมาดาวเทียมไทยคม 4
  (ไอพีสตาร์) ได้ให้บริการเชื่อมต่อ Small-cell เพื่อให้บริการโทรศัพท์เคลื่อนที่ระบบ 3G
  ที่ประเทศญี่ปุ่นเป็นจำนวนมากกว่า 3,000 สถานีฐาน ในประเทศอินเดียอีกมากกว่า 100
  สถานีเพื่อการให้บริการระบบโทรศัพท์เคลื่อนที่ GSM
  รวมถึงในประเทศจีนซึ่งได้ทำการขยายการให้บริการในส่วนโทรศัพท์เคลื่อนที่ CDMA
  ผ่านระบบไอพีสตาร์
  เพื่อช่วยให้ผู้ให้บริการโทรศัพท์เคลื่อนที่สามารถขยายการให้บริการแก่ประชาชนในพื้นที่ห่างไกล
  เป็นการสร้างรายได้แก่ผู้ให้บริการตลอดจนช่วยสร้างฐานลูกค้าในพื้นที่ชนบทได้ก่อนผู้ให้บริการรายอื่นๆ
  ที่รอเครือข่ายเคเบิลใยแก้วนำแสงอีกด้วย ในเหตุการณ์ภัยพิบัติจาก สึนามิที่ประเทศญี่ปุ่น
  การเชื่อมต่อระบบโครงข่ายไอพีสตาร์ถูกใช้อย่างกว้างขวางจากผู้ให้บริการโทรศัพท์เคลื่อนที่ทุกราย
  เพื่อฟื้นฟูระบบสื่อสารในพื้นที่ภัยพิบัติ โดยใช้ดาวเทียมไทยคม 4 (ไอพีสตาร์)
  เป็นสื่อในการเชื่อมต่อสถานีฐานไปยังโครงข่ายหลัก
  จากเหตุการณ์ครั้งนี้ทำให้ระบบโครงข่ายไอพีสตาร์เป็นที่ยอมรับทั้งในประสิทธิภาพทางด้านเทคโนโลยีและความคุ้มค่าทางธุรกิจ
  จากการคาดการณ์จำนวนผู้ใช้โทรศัพท์เคลื่อนที่ที่มากขึ้น
  รวมถึงความต้องการใช้ช่องสัญญาณที่มากขึ้น
  และความตื่นตัวของภาครัฐและหน่วยงานธุรกิจในการจัดเตรียมแผนการบริหารจัดการความต่อเนื่องทางธุรกิจและวิธีรับมือกับสถานการณ์ฉุกเฉิน
  ไทยคมคาดว่าจะสามารถสร้างยอดขายจากตลาดที่เติบโตนี้ได้อย่างต่อเนื่อง

  ในส่วนของบริการช่องสัญญาณดาวเทียมนั้น
  ในขณะนี้มีผู้ให้บริการในหลายประเทศได้ดำเนินการเปลี่ยนจากการใช้งานบนดาวเทียมสื่อสารอื่น
  เพื่อมาใช้ช่องสัญญาณดาวเทียมไทยคม 4 มากขึ้น
  โดยไทยคมได้อำนวยความสะดวกทางด้านสถานีส่งสัญญาณแม่ข่ายและคำปรึกษาด้านเทคนิคอื่นๆ
  แก่ผู้ให้บริการกลุ่มนี้ ทำให้สามารถย้ายดาวเทียมมาบนดาวเทียมไทยคม 4
  (ไอพีสตาร์) ได้โดยไม่ต้องมีการเปลี่ยนระบบทางภาคพื้นดินและอุปกรณ์ฝั่งปลายทาง
  ความสำเร็จหลักในปีที่ผ่านมาคือการให้บริการช่องสัญญาณแก่โครงการ National Broadband
  Network (NBN) ของประเทศออสเตรเลีย 

  สำหรับปี 2555 ไทยคมมีแผนที่จะพัฒนาบริการ smart backhaul service
  โดยระบบนี้จะเพิ่มขีดความสามารถในการให้บริการเครือข่ายให้มีความยืดหยุ่น
  และอำนวยความสะดวกแก่ลูกค้ากลุ่มผู้ให้บริการโทรศัพท์เคลื่อนที่มากขึ้น 
  ซึ่งเป็นผลดีแก่การให้บริการในพื้นที่ห่างไกลทุรกันดาร
  หรือใช้เป็นระบบเครือข่ายสำรองในเขตเมือง
  ไทยคมได้วางแผนที่จะทำงานร่วมกับรัฐบาลและองค์กรต่างๆ ในภูมิภาค
  เพื่อจัดเตรียมความพร้อมทางด้านเทคนิค ตลอดจนแผนการบริหารจัดการด้านสารสนเทศ
  เพื่อเพิ่มขีดความสามารถในการรับมือกับสถานการณ์ฉุกเฉินช่วยให้รัฐบาลและหน่วยงานธุรกิจ  

  นอกจากนี้ การให้บริการดาวเทียมในพาหนะเคลื่อนที่ หรือ Mobile Satellite Services
  ก็เป็นอีกตลาดหนึ่งที่มีการเติบโตอย่างต่อเนื่อง โดยไทยคมได้เริ่มพัฒนาระบบ
  ตลอดจนจะจัดการทดลองให้บริการแก่ลูกค้าผู้ให้บริการขนส่งทั้งทางอากาศ ทางน้ำ และรถไฟ
  ในภูมิภาค เพื่อศึกษาความเป็นไปได้ในการดำเนินธุรกิจอย่างเต็มรูปแบบต่อไป

-   โครงข่ายของรัฐบาล (Government & USO program)

  ดาวเทียมไทยคม 4 (ไอพีสตาร์) ถูกออกแบบมาเพื่อให้สามารถใช้งานกับการเชื่อมต่อผ่านระบบ
  IP ทำให้สามารถใช้งานได้หลากหลายรูปแบบ
  ซึ่งสามารถนำมาใช้เชื่อมต่อเป็นระบบเครือข่ายส่วนบุคคลเปรียบเสมือน (Virtual Private
  Network) โดยมีการจัดเตรียมช่องทางเชื่อมต่อด้วยโปรโตคอล GRE
  ซึ่งมีอยู่ในอุปกรณ์รับส่งสัญญานปลายทาง (IPSTAR User terminal)
  เพื่อทำการเชื่อมต่อข้อมูลภายในองค์กรระหว่างสาขาปลายทางกับส่วนกลางได้
  อีกทั้งดาวเทียมไทยคม 4 (ไอพีสตาร์)
  ยังสามารถเข้ามาช่วยเสริมในส่วนของการศึกษาโดยการให้บริการ Wi-Fi หรืออินเทอร์เน็ต
  แก่โรงเรียนที่ห่างไกลเพื่อลดช่องว่างทางการศึกษาเพื่อให้มาตรฐานการศึกษาเป็นไปอย่างเท่าเทียมกันทั่วประเทศ

  การเรียนทางไกลผ่านระบบดาวเทียมไทยคม 4 (ไอพีสตาร์)
  ทำให้นักเรียนที่อยู่ห่างไกลจากชุมชนที่ไม่สามารถเข้ามารับการศึกษาในโรงเรียนตามปกติได้สามารถเข้าถึงการศึกษา
  ทั้งนี้ ดาวเทียมไทยคม 4 (ไอพีสตาร์) ไม่เพียงแต่ให้บริการเพื่อการศึกษาเพียงอย่างเดียว
  แต่ยังคงสามารถให้บริการแก่ผู้ที่อาศัยอยู่ตามพื้นที่ห่างไกลจากเครือข่าย
  ให้สามารถใช้บริการได้ไม่ว่าจะเป็นบริการ Wi-Fi, Broadband หรือ VPN
  ตัวอย่างการให้บริการผ่านดาวเทียมไทยคม 4 (ไอพีสตาร์)นี้ ได้แก่
  การให้บริการในโครงการอินเทอร์เน็ตโรงเรียนของกระทรวงศึกษาธิการ (MOE)
  โดยให้บริการตั้งแต่ปี 2547
  โดยทำการขยายการให้บริการอินเทอร์เน็ตบรอดแบนด์โดยผ่านดาวเทียมไอพีสตาร์กว่า 26,000
  โรงเรียนทั่วประเทศ
  การให้บริการอินเทอร์เน็ตบรอดแบนด์โดยผ่านดาวเทียมไอพีสตาร์ในประเทศออสเตรเลีย (ABG)
  เป็นต้น ทั้งนี้
  ไทยคมได้ข้อตกลงกับรัฐบาลออสเตรเลียในการขยายการให้บริการอินเทอร์เน็ตบรอดแบนด์ผ่านดาวเทียมไอพีสตาร์ทั่วประเทศ
  (NBN) โดยมีผู้ใช้บริการทั่วประเทศประมาณ 80,000 ราย

-   การจัดการภัยพิบัติทางธรรมชาติ (Disaster Management)

  ปัจจุบันแม้จะมีการรับส่งสัญญาณด้วย Fiber หรือ Microwave เป็นหลัก แต่ในหลายๆ
  ครั้งเมื่อเกิดภัยพิบัติขึ้น เครือข่ายเหล่านั้นไม่สามารถใช้งานได้
  ทำให้ดาวเทียมเป็นอีกช่องทางสำคัญช่องทางหนึ่งในการนำมาใช้สำหรับภัยพิบัติ ดาวเทียมไทยคม
  4 (ไอพีสตาร์)
  ถูกออกแบบมาเพื่อให้สามารถนำมาใช้ในการเป็นเครือข่ายสำรองเพื่อรองรับการใช้งานของเครือข่ายในกรณีที่เกิดปัญหานั้นๆ
  ได้ ด้วยข้อดีของดาวเทียมไทยคม 4 (ไอพีสตาร์) ที่มีราคาถูก
  และสามารถรองรับช่องสัญญาณได้อย่างมากเมื่อเทียบกับดาวเทียมดวงอื่นๆ
  อีกทั้งการเป็นดาวเทียมแบบ IP ทำให้มีความสะดวกรวดเร็ว
  และง่ายต่อการเชื่อมต่อกับอุปกรณ์ต่างๆ ทำให้สามารถนำมาใช้บริการต่างๆ ได้อย่างมากมาย

  ดาวเทียมไทยคม 4 (ไอพีสตาร์) สามารถนำมาใช้บริการสำหรับภัยพิบัติได้หลากหลายรูปแบบ
  ไม่ว่าจะใช้เพื่อการป้องกันและเฝ้าระวัง หรือเพื่อเป็นเครือข่ายในกรณีฉุกเฉิน
  โดยสามารถใช้ผ่านรูปแบบบริการที่หลากหลาย ดังนี้ VOIP, mobile backhaul, SNG,
  WiFi, VDC, SCADA, CCTV เป็นต้น
  โดยกรณีตัวอย่างที่ไทยคมได้เข้าร่วมช่วยเหลือแก่ผู้ประสบภัยนั้น ไทยคมได้ให้บริการเสียง VOIP
  หรือ Femto cell ผ่านดาวเทียมไทยคม 4 (ไอพีสตาร์) หรือการเชื่อมต่อกับอุปกรณ์ Wi-Fi
  ในการให้บริการอินเทอร์เน็ตแก่ผู้ประสบภัยพิบัติที่ระบบการสื่อสารบริเวณนั้นๆ ถูกทำลาย
  อีกรูปแบบการบริการหนึ่ง คือการใช้อุปกรณ์ CCTV หรือ SCADA
  ในการตรวจสอบข้อมูลในบริเวณเสี่ยงที่จะเกิดภัยพิบัติเป็นต้น ทั้งนี้
  อุปกรณ์รถรับส่งสัญญาณดาวเทียม ไอพีสตาร์ (MVV)
  ยังสามารถเข้าไปช่วยเหลือและให้บริการได้อย่างรวดเร็ว โดยการนำรถเข้าไปใช้ในพื้นที่ๆ
  ประสบภัยพิบัติพร้อมทั้งเชื่อมต่อกับอุปกรณ์ที่ต้องการใช้บริการทำให้สามารถขยายการให้บริการแก่ผู้ประสบภัยพิบัติได้อย่างรวดเร็วผ่านอุปกรณ์จาน
  1.2 เมตร (Auto pointing antenna)
  ที่สามารถค้นหาสัญญาณแบบอัตโนมัติทำให้การเชื่อมต่อกับระบบไอพีสตาร์ง่ายมากกว่าการใช้อุปกรณ์ที่ติดตั้งอยู่กับที่

-   ตลาดผู้ใช้งานรายย่อย (Retail Market)

  จำนวนผู้ใช้งานบรอดแบนด์ผ่านดาวเทียมทั่วโลกได้รับการคาดหมายว่าจะเพิ่มขึ้นจาก 1.5
  ล้านรายในปี 2554 เป็น 6 ล้านรายในปี 2563 (Northern Sky Research, NSR)
  และโดยส่วนใหญ่จะเป็นผู้ใช้บริการรายย่อย ดาวเทียมไทยคม 4 (ไอพีสตาร์) เป็นดาวเทียมแบบ
  high throughput satellite
  เพียงดวงเดียวในภูมิภาคเอเชียแปซิฟิกซึ่งได้ให้บริการแก่ผู้ใช้บริการรายย่อยมาตั้งแต่เริ่มต้นให้บริการ
  โดยมียอดผู้ใช้บริการเพิ่มขึ้นในหลายประเทศ เช่น ไทย ออสเตเลีย นิวซีแลนด์ และพม่า
  ซึ่งคาดว่าตลาดผู้ใช้งานรายย่อยยังคงจะเติบโตต่อไปอีก (ที่มา:
  https://itunews.itu.int/En/2727-Satellite-broadband-comes-of-age.note.aspx)

  ในปี 2555 ประเทศพม่ามีการเติบโตของตลาดมากกว่า 20%
  ซึ่งเป็นผลมาจากนโยบายเปิดประเทศที่ส่งเสริมให้มีการลงทุนจากทั้งภายในประเทศและจากต่างประเทศ
  ในประเทศนิวซีแลนด์
  ความต้องการใช้งานอินเทอร์เน็ตที่เพิ่มสูงขึ้นทำให้ตลาดมีการเติบโตต่อเนื่อง 5-10%
  ในพื้นที่นอกเขตเมืองทั้งที่อยู่ภายใต้พื้นที่ให้บริการและนอกเหนือพื้นที่ให้บริการของบริการบรอดแบนด์ประเภทอื่น
  แม้แต่ในประเทศออสเตรเลีย บริษัท NBN ได้ซื้อแบนด์วิธส่วนใหญ่ของดาวเทียมไทยคม 4
  (ไอพีสตาร์) เพื่อให้บริการผู้ใช้งานรายย่อยที่อาศัยอยู่ในพื้นที่นอกเขตเมือง

1.1.1.3 บริการออกแบบ
ให้คำปรึกษาและจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม
รวมถึงการฝึกอบรมการใช้งาน (System Integration, Engineering Consultancy and
Training Services)

ด้วยประสบการณ์ยาวนานกว่าสิบปีในธุรกิจการสื่อสารผ่านดาวเทียม
ไทยคมได้สั่งสมความพร้อมทางด้านบุคลากรฝ่ายวิศวกรรมเพื่อการบริการให้คำปรึกษา
การฝึกอบรมและการดำเนินการในด้านการออกแบบระบบสื่อสารผ่านดาวเทียม
การจัดหาอุปกรณ์สำหรับจัดตั้งเครือข่าย การติดตั้งอุปกรณ์ การปฏิบัติการ
และการดูแลรักษาเครือข่ายการสื่อสารผ่านดาวเทียมและสิ่งอำนวยความสะดวกต่างๆ
ไทยคมนำเสนอบริการแก่ผู้ประกอบการ อาทิ การก่อสร้างสถานีรับ-ส่งสัญญาณภาคพื้นดิน
การโอนย้ายความถี่ใช้งานบนช่องสัญญาณดาวเทียม การให้คำปรึกษาทางวิศวกรรม
และการฝึกอบรมขั้นสูงต่างๆ
ไทยคมมีความรู้ความชำนาญและได้รับการยอมรับจากการจัดตั้งสถานีควบคุมดาวเทียมและสถานีบริการภาคพื้นดินด้วยระบบเทคโนโลยีที่ทันสมัยที่สุดแห่งหนึ่งในภูมิภาค
จึงทำให้ผู้ที่ประสงค์จะใช้บริการดาวเทียมของไทยคมมีความเชื่อถือไว้วางใจในคุณภาพการบริการของไทยคมอย่างต่อเนื่อง

1.1.2 การตลาดและการแข่งขัน

1.1.2.1 ประเภทและระบบของดาวเทียมสื่อสาร

  เครือข่ายดาวเทียมสื่อสารที่ให้บริการอยู่ในปัจจุบัน
  สามารถแบ่งตามขอบเขตของพื้นที่ให้บริการของดาวเทียมออกเป็น 3 ประเภท ดังนี้

-   ระบบดาวเทียมสื่อสารที่มีพื้นที่ให้บริการทั่วโลก (Global System) หมายถึง
    ดาวเทียมสื่อสารที่ให้บริการการสื่อสารระหว่างทวีปทุกทวีปทั่วโลก โดยมีบริการหลักคือ
    บริการโทรศัพท์ และถ่ายทอดสัญญาณรายการโทรทัศน์ระหว่างประเทศ เช่น
    ดาวเทียมอินเทลแซท ดาวเทียมเอสอีเอส
    ซึ่งบริการดังกล่าวนี้จะให้บริการโดยใช้ดาวเทียมภายในเครือข่ายของตนเองทั้งหมด
    โดยไม่จำเป็นต้องอาศัยบริการเชื่อมต่อกับดาวเทียมดวงอื่นๆ

-   ระบบดาวเทียมสื่อสารที่มีพื้นที่ให้บริการระดับภูมิภาค (Regional System) หมายถึง
    ดาวเทียมสื่อสารที่มุ่งหมายจะให้บริการทั้งในประเทศและระหว่างประเทศที่อยู่ใกล้เคียงในภูมิภาคเดียวกันหรือระหว่างภูมิภาค
    เช่น ดาวเทียมยูเทลแซท ในทวีปยุโรป ดาวเทียมอาหรับแซท
    ในย่านตะวันออกกลางและตอนเหนือของทวีปแอฟริกา ดาวเทียมเอเชียแซท
    ดาวเทียมแอปสตาร์ และดาวเทียมไทยคม ซึ่งให้บริการในทวีปเอเชีย

-   ระบบดาวเทียมสื่อสารภายในประเทศ (Domestic System) หมายถึง
    ดาวเทียมสื่อสารที่ให้บริการการสื่อสารภายในประเทศ
    ซึ่งดาวเทียมประเภทนี้จะมีพื้นที่ให้บริการครอบคลุมประเทศใดประเทศหนึ่ง
    และอาจจะมีพื้นที่ให้บริการบางส่วนที่ครอบคลุมประเทศเพื่อนบ้านใกล้เคียง เช่น
    ดาวเทียมไชน่าแซท ในประเทศจีน ดาวเทียมอินแซท ในประเทศอินเดีย
    ดาวเทียมซุปเปอร์เบิร์ด ในประเทศญี่ปุ่น และดาวเทียมโคเรียแซท ในประเทศเกาหลีใต้

จากประเภทและระบบของดาวเทียมสื่อสารข้างต้น
จะเห็นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค หรือ Regional
System เนื่องจากดาวเทียมไทยคมมีพื้นที่ให้บริการที่ครอบคลุมทวีปเอเชีย ยุโรป ออสเตรเลีย
และแอฟริกา นอกจากนี้
ดาวเทียมไทยคมยังสามารถเชื่อมต่อกับเครือข่ายของดาวเทียมอื่นในการที่จะให้บริการเชื่อมต่อไปถึงทวีปอเมริกาเหนือและอเมริกาใต้
โดยไทยคมจะเป็นผู้ดำเนินการเช่าช่องสัญญาณดาวเทียมจากผู้ให้บริการดาวเทียมดวงอื่นในทวีปดังกล่าว

1.1.2.2 การจองตำแหน่งวงโคจรและประสานงานความถี่

เนื่องจากตำแหน่งวงโคจรของวงโคจรค้างฟ้าและคลื่นความถี่เป็นทรัพยากรที่มีอยู่อย่างจำกัด
การจองตำแหน่งวงโคจรและการประสานงานความถี่จึงมีความสำคัญอย่างยิ่งต่อการใช้ความถี่ในตำแหน่งวงโคจรอย่างมีประสิทธิภาพและเกิดการรบกวนกันน้อยที่สุด
ดังนั้น จึงมีหน่วยงานภายในองค์การสหประชาชาติ คือ สหภาพโทรคมนาคมระหว่างประเทศ หรือ
ITU
ทำหน้าที่กำกับดูแลเกี่ยวกับการสื่อสารโทรคมนาคมรวมถึงการจัดการเรื่องการใช้ความถี่และตำแหน่งวงโคจรอย่างเต็มประสิทธิภาพและให้เกิดความเท่าเทียมกัน

ประเทศไทยได้เข้าร่วมเป็นสมาชิกของสหภาพโทรคมนาคมระหว่างประเทศ
โดยมีสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
และกระทรวงเทคโนโลยีสารสนเทศและการสื่อสาร เป็นผู้แทนประเทศในการเจรจา
เข้าร่วมประชุมและประสานงานกับนานาชาติในเรื่องการใช้ความถี่และตำแหน่งวงโคจร
ตามกฎข้อบังคับวิทยุคมนาคมโลก

ITU ได้จัดแบ่งภูมิภาคของโลกเพื่อกำหนดการใช้ความถี่สำหรับกิจการต่างๆ ออกเป็น 3 ภูมิภาค คือ

-   ภูมิภาค - 1 ครอบคลุมน่านฟ้ายุโรป แอฟริกา ตะวันออกกลาง มองโกเลีย และรัสเซีย

-   ภูมิภาค - 2 ครอบคลุมน่านฟ้าอเมริกาเหนือและอเมริกาใต้

-   ภูมิภาค - 3 ครอบคลุมน่านฟ้าเอเชีย อิหร่าน และแปซิฟิก

ประเทศที่ประสงค์จะจัดตั้งข่ายสื่อสารดาวเทียมจะต้องจองตำแหน่งวงโคจรดาวเทียม (Orbital
Slot) โดยการให้ข้อมูลทางเทคนิคของระบบดาวเทียม
รวมทั้งสถานีภาคพื้นดินลงในแบบฟอร์มที่กำหนด ส่งไปให้สำนักงานวิทยุคมนาคม (Bureau of
Radio Communication หรือ BR) ซึ่งเป็นหน่วยงานที่ขึ้นตรงกับ ITU
ทำการตรวจสอบความถูกต้อง หลังจาก BR ตรวจสอบแล้ว
ก็จะพิมพ์ข้อมูลดังกล่าวในหนังสือเวียนรายสัปดาห์ที่เรียกว่า BR Weekly Circular ในรูปแบบ
DVD-ROM และส่งแจ้งให้ประเทศต่างๆ ที่เป็นประเทศสมาชิกของ ITU
พิจารณาและทำการให้ความเห็นหากมีแนวโน้มที่จะมีการรบกวนเกิดขึ้น

สำหรับเอกสารในขั้นตอนการประสานงานหรือเอกสารตีพิมพ์ใน ขั้น “C” (Request for
Coordination) ใน Weekly Circular เมื่อประเทศสมาชิกได้รับหนังสือเวียนดังกล่าวแล้ว
จะต้องตรวจสอบว่าข่ายดาวเทียมใหม่นี้จะรบกวนต่อข่ายสื่อสารดาวเทียมที่ตนใช้งานอยู่
หรือมีแผนที่จะใช้งานในอนาคตหรือไม่ หากพิจารณาแล้วเห็นว่ามีแนวโน้มที่จะเกิดการรบกวนต่อกัน
จะต้องแจ้งความเห็นไปยังประเทศที่ประสงค์จะจัดตั้งข่ายสื่อสารใหม่นั้น พร้อมทั้งแจ้งไปยัง BR
ภายใน 4 เดือน แต่หากพ้นกำหนดดังกล่าวแล้ว จะถือว่าข่ายสื่อสารใหม่นี้
ได้รับการยอมรับจากประเทศที่ไม่มีการแจ้งความเห็น
แต่ถ้าหากว่าข่ายสื่อสารดาวเทียมดวงใหม่นี้ได้รับการแจ้งความเห็นว่า
จะต้องมีการติดต่อประสานงานกัน
ประเทศที่ประสงค์จะจัดตั้งข่ายสื่อสารใหม่นั้นจะต้องดำเนินการประสานงานต่อไปเพื่อให้ได้ข้อตกลงในการใช้งานความถี่ร่วมกัน

หลังจากที่ทำการประสานงานเสร็จสิ้น
ข่ายสื่อสารดาวเทียมดวงใหม่นี้ก็พร้อมที่จะแจ้งขอจดทะเบียนความถี่ (Notification) ได้
โดยในขณะนี้ดาวเทียมไทยคม 4 ที่ 119.5°E และ ดาวเทียมไทยคม 5 ที่ 78.5°E
ได้รับการจดทะเบียนกับทาง ITU เป็นที่เรียบร้อยแล้ว

ดาวเทียมที่ให้บริการในย่านเอเชีย-แปซิฟิก

ในปัจจุบัน
จำนวนดาวเทียมที่มีขอบเขตการให้บริการครอบคลุมพื้นที่แถบเอเชีย-แปซิฟิกมีรายละเอียดดังต่อไปนี้

จำนวนดาวเทียมที่มีพื้นที่ให้บริการตามประเภทของเครือข่ายสื่อสารดาวเทียม

-   แบบ Global System จำนวน 27 ดวง

-   แบบ Regional System จำนวน 105 ดวง

-   แบบ Domestic System จำนวน 34 ดวง

  ดังนั้น รวมจำนวนดาวเทียมทั้งสิ้นในแถบเอเชีย-แปซิฟิก 166 ดวง

  (ข้อมูลแก้ไขปรับปรุง เดือนธันวาคม 2555)

ที่มา: 1) 2012 International Satellite Directory

2) Website: www.tbs-satellite.com

หมายเหตุ: พิจารณาจากตำแหน่งวงโคจร ที่ 0°E ถึง 180°E

1.1.2.3 ภาวะอุตสาหกรรมการให้บริการเช่าช่องสัญญาณดาวเทียมหรือทรานสพอนเดอร์
(Conventional Satellite Transponder Service)

ภายในทศวรรษข้างหน้า ตลาดการให้บริการดาวเทียมสื่อสารในย่านความถี่ C-band
จะถูกขับเคลื่อนด้วยการเติบโตของภาคบริการแพร่กระจายช่องรายการโทรทัศน์ผ่านดาวเทียม
(Video Distribution)
ในขณะที่ภาคบริการแพร่สัญญาณโทรทัศน์ผ่านดาวเทียมถึงบ้านผู้รับโดยตรง (Direct-to-Home,
DTH) จะเป็นแรงผลักดันให้ปริมาณความต้องการใช้งานดาวเทียมสื่อสารในย่านความถี่ Ku-band
เพิ่มสูงขึ้น โดยที่การให้บริการโทรทัศน์แบบบอกรับสมาชิก (Pay TV)
และการเติบโตของจำนวนช่องรายการโทรทัศน์ผ่านดาวเทียมจะเป็นปัจจัยสำคัญในความสำเร็จของทั้งสองภาคบริการดังกล่าว

- ภูมิภาคเอเชีย-แปซิฟิก

ในระยะ 2-3 ปีที่ผ่านมา
อุตสาหกรรมดาวเทียมในภูมิภาคเอเชีย-แปซิฟิกประสบกับภาวะขาดแคลนช่องสัญญาณดาวเทียมในย่านความถี่
C-band และ Ku-band โดยมีปริมาณความต้องการที่เพิ่มขึ้น
ส่งผลให้ราคาตลาดของค่าใช้บริการเช่าช่องสัญญาณดาวเทียมเพิ่มสูงขึ้น
ธุรกิจบริการแพร่สัญญาณโทรทัศน์ยังคงเติบโตอย่างต่อเนื่องในภูมิภาคเอเชีย-แปซิฟิกและกลายเป็นแรงผลักดันทางธุรกิจที่สำคัญของผู้ประกอบการดาวเทียม
ปัจจุบันบริการโทรทัศน์แบบบอกรับสมาชิก (Pay TV) ในทวีปเอเชียมีส่วนแบ่งตลาดกว่า 50%
ของจำนวนครัวเรือนทั้งหมด
ทั้งนี้มีการคาดการว่าบริการแพร่สัญญาณโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) บริการโทรทัศน์ความละเอียดสูง (High Definition
Television, HDTV และ Ultra High Definition, Ultra HD) และบริการโทรทัศน์ระบบ
3 มิติ (3D Video Format)
จะเป็นปัจจัยสำคัญในการผลักดันการเติบโตของอุตสาหกรรมดาวเทียมในภูมิภาคเอเชีย-แปซิฟิกต่อไปในอีก
3-4 ปีข้างหน้า

ในกลุ่มประเทศอินโดจีน ธุรกิจบริการแพร่สัญญาณโทรทัศน์มีการพัฒนาขึ้นอย่างมากภายใน 2-3
ปีที่ผ่านมาเนื่องจากการเพิ่มจำนวนอย่างรวดเร็วของบริการแพร่สัญญาณโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) ในประเทศไทย เวียดนาม พม่า และกัมพูชา
ส่งผลให้มีปริมาณความต้องการใช้งานช่องสัญญาณดาวเทียมในย่านความถี่ Ku-band เพิ่มมากขึ้น

ในประเทศไทย การประกาศใช้ พรบ.การประกอบกิจการกระจายเสียงและกิจการโทรทัศน์ พ.ศ.
2551 และ พรบ.องค์กรจัดสรรคลื่นความถี่และกำกับการประกอบกิจการวิทยุกระจายเสียง
วิทยุโทรทัศน์ และกิจการโทรคมนาคม พ.ศ. 2553
ส่งผลให้มีการแต่งตั้งคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.) ทำหน้าที่กำกับดูแลกิจการต่างๆ ที่เกี่ยวข้อง
การออกกฎหมายดังกล่าวจะช่วยกระตุ้นให้อุตสาหกรรมโทรทัศน์ภายในประเทศมีการพัฒนาเพิ่มขึ้นและเติบโตอย่างต่อเนื่องต่อไป

- ภูมิภาคแอฟริกา

แอฟริกาเป็นตลาดเกิดใหม่ที่เต็มไปด้วยศักยภาพ
ปัจจัยผลักดันของอุตสาหกรรมดาวเทียมในภูมิภาคที่สำคัญคือการเติบโตของปริมาณความต้องการใช้งานดาวเทียมสื่อสารสำหรับการเชื่อมต่อโครงข่ายโทรศัพท์เคลื่อนที่
การเชื่อมต่อโครงข่ายอินเทอร์เน็ต และการสื่อสารองค์กรและภาครัฐ
ธุรกิจการให้บริการโทรศัพท์เคลื่อนที่ในทวีปแอฟริกาถือได้ว่าเป็นตลาดที่มีศักยภาพสูงเนื่องจากมีปริมาณผู้ใช้บริการสูงถึงกว่า
650 ล้านรายในปี 2554
อย่างไรก็ตามตัวเลขดังกล่าวคิดเป็นอัตราการเข้าถึงประชากรเพียงร้อยละ 65
เปรียบเทียบกับอัตราการเข้าถึงประชากรของผู้ใช้บริการโทรศัพท์เคลื่อนที่ทั่วโลกคือร้อยละ 86
ตามการรายงานของสหภาพโทรคมนาคมระหว่างประเทศ (ITU)
การเติบโตของตลาดการเชื่อมต่อโครงข่ายโทรศัพท์เคลื่อนที่ผ่านดาวเทียมนี้เป็นผลมาจากการขยายพื้นที่ให้บริการออกไปในเขตชานเมืองและชนบทอย่างรวดเร็วของผู้ให้บริการโทรศัพท์เคลื่อนที่
ในส่วนของการให้บริการ VSAT ในทวีปแอฟริกาจะเป็นการเชื่อมต่อเพื่อการสื่อสารองค์กร
การสื่อสารระหว่างแท่นขุดเจาะน้ำมันและก๊าซธรรมชาติกับสำนักงานสาขา
รวมทั้งเพื่อการรองรับแอพพลิเคชั่นต่างๆ เช่น การศึกษาทางไกล (Distance Learning)
การเชื่อมต่ออินเทอร์เน็ต (Internet Access) การแพทย์ทางไกล (Telemedicine)
และโครงการรัฐบาลอิเล็กทรอนิกส์ (e-Government) เป็นต้น

การแข่งขันของอุตสาหกรรมดาวเทียม

โดยทั่วไป
ดาวเทียมสื่อสารแต่ละดวงถูกออกแบบมาเพื่อให้บริการในตลาดใดตลาดหนึ่งโดยเฉพาะเนื่องจากข้อจำกัดต่างๆ
เช่น ตำแหน่งวงโคจร การประสานงานความถี่ กรอบกฎหมาย งบประมาณลงทุน เป็นต้น
ผู้ประกอบการดาวเทียมจึงจำเป็นต้องกำหนดขอบเขตพื้นที่ให้บริการตั้งแต่ในขั้นตอนการออกแบบดาวเทียม
ตัวอย่างเช่น ช่องสัญญาณ C-band ของดาวเทียมไทยคม 5
ถูกวางแผนเพื่อเน้นทำการตลาดในภูมิภาคอินโดจีนและเอเชียใต้ ในขณะที่ช่องสัญญาณ Ku-band
นั้นถูกออกแบบมาเพื่อให้บริการประเทศไทยและประเทศในกลุ่มอินโดจีน
ด้วยสาเหตุนี้เองการแข่งขันของอุตสาหกรรมดาวเทียมส่วนใหญ่จึงไม่ได้เกิดขึ้นระหว่างดาวเทียมทุกดวง
แต่จะเป็นการแข่งขันกันระหว่างดาวเทียมที่มีตำแหน่งวงโคจรใกล้เคียงกัน
ดาวเทียมของประเทศที่อยู่ใกล้กัน หรือดาวเทียมที่มีกลุ่มเป้าหมายเดียวกัน อย่างไรก็ตาม
การออกแบบและการทำการตลาดของดาวเทียมดังกล่าวอาจมีข้อยกเว้นสำหรับดาวเทียมบางดวงที่มีพื้นที่ให้บริการกว้างสามารถครอบคลุมได้หลายภูมิภาค

- การแข่งขันในภูมิภาคเอเชีย-แปซิฟิก

ในภูมิภาคเอเชีย-แปซิฟิกคู่แข่งที่สำคัญของไทยคมประกอบด้วยบริษัท Asia Satellite
Telecommunications (Asiasat), APT Satellite (Apstar) และ Asia Broadcast
Satellite (ABS) ของประเทศฮ่องกง, Measat Satellite Systems (Measat)
ของประเทศมาเลเซีย, SES Astra (NSS) ของประเทศลักเซมเบิร์ก, และ Vietnam Posts
and Telecommunications (Vinasat) ของประเทศเวียดนาม อย่างไรก็ตาม
ในฐานะที่ไทยคมเป็นหนึ่งในผู้ประกอบการดาวเทียมหลักในภูมิภาคที่มีประสบการณ์ในการให้บริการด้านสื่อสารดาวเทียมมายาวนาน
ไทยคมเชื่อว่าการแข่งขันดังกล่าวจะไม่ส่งผลกระทบต่อ ไทยคมมากนัก
เนื่องจากชื่อเสียงและความสัมพันธ์อันดีกับลูกค้าที่มีมายาวนานของไทยคม
ประกอบกับการคัดสรรกลุ่มลูกค้าและช่องรายการโทรทัศน์ผ่านดาวเทียมที่มีคุณภาพมาออกอากาศบนดาวเทียมไทยคม
ทำให้เป็นที่ต้องการของผู้ใช้บริการรายใหม่

- การแข่งขันในภูมิภาคแอฟริกา

ผู้ประกอบการดาวเทียมหลายรายสนใจและเล็งเห็นโอกาสในการขยายตลาดเป้าหมายมายังทวีปแอฟริกา
คู่แข่งที่สำคัญของไทยคมในภูมิภาคนี้ประกอบด้วยบริษัท Intelsat (Intelsat)
ของประเทศสหรัฐอเมริกา, SES Astra (SES, NSS) ของประเทศลักเซมเบิร์ก, Arabsat
(Arabsat) ของประเทศซาอุดิอาระเบีย และ Eutelsat (Atlantic Bird, W series)
ของประเทศฝรั่งเศส อย่างไรก็ตาม
แอฟริกาเป็นตลาดที่มีศักยภาพในเชิงปริมาณความต้องการใช้งาน เนื่องจากเป็นทวีปที่ใหญ่อันดับ 2
ซึ่งมีจำนวนประชากรอยู่เป็นจำนวนมากแต่ยังคงมีอัตราการเข้าถึงประชากรด้านเทคโนโลยีสื่อสารค่อนข้างต่ำ
ไทยคมมั่นใจว่าจะสามารถบรรเทาผลกระทบจากการแข่งขันในภูมิภาคแอฟริกาได้ด้วยการสร้างความร่วมมือกับพันธมิตรธุรกิจและการขยายโครงข่ายด้านโทรคมนาคมของลูกค้า

แผนกลยุทธ์ดาวเทียมแบบทั่วไปในปี 2556

ไทยคมวางกลยุทธ์เพื่อเป็น “Hot Bird” หรือดาวเทียมที่ได้รับความนิยมสูง
ทั้งในด้านจำนวนฐานผู้ชมและจำนวนช่องรายการโทรทัศน์ที่อยู่บนดาวเทียมไทยคม ณ ตำแหน่ง 78.5
องศาตะวันออก และเป็นผู้นำในการให้บริการแพร่สัญญาณโทรทัศน์ผ่านดาวเทียมในทวีปเอเชีย
ปัจจุบันในประเทศไทยมีจำนวนครัวเรือนที่รับชมช่องรายการทีวีดาวเทียมและเคเบิลทีวีประมาณ 14
ล้านครัวเรือน
ในจำนวนนี้มีครัวเรือนที่ติดตั้งจานรับสัญญาณโทรทัศน์ผ่านดาวเทียมจากดาวเทียมไทยคม 5 มากกว่า
11 ล้านครัวเรือน และส่วนที่เหลือจะรับชมรายการโทรทัศน์ดังกล่าวผ่านเครือข่ายเคเบิลทีวี
สำหรับตลาดต่างประเทศ ไทยคมยังคงเป็นผู้นำส่วนแบ่งจำนวนฐานผู้ชมในอินโดจีน ในปี 2555
ไทยคมได้เน้นทำการตลาดโทรทัศน์ผ่านดาวเทียมทั้งในและต่างประเทศ
เป็นผลให้ธุรกิจการแพร่สัญญาณโทรทัศน์ผ่านดาวเทียมของไทยคมเติบโตขึ้นอย่างมาก จาก 427
ช่องรายการในปี 2554 เป็น 465 ช่องรายการในปี 2555
การเติบโตของบริการส่งช่องรายการโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) และ
บริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
(Channel Distribution) ยังคงเป็นตัวแปรสำคัญในการผลักดันยอดขายช่องสัญญาณความถี่ทั้ง
C-Band และ Ku-Band ในปี 2556 ที่จะถึงนี้
ไทยคมจึงเน้นกลยุทธ์ในการแสวงหาพันธมิตรทางธุรกิจรวมถึงช่องรายการที่มีความดึงดูดมากระจายสัญญาณบนดาวเทียมไทยคม
นอกจากนี้ ไทยคมยังได้ลงทุนในอุปกรณ์เทคโนโลยีใหม่ๆ เช่น MPEG4/DVB-S2
และบริการโทรทัศน์ความละเอียดสูง (HDTV) สำหรับรองรับความต้องการในอนาคต
ในส่วนของภูมิภาคแอฟริกา ไทยคมเน้นบริการโทรคมนาคมต่างๆ เช่น
บริการเครือข่ายโทรศัพท์มือถือ, ระบบโทรศัพท์ชนบทเครือข่ายข้อมูลในระบบ VSAT (Very Small
Aperture Terminal) ภายในประเทศและระหว่างประเทศ
รวมถึงแสวงหาพันธมิตรทางที่เป็นสถานีบริการภาคพื้นดินและผู้ให้บริการเครือข่ายเคเบิลทีวี เป็นหลัก

1.1.2.4 ภาวะอุตสาหกรรมการให้บริการบรอดแบนด์

ในตลาดบรอดแบนด์ทั่วโลก การใช้อินเทอร์เน็ตบรอดแบนด์แบบ Digital Subscriber Line
(DSL) ยังคงเป็นเทคโนโลยีที่นิยมใช้มากที่สุด ถึงแม้ว่าสัดส่วนทางการตลาดจะลดลงจากร้อยละ
63.2 ในไตรมาสแรกของปี 2554 เป็นร้อยละ 60.4 ในไตรมาสแรกของปี 2555
รองลงมาคือการติดต่อผ่านเคเบิลโมเด็ม และการใช้เทคโนโลยีการสื่อสารผ่านเคเบิลใยแก้วนำแสง
(FTTx) สัญญาณดาวเทียมและโทรศัพท์เคลื่อนที่เป็นตัวหลักในการใช้บริการเชื่อมต่อบรอดแบนด์
ซึ่งมีจำนวนผู้ใช้บริการที่เพิ่มขึ้นในสัดส่วนทางการตลาดถึงร้อยละ 1.9
และจุดนี้เองทำให้คาดการณ์ว่าผู้บริโภคจะมีอัตราการใช้บริการอินเทอร์เน็ต บรอดแบนด์แบบ
Digital Subscriber Line (DSL)
ลดลงและจะเริ่มหันไปใช้ผลิตภัณฑ์ที่ให้บริการแบนด์วิธที่เร็วขึ้น
ซึ่งในปัจจุบันมีพร้อมให้บริการอีกทั้งแนวโน้มของผลิตภัณฑ์นี้มีเพิ่มขึ้นอย่างรวดเร็วมากอีกด้วย

รูปที่ 1: สัดส่วนการใช้บรอดแบนด์ทั่วโลกแบ่งตามเทคโนโลยีในไตรมาสที่ 1 ปี 2554

[]

ดาวเทียมบรอดแบนด์ หรือดาวเทียมแบบ high throughput satellite (HTS) คือ
การนำการให้บริการอินเทอร์เน็ตบรอดแบนด์ไปใช้เป็นหลักเพื่อให้บริการอินเทอร์เน็ตความเร็วสูง
(จากจุดหนึ่งไปยังอีกจุดหนึ่ง) ไปยังพื้นที่ที่ไม่มีสัญญาณการให้บริการ
หรือพื้นที่ที่ห่างไกลจากเทคโนโลยี
ผู้ให้บริการสามารถให้บริการเทียบเท่ากับบริการภาคพื้นดินในแง่ของราคาที่เท่าๆ กัน
และคุณภาพของการบริการ นอกจากนี้ HTS ยังสามารถให้บริการในภาครัฐบาล และบริษัทต่างๆ
รวมถึงการนำไปประยุกษ์ใช้ในอุตสาหกรรมอีกด้วย
โดยเฉพาะอย่างยิ่งผู้ประกอบการด้านเครือข่ายโทรศัพท์เคลื่อนที่ที่มีความต้องการที่จะให้บริการเพิ่มขึ้นสำหรับพื้นที่ห่างไกลแหล่งชุมชน
อ้างอิงจากการทำวิจัยของบริษัท Northern Sky Research
ในหัวข้อการประเมินปริมาณอุปทานและอุปสงค์ ฉบับที่ 9 เดือนกันยายน ปี 2554
ไทยคมได้กลายเป็นผู้นำตลาดโลกของการเช่าซื้อของ HTS ในปี 2554 โดยมีการเพิ่มขึ้นจากร้อยละ
18 ของส่วนแบ่งการตลาดในปี 2553 เป็นร้อยละ 24 ในปี 2554 ในอนาคต ตลาดการเช่าซื้อของ
HTS
คาดว่าจะถูกผลักดันให้มีการใช้งานที่เพิ่มขึ้นจากความต้องการที่เพิ่มขึ้นของการใช้บริการบรอดแบนด์
รวมถึงความต้องการใช้งานขององค์กรต่างๆ อีกด้วย

รูปที่ 2: ส่วนแบ่งตลาดการใช้บรอดแบนด์ทั่วโลกใน ปี 2554

[]

- ภูมิภาคเอเชียแปซิฟิก

ภูมิภาคเอเชียแปซิฟิกนับเป็นผู้นำของโลกในด้านระบบโครงข่ายโทรคมนาคมและด้านการพัฒนาเทคโนโลยีสารสนเทศและการสื่อสาร
นั่นแสดงให้เห็นถึงการเติบโตอย่างต่อเนื่องในกลุ่มโทรศัพท์เคลื่อนที่โดยมี 5
ผู้นำตลาดโลกอยู่ที่ประเทศจีน อินเดีย อินโดนีเซีย ญี่ปุ่น และฟิลิปปินส์
ประเทศเหล่านี้มีผู้ใช้บริการโทรศัพท์เคลื่อนที่คิดเป็นสัดส่วนมากกว่าร้อยละ 46
ของผู้ใช้บริการโทรศัพท์เคลื่อนที่ทั่วโลก

ในส่วนของผู้ใช้บริการบรอดแบนด์ทั่วโลกมีการประมาณการจำนวนผู้ใช้บริการในไตรมาสที่ 1 ของปี
2555 เพิ่มสูงถึง 612.6 ล้านคนจากไตรมาสก่อนหน้าหรือเพิ่มขึ้นคิดเป็นร้อยละ 2.7
และเมื่อเทียบกับ 12 เดือนก่อนหน้าคือนับจากไตรมาสที่ 1 ปี 2554 มีการเติบโตขึ้นร้อยละ 11.5
ซึ่งภูมิภาคเอเชียแปซิฟิกมีจำนวนผู้ใช้บริการคิดเป็นสัดส่วนร้อยละ 42.8 ของผู้ใช้บริการ
บรอดแบนด์ทั่วโลก ภูมิภาคเอเชีย (รวมถึงเอเชียแปซิฟิก เอเชียตะวันออกเฉียงใต้)
ยังคงเป็นผู้นำทางด้านตลาดบรอดแบนด์ ตามมาด้วยยุโรปร้อยละ 29.4 อเมริการ้อยละ 24.6
และตะวันออกกลางและแอฟริกร้อยละ 3.2 ทั้งนี้
จำนวนของผู้ใช้บริการบรอดแบนด์ในภูมิภาคเพิ่มขึ้นประมาณร้อยละ 16 จากไตรมาสแรกของปี 2554
เป็น 262.1 ล้านคน ในไตรมาสแรกของปี 2555
ซึ่งจำนวนผู้ใช้บริการที่เพิ่มขึ้นสุทธิมาจากประเทศจีน ญี่ปุ่น อินเดีย และออสเตรเลีย
(www.point-topic.com)

[]รูปที่ 3: สัดส่วนการใช้บรอดแบนด์ทั่วโลกแบ่งตามภูมิภาคในไตรมาสที่ 1 ปี 2555

ที่มา: www.point-topic.com

การใช้บริการบรอดแบนด์ในการเข้าถึงข้อมูลองค์กร
การให้บริการโครงข่ายอินเทอร์เน็ตผ่านระบบดาวเทียม และการให้บริการระบ VSAT
มีการผลักดันอย่างต่อเนื่องในการใช้งานผ่านระบบ HTS ในปีที่ผ่านมา นอกจากนี้อุตสาหกรรมต่างๆ
กำลังมองหาโอกาสในการใช้งานระบบ 3G และระบบ 4G กับข้อมูลการจราจร
โดยใช้บริการโครงข่ายอินเทอร์เน็ตผ่านระบบดาวเทียมดังกล่าว

- การแข่งขันในภูมิภาคเอเชียของดาวเทียมบรอดแบนด์

ถึงแม้ว่าดาวเทียมไทยคม 4 (ไอพีสตาร์)
เป็นผู้นำทางด้านการให้บริการอินเทอร์เน็ตผ่านระบบดาวเทียม HTS แต่เพียงผู้เดียวในภูมิภาค
แต่ก็ยังมีคู่แข่งขันจากผู้ให้บริการเครือข่ายอินเทอร์เน็ตไร้สาย นอกจากนี้
อาจจะยังมีผู้ให้บริการอินเทอร์เน็ตผ่านระบบดาวเทียมรายอื่นที่กำลังเข้ามาในอนาคตอีกด้วย
แต่อย่างไรก็ตาม ไทยคมก็มีความแตกต่างจากคู่แข่งรายอื่น
และมีความสัมพันธ์ที่ดีกับลูกค้าและพันธมิตรทางธุรกิจ
จึงมีความเชื่อมั่นได้ว่าไทยคมสามารถที่จะทำให้ลูกค้ามีความพึงพอใจและทำให้ประสบความสำเร็จในธุรกิจได้
อีกทั้งไทยคมยังมีสิทธิในการดำเนินธุรกิจใน 13 ประเทศในภูมิภาคเอเชียแปซิฟิก
สิ่งนี้เองเป็นปัจจัยหลักในการให้บริการอินเทอร์เน็ตผ่านระบบดาวเทียม
และเป็นสิ่งที่ยืนยันว่าธุรกิจจะดำเนินการไปได้ด้วยดี

1.1.2.5 แผนกลยุทธ์ดาวเทียมบรอดแบนด์ในปี 2556

เพื่อที่จะทำความเข้าใจลูกค้าในประเทศต่างๆ และเพื่อตอบสนองความต้องการได้อย่างตรงจุด
ไทยคมมีการแบ่งส่วนการตลาดอย่างชัดเจน รวมถึง Backhaul Telco, Enterprise,
โครงการของรัฐบาล และการให้บริการเพื่อประโยชน์สาธารณะ (Universal Service
Obligation) อีกทั้งการจัดการภัยพิบัติและตลาดค้าปลีกด้วย
ไทยคมจะมุ่งเน้นไปกลุ่มตลาดเฉพาะในแต่ละประเทศ และจะเสนอแนวทางต่างๆ
เพื่อตอบสนองความต้องการของลูกค้า เพื่อที่จะกระตุ้นการใช้งานแบนด์วิธให้มากขึ้นอีกด้วย

-   Open Access Platform

  กลยุทธ์ “IPSTAR Open Access Platform”
  ของไทยคมเปิดโอกาสให้ผู้จัดจำหน่ายอุปกรณ์สื่อสารภาคพื้นดินสามารถนำอุปกรณ์ของตนเข้ามาเชื่อมต่อใช้งานผ่านดาวเทียมบรอดแบนด์ไทยคม
  4 (ไอพีสตาร์)
  ให้ลูกค้ามีความยืดหยุ่นในการเลือกใช้อุปกรณ์สื่อสารภาคพื้นดินที่เหมาะสมกับความต้องการเฉพาะแบบของตนเองมากที่สุด
  จากกลยุทธ์ดังกล่าว
  ไทยคมจะสามารถให้บริการสื่อสารผ่านดาวเทียมแบบครบวงจรในทุกกลุ่มของตลาดทั่วภูมิภาคเอเชีย-แปซิฟิก 

  สำหรับตลาดในภูมิภาคเอเชีย-แปซิฟิกเป็นตลาดที่มีความต้องการการใช้งานที่หลากหลาย
  และยังมีความต้องการใช้งานสื่อสารผ่านดาวเทียมอยู่อีกเป็นจำนวนมาก
  ดังนั้นไทยคมจึงตอบสนองความต้องการของลูกค้าในตลาดนี้โดยการเปิดโอกาสให้ลูกค้าสามารถเลือกใช้อุปกรณ์สื่อสารภาคพื้นดินที่มีคุณภาพสูงระดับโลกยี่ห้ออื่นๆ
  เพื่อทำงานร่วมกับดาวเทียมไทยคม 4 (ไอพีสตาร์)
  ไปพร้อมกับการใช้งานอุปกรณ์สื่อสารภาคพื้นดินของไอพีสตาร์

  ด้วยกลยุทธ์ Open Access Platform ของไทยคม ผู้ให้บริการในหลายๆ
  ประเทศสามารถให้บริการการสื่อสารด้วยช่องสัญญาณแบนด์วิธที่สูงเพิ่มมากขึ้นได้
  โดยการเปลี่ยนการใช้งานจากดาวเทียมดวงอื่นๆ มาที่ดาวเทียมไทยคม 4 (ไอพีสตาร์)
  โดยไม่ต้องมีการเปลี่ยนแปลงระบบอุปกรณ์สื่อสารภาคพื้นดินใดๆ
  ผลสำเร็จที่สำคัญจากการดำเนินกลยุทธ์ Open Access Platform ในช่วงปีที่ผ่านมา
  ทำให้การใช้งานแบนด์วิธของดาวเทียมไทยคม 4 (ไอพีสตาร์)
  เพิ่มขึ้นอย่างมากจากโครงการบรอดแบนด์แห่งชาติของประเทศออสเตรเลีย

-   Managed Services

  ในปี 2555 ไทยคมได้เริ่มให้บริการบริหารจัดการโครงข่ายผ่านดาวเทียมไทยคม 4 (ไอพีสตาร์)
  ให้กับลูกค้าองค์กรและผู้ประกอบการโทรคมนาคมทั้งในและต่างประเทศ
  โดยเป็นการให้บริการแบบครบวงจรผ่านเครือข่ายสัญญาณดาวเทียมที่มุ่งเน้นกลุ่มเป้าหมายเป็นกลุ่มองค์กรธุรกิจขนาดใหญ่และกลางหลายประเภท
  เช่น กลุ่มธุรกิจเหมืองแร่ น้ำมันและการสำรวจหาแหล่งก๊าซธรรมชาติ อุตสาหกรรมค้าปลีก
  ธนาคาร อุตสาหกรรมบันเทิงและการกระจายเสียง
  ตัวอย่างของการบริการบริหารจัดการโครงข่ายผ่านดาวเทียมไทยคม 4 (ไอพีสตาร์)
  ที่ให้บริการในปี 2555 นั้นเป็นการให้บริการกระจายการส่งสัญญาณแพร่ภาพวิดีโอแบบดิจิตอล
  (DVB) ที่มีการเข้ารหัสแบบครบวงจรสำหรับบริษัท กันตนากรุ๊ป จำกัด (มหาชน)
  ที่จะเปิดให้บริการ กันตนา ซีนีเพล็กซ์ เพื่อฉายภาพยนตร์ดิจิตอลมากกว่า 1,000 แห่ง
  ในเขตพื้นที่ชนบททั่วประเทศไทยและภูมิภาคใกล้เคียง

  ในส่วนของการบริหารเครือข่ายองค์กร ไทยคมได้ให้บริการบริหารจัดการโครงข่ายส่วนตัว
  (Virtual Private Network)
  กับกลุ่มลูกค้าองค์กรทั้งในและต่างประเทศเพื่อช่วยให้การเชื่อมต่อเครือข่ายเป็นไปอย่างสมบูรณ์และมีประสิทธิภาพ
  มีความปลอดภัยรวมทั้งประหยัดค่าใช้จ่าย
  การบริหารเครือข่ายองค์กรโดยใช้เทคโนโลยีบรอดแบนด์ผ่านดาวเทียมเหมาะสำหรับการนำส่งข้อมูลไปในหลายพื้นที่สาขาขององค์กร
  ซึ่งเหมาะสำหรับกลุ่มธุรกิจที่มีสาขาจำนวนหลายแห่งเช่น ธนาคาร ปั๊มน้ำมัน
  ห้างสรรพสินค้าและกลุ่มอุตสาหกรรมแฟรนไชส์
  นอกจากนี้บริการบริหารจัดการโครงข่ายผ่านดาวเทียมไทยคม 4 (ไอพีสตาร์)
  ได้ผ่านการทดสอบกับผู้ประกอบการโทรคมนาคมทั้งในและต่างประเทศเพื่อเป็นการเตรียมความพร้อมในการให้บริการจัดการเครือข่ายองค์กรในอนาคต
  โดยมุ่งเน้นการให้บริการทั้งในระดับภูมิภาคและรวมถึง 14 ประเทศในเอเชียแปซิฟิก

  ไทยคมพร้อมที่จะให้บริการบริหารจัดการโครงข่ายผ่านผู้ให้บริการไอพีสตาร์ในแต่ละประเทศรวมถึงกลุ่มผู้พัฒนาและวางระบบ
  (System integrators) ที่มีความเชี่ยวชาญในระบบของรัฐบาลและองค์กร
  เพื่อตอบสนองความต้องการในการให้บริการการสื่อสารข้อมูลผ่านดาวเทียม เช่น
  บริการบริหารจัดการโครงข่ายส่วนตัว (Virtual Private Network)
  และระบบบริหารทรัพยากรองค์กร (Enterprise Resource Planning)
  การถ่ายทอดสดผ่านดาวเทียม (Satellite News Gathering)
  และการส่งสัญญาณป้ายโฆษณาดิจิตอล (Digital Signage Solution)

1.1.3 ลักษณะของลูกค้าและความสัมพันธ์ระหว่างลูกค้ากับไทยคม

ไทยคมแบ่งประเภทลูกค้าทั้งในและต่างประเทศ ตามลักษณะการใช้งานดาวเทียมออกเป็น 2
ประเภท ดังนี้

  1) กลุ่มสื่อสาร (Telecommunications Segment) ซึ่งประกอบด้วย

-   กลุ่มผู้ให้บริการการสื่อสารทั่วไป เช่น
    ผู้ประกอบการโทรศัพท์สาธารณะผ่านดาวเทียมภายในประเทศ ผู้ประกอบการโทรศัพท์เคลื่อนที่
    ซึ่งประสงค์จะใช้ดาวเทียมเพื่อเชื่อมโยงเครือข่ายโทรศัพท์จากชุมสายต่างจังหวัดที่ตั้งอยู่ในพื้นที่ที่ห่างไกลกัน

-   กลุ่มผู้ให้บริการสื่อสารข้อมูลผ่านดาวเทียม เช่น
    ผู้ประกอบการให้บริการสื่อสารผ่านดาวเทียมแก่ผู้ใช้ในเชิงพาณิชย์ (VSAT Operators)
    เพื่อให้บริการรับส่งข้อมูล เสียง หรือภาพ

-   กลุ่มผู้ใช้ดาวเทียมเพื่อกิจการภายใน เช่น บริษัทเอกชน หน่วยงานรัฐบาล หรือรัฐวิสาหกิจ
    ซึ่งใช้งานดาวเทียมเพื่อการติดต่อสื่อสารภายในองค์กร

  2) กลุ่มแพร่กระจายสัญญาณ (Broadcasting Segment) ซึ่งประกอบด้วย

-   สถานีโทรทัศน์ภาคพื้นดิน เช่น ผู้ประกอบการสถานีโทรทัศน์ในประเทศไทย
    และกลุ่มประเทศอินโดจีน
    ซึ่งประสงค์จะใช้ดาวเทียมเพื่อถ่ายทอดสัญญาณโทรทัศน์ไปยังสถานีทวนสัญญาณในภูมิภาค

-   ผู้ประกอบการโทรทัศน์และวิทยุผ่านดาวเทียม เช่น ผู้ประกอบการทีวีดาวเทียมประเภทฟรี
    และประเภทบอกรับสมาชิก และผู้ประกอบการวิทยุดาวเทียม
    ซึ่งประสงค์จะใช้ดาวเทียมเพื่อถ่ายทอดสัญญาณโทรทัศน์และวิทยุไปยังผู้ประกอบการเคเบิลทีวี
    หรือไปยังบ้านของผู้รับโดยตรง

  สัดส่วนลูกค้าโดยแบ่งตามประเภทการใช้งานดาวเทียม*

  หน่วย: ร้อยละ

  ------------------------------------ ----------- ----------- -----------
                                       2553        2554        2555

  กลุ่มสื่อสาร                             26.6        23.2        18.9

  กลุ่มแพร่กระจายสัญญาณ                    73.4        76.8        81.1
  ------------------------------------ ----------- ----------- -----------

* คำนวณจากจำนวนช่องสัญญาณที่ลูกค้าใช้บริการบนดาวเทียมไทยคม 5 ไม่รวมไทยคม 4
(ไอพีสตาร์)

(ที่มา: บริษัท ไทยคม จำกัด (มหาชน))

ความสัมพันธ์ระหว่างไทยคมกับลูกค้าโดยทั่วไปจะเป็นความสัมพันธ์ในรูปแบบ
ผู้จัดหาบริการ-ผู้ใช้บริการ
โดยที่ลูกค้าจะนำบริการของไทยคมไปประกอบหรือประยุกต์ใช้กับบริการอื่นของลูกค้า เช่น
บริการออกแบบและจัดหาอุปกรณ์สำหรับจัดตั้งเครือข่าย บริการส่งสัญญาณภาคพื้นดิน
และบริการเสริมอื่นๆ เพื่อนำเสนอบริการแก่ลูกค้าปลายทางต่อไป นอกจากนี้
ไทยคมได้สร้างความร่วมมือกับลูกค้าบางรายเพื่อร่วมวางกลยุทธ์ทางธุรกิจในการให้บริการ เช่น
การร่วมมือทางธุรกิจกับผู้ประกอบการสถานีเทเลพอร์ต (Teleport) ในต่างประเทศ

ในระยะ 3 ปีที่ผ่านมา ไทยคมไม่มีลูกค้ารายใดใช้บริการเกินกว่าร้อยละ 30 ของยอดขาย
และลูกค้าส่วนใหญ่เป็นลูกค้าในประเทศไทย (ร้อยละ 53) ประเทศแถบเอเชียใต้ เอเชียตะวันออก
และเอเชียตะวันออกเฉียงใต้ (ร้อยละ 22) ประเทศออสเตรเลียและนิวซีแลนด์ (ร้อยละ 9)
และประเทศในแถบอินโดจีน (ร้อยละ 13)

1.1.4 การจัดหาบริการ

ขั้นตอนในการจัดหาผู้สร้างดาวเทียมและสถานีควบคุมดาวเทียม

การจัดหาดาวเทียมและสถานีควบคุมดาวเทียม เพื่อให้บริการของไทยคม
จะเริ่มจากทีมงานด้านการตลาดจะวิเคราะห์ความต้องการใช้บริการของลูกค้า เช่น
กลุ่มประเทศเป้าหมายและบริการที่ต้องการ
ส่วนทีมวิศวกรของไทยคมจะวางแผนในส่วนของคุณสมบัติของดาวเทียมและสถานีควบคุมดาวเทียม
เช่น การออกแบบพื้นที่ให้บริการ เทคโนโลยีของดาวเทียมที่จะเลือกใช้ ช่วงความถี่ของการใช้งาน
สถานที่ตั้งสถานีควบคุมดาวเทียม และจำนวนช่องสัญญาณดาวเทียม
เพื่อให้ตรงกับความต้องการของลูกค้า
จากนั้นไทยคมจะส่งสรุปข้อมูลของดาวเทียมที่ต้องการไปยังผู้สร้างดาวเทียม
และผู้สร้างสถานีควบคุมดาวเทียมหลายๆ ราย
เพื่อให้ส่งข้อเสนอการก่อสร้างดาวเทียมและสถานีควบคุมดาวเทียมตามคุณสมบัติที่ต้องการมายังไทยคม
เพื่อเข้าสู่ขั้นการคัดเลือกผู้สร้างดาวเทียม และสถานีควบคุมดาวเทียมที่เหมาะสม
โดยไทยคมจะคัดเลือกจากประวัติการจัดสร้างดาวเทียมและสถานีควบคุมดาวเทียมในอดีต
ระยะเวลาในการสร้าง การสนับสนุนทางการเงิน ราคา และเงื่อนไขพิเศษอื่นๆ
โดยขั้นตอนในการจัดหาผู้สร้างดาวเทียมและสถานีควบคุมดาวเทียม ข้างต้นจะใช้เวลาประมาณ 6-9
เดือน และระยะเวลาโดยเฉลี่ยในการจัดสร้างดาวเทียมคือประมาณ 24-30 เดือน
ส่วนการสร้างสถานีควบคุมดาวเทียมแต่ละแห่งจะใช้เวลาประมาณ 6 เดือน

1.1.5 สิทธิหรือข้อจำกัดในการประกอบธุรกิจ

1.1.5.1 สิทธิการประกอบธุรกิจภายใต้สัญญาดำเนินกิจการดาวเทียมสื่อสารภายในประเทศ

ไทยคมมีสัญญาดำเนินกิจการดาวเทียมสื่อสารภายในประเทศ (สัญญาดำเนินกิจการดาวเทียมฯ)
กับกระทรวงเทคโนโลยีสารสนเทศและการสื่อสาร (กระทรวงเทคโนโลยีฯ) เป็นเวลา 30 ปี
นับจาก 11 กันยายน 2534
โดยไทยคมจะต้องยกกรรมสิทธิ์ของดาวเทียมทุกดวงให้เป็นของกระทรวงเทคโนโลยีฯ
หลังจากส่งดาวเทียมเข้าสู่ตำแหน่งวงโคจรและผ่านการทดสอบการใช้งานเรียบร้อยแล้ว
ส่วนสถานีควบคุมดาวเทียมและอุปกรณ์ต่างๆ จะตกเป็นของกระทรวงเทคโนโลยีฯ
ทันทีหลังการติดตั้งและทดสอบประสิทธิภาพ (ยกเว้นส่วนสถานีควบคุมดาวเทียมและอุปกรณ์ต่างๆ
ที่อยู่ในต่างประเทศ) โดยกระทรวงเทคโนโลยีฯ
จะมอบทรัพย์สินดังกล่าวให้ไทยคมครอบครองเพื่อใช้ในการดำเนินกิจการต่อไป
และภายใต้สัญญาดำเนินกิจการดาวเทียมฯ นี้
ทางไทยคมจะต้องนำส่งรายได้ขั้นต่ำตลอดอายุระยะเวลาสัญญา 30 ปี รวมเป็นจำนวนเงินทั้งสิ้น
1,415 ล้านบาท โดยปัจจุบันอัตราผลประโยชน์ตอบแทนที่ไทยคมนำส่งกระทรวงเทคโนโลยีฯ คือ
ร้อยละ 20.5 ของรายได้ก่อนหักค่าใช้จ่าย และตามสัญญาดำเนินกิจการดาวเทียมฯ
ยังกำหนดให้อินทัชถือหุ้นในไทยคม ในสัดส่วนไม่ต่ำกว่าร้อยละ 40.0
(สรุปรายละเอียดของสัญญาดำเนินกิจการดาวเทียมฯ ตามหัวข้อ
“ทรัพย์สินที่ใช้ในการประกอบธุรกิจ”)

นอกจากสัญญาดำเนินกิจการดาวเทียมสื่อสารภายในประเทศดังกล่าว
ไทยคมยังได้รับใบอนุญาตจากคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.) ดังนี้

-   ใบอนุญาตให้เป็นผู้ประกอบกิจการโทรคมนาคมแบบที่สาม⁽¹⁾
    เพื่อให้บริการโครงข่ายสื่อสารผ่านดาวเทียม (Satellite Network Operator)
    ในลักษณะให้บริการช่องสัญญาณดาวเทียม (Transponder) เป็นเวลา 20 ปี นับจากวันที่ 26
    มิถุนายน 2555 ถึงวันที่ 25 มิถุนายน 2575

-   ใบอนุญาตให้เป็นผู้ประกอบกิจการโทรคมนาคมแบบที่หนึ่ง⁽²⁾ เป็นเวลา 5 ปี นับจากวันที่ 16
    สิงหาคม 2554 ถึง วันที่ 15 สิงหาคม 2559

  (1) ใบอนุญาตแบบที่สาม ได้แก่
  ใบอนุญาตสำหรับผู้ประกอบกิจการโทรคมนาคมที่มีโครงข่ายเป็นของตนเอง
  ซึ่งเป็นการประกอบกิจการที่มีวัตถุประสงค์ในการให้บริการแก่บุคคลทั่วไปจำนวนมาก
  หรืออาจมีผลกระทบโดยนัยสำคัญต่อการแข่งขันโดยเสรีอย่างเป็นธรรม
  หรืออาจกระทบต่อประโยชน์สาธารณะ หรือมีเหตุจำเป็นต้องคุ้มครองผู้บริโภคเป็นพิเศษ

  (2) ใบอนุญาตแบบที่หนึ่ง ได้แก่
  ใบอนุญาตสำหรับผู้ประกอบกิจการโทรคมนาคมที่ไม่มีโครงข่ายโทรคมนาคมเป็นของตนเอง
  และเป็นกิจการที่มีลักษณะสมควรให้มีการบริการได้โดยเสรี

1.1.5.2 บัตรส่งเสริมการลงทุน

เมื่อ 19 พฤศจิกายน 2546
ไทยคมได้รับการส่งเสริมการลงทุนจากสำนักงานคณะกรรมการส่งเสริมการลงทุนสำหรับโครงการดาวเทียมไทยคม
4 (ไอพีสตาร์)
โดยจะได้รับยกเว้นภาษีเงินได้นิติบุคคลสำหรับกำไรสุทธิในส่วนที่เกิดจากรายได้ในส่วนที่ได้รับจากต่างประเทศเป็นระยะเวลา
8 ปี นับตั้งแต่ 26 ตุลาคม 2549 ซึ่งเป็นวันแรกที่เริ่มมีรายได้จากต่างประเทศ

1.2 บริการการสื่อสารดาวเทียมและบริการที่เกี่ยวเนื่องดำเนินการโดยบริษัท ซีเอส ล็อกซอินโฟ
จำกัด (มหาชน)

บริษัท ซีเอส ล็อกซอินโฟ จำกัด (มหาชน) (ซีเอสแอล)
ให้บริการรับส่งสัญญาณโทรทัศน์ผ่านดาวเทียม (Uplink/Downlink)
ครบวงจรในสถานีดาวเทียมไทยคมลาดหลุมแก้ว
ประกอบด้วยการให้บริการส่งสัญญาณโทรทัศน์ผ่านดาวเทียม บริการถ่ายทอดสดผ่านดาวเทียม
และบริการถ่ายทอดรายการบันทึกเทปทั้งในระบบอนาลอกและระบบดิจิตอล โดยบริการทั้งแบบ Full
Time
ซึ่งเหมาะสำหรับรายการที่มีกำหนดการออกอากาศที่ชัดเจนและแน่นอนทุกวันภายใต้การควบคุมและการดำเนินงานของเจ้าหน้าที่ตลอด
24 ชั่วโมง และแบบการถ่ายทอดรายการสด รายการข่าว
หรือรายการกีฬาที่มีการแข่งขันเป็นฤดูกาล ธุรกิจให้บริการดังกล่าวจะร่วมมือกับไทยคม

ซีเอสแอลได้รับสิทธิดำเนินงานรับส่งสัญญาณโทรทัศน์ผ่านดาวเทียม (UpLink/DownLink)
และบริการอินเทอร์เน็ตผ่านดาวเทียมภายใต้สัญญาที่ทำกับบริษัท กสท โทรคมนาคม จำกัด (มหาชน)
(กสท) ที่อนุญาตให้ซีเอสแอล สามารถให้บริการรับส่งสัญญาณโทรทัศน์
และสัญญาณบริการอินเทอร์เน็ตผ่านดาวเทียมเป็นระยะเวลา 22 ปี เริ่มตั้งแต่ 9 สิงหาคม 2537
สิ้นสุด 8 สิงหาคม 2559

2.  บริการอินเทอร์เน็ตและบริการที่เกี่ยวเนื่อง

2.1 บริการอินเทอร์เน็ต ดำเนินการโดย บริษัท ซีเอส ล็อกซอินโฟ จำกัด (มหาชน)

(โปรดอ่านรายละเอียดเพิ่มเติมได้จากแบบแสดงรายงานข้อมูลประจำปี 2555 ของบริษัท ซีเอส
ล็อกซอินโฟ จำกัด (มหาชน) ซึ่งสามารถดาวน์โหลดได้ที่ www.sec.or.th)

2.2
บริการพัฒนาโปรแกรมที่ใช้งานบนอินเทอร์เน็ตและบริการข้อมูลข่าวสารและสาระความบันเทิงผ่านระบบโทรศัพท์เคลื่อนที่ดำเนินการโดยบริษัท
เอดี เวนเจอร์ จำกัด (มหาชน)

บริษัท เอดี เวนเจอร์ จำกัด (มหาชน) (เอดีวี) เป็นบริษัทที่บริษัท ซีเอส ล็อกซอินโฟ จำกัด
(มหาชน) (ซีเอสแอล) ถือหุ้นอยู่ร้อยละ 100.0
ประกอบธุรกิจให้บริการพัฒนาโปรแกรมที่ใช้งานบนอินเทอร์เน็ตและบริการข้อมูลข่าวสารและสาระความบันเทิงผ่านระบบโทรศัพท์เคลื่อนที่
(โปรดอ่านรายละเอียดเพิ่มเติมเกี่ยวกับเอดีวี ได้จากแบบแสดงรายงานข้อมูลประจำปี 2555
ของซีเอสแอลซึ่งสามารถดาวน์โหลดได้ที่ www.sec.or.th)

2.3 บริการอินเทอร์เน็ตและบริการที่เกี่ยวข้อง ดำเนินการโดยบริษัท ดีทีวี เซอร์วิส จำกัด (ดีทีวี)

ดีทีวีเป็นผู้จำหน่ายอุปกรณ์จานรับสัญญาณดาวเทียม บริการผ่านอินเทอร์เน็ต
และบริการที่เกี่ยวข้องอื่นๆ

2.3.1 ลักษณะของผลิตภัณฑ์หรือบริการ

2.3.1.1 การจำหน่ายอุปกรณ์จานรับสัญญาณดาวเทียมดีทีวี

ลักษณะผลิตภัณฑ์ อุปกรณ์ชุดรับสัญญาณดาวเทียม
ซึ่งประกอบด้วยจานดาวเทียมและเครื่องรับสัญญาณดาวเทียม KU Band
เพื่อรับสัญญาณดาวเทียมไทยคม 5 เป็นจานดาวเทียมขนาดเล็กราคาไม่แพง สะดวกในการติดตั้ง
โดยจำหน่ายทั้งแบบครบชุด (Full Set) และเฉพาะกล่อง (IRD Box)
ผู้ซื้อสามารถรับชมรายการโทรทัศน์ได้ชัดเจน โดยเน้นบริการที่ช่องฟรีทีวีทั่วไป
โทรทัศน์เพื่อการศึกษา รวมทั้งช่องสาระบันเทิงอื่นๆ ดีทีวีจำหน่ายผ่านร้านติดตั้งจานดาวเทียม
ร้านขายเครื่องใช้ไฟฟ้า ห้างสรรพสินค้าบางแห่ง ฯลฯ ทั่วประเทศ ซึ่งอาจจะขายเฉพาะอุปกรณ์
หรือรวมค่าติดตั้งด้วยก็ได้

ลักษณะรายได้

1.  รายได้จากการขายอุปกรณ์ดีทีวี แบบครบชุด (Full Set) และเฉพาะกล่อง (IRD Box)

2.  รายได้จากการขายอุปกรณ์ดีทีวี Accessories เช่น Remote Control LNB ฯลฯ

แผนงานการให้บริการในอนาคต ดีทีวีเน้นการทำจานดาวเทียมขนาดเล็ก
ซึ่งจะทำให้ดูโทรทัศน์ได้ชัดทุกช่องมีกลุ่มเป้าหมายทั้งตลาดในเมือง อาคารต่างๆ และชนบท
เนื่องจากดีทีวีมีช่องรายการน่าสนใจ และโดดเด่นมากขึ้น เช่น ข่าว สารคดี ภาพยนตร์ การ์ตูน
เพลง และช่องการศึกษาอีกมากมายให้ชม นอกจากนี้ ทางดีทีวีมีการปรับราคาให้เหมาะสมกับตลาด
พร้อมพัฒนาอุปกรณ์ใหม่ๆ ให้มีความสามารถในการใช้งานได้เหมาะสม
สามารถอำนวยความสะดวกได้มากยิ่งขึ้นเพื่อขยายกลุ่มลูกค้าและสร้างความพึงพอใจให้ลูกค้า เช่น
HDTV Box เพื่อการรองรับการรับชมรายการในระบบ High Definition TV และ Hybrid
Box เพื่อเพิ่มทางเลือกให้กับลูกค้าในการดูรายการทีวีผ่านทางดาวเทียม และผ่านทางอินเทอร์เน็ต
ด้วยอุปกรณ์ชุดเดียวกัน นอกจากนี้ดีทีวียังให้ความสำคัญกับการอบรมเทคนิค ให้ช่างติดตั้งทั่วประเทศ
เพื่อเป็นช่องทางขายอีกทางหนึ่งด้วย

2.3.1.2 บริการพัฒนาเว็บไซต์ (Web Development)

ลักษณะการให้บริการ เป็นการออกแบบและพัฒนาเว็บไซต์สำหรับลูกค้า
โดยเน้นที่การนำเทคโนโลยีทางด้านมัลติมีเดียมาใช้ในการสร้างงาน
เพื่อเน้นการนำเสนอข้อมูลให้น่าติดตาม และสร้างความประทับใจให้กับผู้เข้าเยี่ยมชม

ลักษณะรายได้ เรียกเก็บตามลักษณะงานและรูปแบบตามที่มีการเสนอราคาหรือตกลงกันไว้

2.3.1.3 บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร
และเครือข่ายทีวีภายในอาคาร (System Integration)

ลักษณะการให้บริการ เป็นการออกแบบและติดตั้งระบบตามความต้องการของลูกค้า
เน้นบริการที่ใช้สื่อดาวเทียม และสื่ออินเทอร์เน็ตอื่นๆ เช่น

1.  การให้บริการ Platform เช่น IPTV บริการ VDO Conference, Data Transfer,
    Multimedia Online ฯลฯ

2.  System Integration ให้บริการ Network และ Software

  2.1 บริการสำหรับเครือข่ายบรอดแบนด์

  เพื่อตอบสนองลูกค้าในการเชื่อมต่อเครือข่ายส่งผ่านข้อมูลหลากหลายเนื้อหาในรูปแบบต่างๆ
  การอบรมตามที่ลูกค้าต้องการทั้งแบบ ONE WAY และ TWO WAY ฯลฯ

  กลุ่มลูกค้า องค์กรธุรกิจ หรือหน่วยงานทั้งของภาครัฐบาล รัฐวิสาหกิจ และเอกชน
  ที่มีสาขากระจายอยู่ทั่วประเทศหรือสถาบัน ธุรกิจขายตรง หรือกลุ่มสหกรณ์ต่างๆ
  ที่มีการจัดการประชุม อบรมหรือสัมมนาภายในองค์กรอยู่เป็นประจำ ตลอดจนภาคอุตสากรรมต่างๆ
  ไม่ว่าจะเป็นการท่องเที่ยวโรงแรม สำนักข่าวต่างๆ สถานีโทรทัศน์ หรือผู้ผลิตรายการใหญ่
  เป็นต้น

  2.2 บริการสำหรับเครือข่ายทีวีภายใน

  เพื่อตอบสนองลูกค้าในการติดตั้งระบบเครือข่ายทีวีภายในสำหรับสถานพักอาศัยในอาคาร
  ทั้งแบบดูฟรี และแบบเสียค่าบริการรายเดือน

  กลุ่มลูกค้า องค์กรธุรกิจประเภทอาคารต่างๆ โรงแรม อพาร์ตเม้นท์ และคอนโดมิเนียม
  ที่ต้องการติดตั้งระบบเครือข่ายทีวีภายในเพื่อนำไปให้บริการแก่ลูกค้าภายในอาคารของตนเอง

ลักษณะรายได้

บริการสำหรับเครือข่ายบรอดแบนด์

1.  ลักษณะรายได้ของบริการเป็นการเรียกเก็บจากค่าทีมบริการส่งข้อมูล และบริการถ่ายทอด

2.  รายได้จากการขายอุปกรณ์ชุดรับสัญญาณ

3.  ค่าช่องสัญญาณถ่ายทอดต่อครั้งหรือรายเดือน

4.  ค่า Software ต่อครั้งหรือรายเดือน

5.  ค่าดำเนินการติดตั้งระบบ

บริการสำหรับเครือข่ายทีวีภายใน

1.  ลักษณะรายได้ของบริการมีทั้งแบบครั้งเดียว หรือเป็นรายเดือน

2.  รายได้จากการขายอุปกรณ์ชุดรับสัญญาณ ในกรณีแบบขายขาด

3.  ค่าเช่าอุปกรณ์ และช่องรายการในกรณีที่เป็นแบบรายเดือน

4.  ค่าอุปกรณ์เครื่องแม่ข่ายเพื่อควบคุมสิทธิในการรับชม ในกรณีเป็นการขายแบบรายเดือน

5.  ค่าดำเนินการติดตั้งระบบ

2.3.1.4 บริการแพลทฟอร์ม

ลักษณะการให้บริการ บริการจำหน่ายและให้เช่าแพลทฟอร์ม หรือระบบที่ทางดีทีวีได้พัฒนาขึ้นเช่น
IPTV Channel ซึ่งเป็นช่องโทรทัศน์บนเครือข่ายอินเทอร์เน็ต หรือ Multimedia Streaming
Platform ซึ่งใช้ในการถ่ายทอดเนื้อหาอื่นๆ ที่เป็น Video หรือ Audio
ผ่านเครือข่ายอินเทอร์เน็ต เช่น การถ่ายทอดสถานีวิทยุ โทรทัศน์ต่างๆ ผ่านอินเทอร์เน็ต ฯลฯ
ซึ่งแพลทฟอร์มและแอพพลิเคชั่นต่างๆ
ที่ได้พัฒนาขึ้นนี้มีความเหมาะสมอย่างมากกับการใช้งานกับบรอดแบนด์อินเทอร์เน็ต
รวมทั้งการพัฒนาบริการตามความต้องการเฉพาะของลูกค้า

ลักษณะรายได้

1.  รายได้จากการชำระแบบต่อครั้ง จากการซื้อระบบ Platform IPTV Channel, Video
    Streaming หรือซื้ออุปกรณ์ต่างๆ

2.  รายได้แบบรายเดือน เป็นรายได้จากค่าบริการให้เช่าใช้ระบบแพลทฟอร์ม
    แบบรายเดือนต่อเนื่อง

2.3.2 การแข่งขันและการตลาด

2.3.2.1 ภาวะอุตสาหกรรมและการแข่งขัน

1) การจำหน่ายอุปกรณ์จานรับสัญญาณดาวเทียมดีทีวี

ปัจจุบันในตลาดมีอุปกรณ์รับสัญญาณโทรทัศน์หลากหลายรูปแบบ เช่น จานรับสัญญาณผ่านดาวเทียม
เคเบิลท้องถิ่นและเสาอากาศ จึงมีการแข่งขันที่ค่อนข้างสูง โดยเฉพาะทางด้านราคา ช่องรายการ
รวมทั้งมีจานรับสัญญาณดาวเทียมรุ่นใหม่ๆ ออกมาแข่งขัน ในราคาที่ถูกลงเป็นอันมาก

2) บริการพัฒนาเว็บไซต์ (Web Development)

ดีทีวีให้บริการลูกค้ารายเก่าเป็นหลักไม่ได้มีการขยายทำการตลาด การขายเพิ่ม
เนื่องจากที่ผ่านมีการแข่งขันจากรายเล็ก หรือระดับบุคคล
สูงมากทำให้ทางดีทีวีเสียเปรียบเรื่องราคา

3.  บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร (System
    Integration)

บริการสำหรับเครือข่ายบรอดแบนด์ นั้น เป็นบริการที่มีผู้ให้บริการหลายราย
ซึ่งแต่ละรายจะมีความชำนาญในเทคนิคเฉพาะด้าน สำหรับดีทีวี
จะเน้นเทคโนโลยีในการส่งไฟล์ขนาดใหญ่ในรูปแบบของ IP File Transfer เป็นหลัก
โดยเฉพาะแบบบรอดแบนด์ผ่านเครือข่ายดาวเทียม หรือผ่านบริการไอพีสตาร์
โดยจะเน้นไปที่การให้บริการส่งข้อมูลเพื่อการศึกษาอบรมภายในองค์กร

บริการสำหรับเครือข่ายทีวีภายในนั้น เป็นบริการที่มีคู่แข่งขันในตลาดทั้งแบบให้บริการช่องทีวี
ผ่านดาวเทียมเช่นเดียว ดีทีวี และแบบที่ให้บริการผ่านทางเครือข่ายเคเบิลทีวี
โดยดีทีวีจะเน้นเจาะกลุ่มอาคารสร้างใหม่ โดยเฉพาะอาคารคอนโดมิเนียมที่เกิดขึ้นจำนวนมาก
ดีทีวีจะเน้นจุดแข็งด้วยการนำเสนอ และติดตั้งเครือข่ายทีวีภายในอาคารของลูกค้าด้วยกล่อง HDTV
Box ที่ให้คุณภาพในการรับชมรายการทีวีที่คมชัดกว่ากล่องดาวเทียมปกติ

4) บริการแพลทฟอร์ม

ดีทีวียังคงให้บริการกับลูกค้ากลุ่มเดิมสร้างรายได้จากอุปกรณ์เดิมที่มีอยู่
ไม่ได้มีการขยายฐานออกไปมากนัก
เนื่องจากการให้บริการแพลทฟอร์มนี้ก็เป็นที่แพร่หลายและลงทุนไม่สูง ลูกค้าสามารถเลือกใช้บริการ
เลือกลงทุนเองหรือทำเองได้

2.3.2.2 การตลาดและการขาย

การตลาดและการขายแบ่งตามประเภทการให้บริการออกเป็น 2 กลุ่มบริการ คือ

1. กลุ่มที่ทำการขายตรง (Direct Sales)

คือ กลุ่มบริการ System Integration ซึ่งเน้นไปที่การติดต่อโดยตรงเพื่ออธิบายสินค้า
รับทราบความต้องการของลูกค้า หรือการสาธิตสินค้า กลุ่มลูกค้ามักจะเป็นองค์กร
โดยลูกค้ากลุ่มนี้จะไม่ค่อยมีการใช้สื่อโฆษณาแบบ Mass Media มากนัก

2. กลุ่มที่ทำการขายผ่านตัวแทนจำหน่าย หรือห้างสรรพสินค้า

คือ กลุ่มที่กระจายสินค้าแบบชุดอุปกรณ์ผ่านตัวแทนจำหน่ายเป็นหลัก
คือบริการดีทีวีจะทำการตลาดโดยมีสื่อสนับสนุนการขาย ณ พื้นที่เป็นหลัก นอกจากนั้นจะมีสื่อ Mass
Media เสริมเป็นครั้งคราว รวมทั้งจะมีระบบ Incentive สำหรับรายที่มียอดสั่งซื้อสูง

2.3.3 ลักษณะลูกค้าและความสัมพันธ์ระหว่างลูกค้ากับดีทีวี

การจำหน่ายอุปกรณ์จานรับสัญญาณดาวเทียมดีทีวี

กลุ่มลูกค้า คือ ตัวแทนจำหน่ายเครื่องใช้ไฟฟ้าหรือจานดาวเทียม รวมทั้ง Modern Trade
กับกลุ่มผู้ใช้บริการที่เป็น End User หรืออาคาร องค์กรต่างๆ อยู่ทั่วประเทศ
ความสัมพันธ์จะเป็นในรูปของการให้บริการ การสนับสนุนด้านการตลาด
การดูแลให้คำแนะนำทางเทคนิค และ Logistic ต่างๆ รวมทั้งการบริการเปลี่ยน
ซ่อมอุปกรณ์ที่มีปัญหาหลังจากลูกค้าได้ซื้อสินค้าบริการไปแล้ว

บริการ System Integration และ Platform ต่างๆ

กลุ่มลูกค้า ได้แก่ องค์กรหรือหน่วยงานทั้งของภาครัฐบาล
รัฐวิสาหกิจและเอกชนที่มีสาขากระจายอยู่ทั่วประเทศ หรือสถาบันธุรกิจขายตรงต่างๆ
ที่มีการจัดการประชุม อบรมหรือสัมมนาภายในองค์กรอยู่เป็นประจำ ตลอดจนภาคอุตสาหกรรมต่างๆ
ไม่ว่าจะเป็นการท่องเที่ยวหรือโรงแรมต่างๆ เป็นต้น

ความสัมพันธ์ระหว่างลูกค้า เป็นลักษณะแบบผู้ใช้บริการกับผู้ให้บริการ เน้นการขายตรง
โดยมีสัญญาเป็นรายปี รายเดือน หรือจ่ายค่าบริการเป็นครั้งๆ ก็ได้

2.3.4 สิทธิและข้อจำกัดในการประกอบธุรกิจ

สิทธิให้ดำเนินการเป็นผู้ให้บริการอินเทอร์เน็ต

ดีทีวีได้รับใบอนุญาตจากคณะกรรมการกิจการโทรคมนาคมแห่งชาติ (กทช.)
เพื่อให้บริการอินเทอร์เน็ตแบบที่หนึ่ง ⁽¹⁾ เป็นเวลา 5 ปี นับจาก 18 ตุลามคม 2552 สิ้นสุด 17
ตุลาคม 2557
และหากผู้ได้รับอนุญาตมิได้กระทำการที่ขัดต่อเงื่อนไขในใบอนุญาตโดยผิดในลักษณะที่สำคัญหรือร้ายแรง
กทช. จะต่อใบอนุญาตให้ทันที

(1) ใบอนุญาตแบบที่หนึ่ง หมายถึง
ผู้ประกอบกิจการโทรคมนาคมประเภทที่ไม่มีโครงข่ายโทรคมนาคมเป็นของตนเอง เช่น
บริการอินเทอร์เน็ต (Internet Service) และบริการอื่นใดที่คณะกรรมการเห็นสมควร

2.4 การจำหน่ายชุดอุปกรณ์รับสัญญาณดาวเทียมในประเทศกัมพูชา และบริการที่เกี่ยวเนื่อง
ดำเนินการโดย บริษัทแคมโบเดียน ดีทีวี เน็ตเวิร์ค จำกัด (ซีดีเอ็น)

ซีดีเอ็นประกอบธุรกิจจัดจำหน่ายชุดอุปกรณ์รับสัญญาณดาวเทียมและให้บริการแพลทฟอร์มโทรทัศน์และเช่าช่องสัญญาณดาวเทียมแก่ลูกค้ากลุ่มผู้ประกอบการโทรทัศน์ผ่านดาวเทียมในประเทศกัมพูชา

2.4.1 ลักษณะของผลิตภัณฑ์หรือบริการ

2.4.1.1 การจำหน่ายชุดอุปกรณ์รับสัญญาณดาวเทียม

ลักษณะผลิตภัณฑ์ ชุดอุปกรณ์รับสัญญาณดาวเทียม
ซึ่งประกอบด้วยจานดาวเทียมและเครื่องรับสัญญาณดาวเทียม KU Band
เพื่อรับสัญญาณดาวเทียมไทยคม 4 (ไอพีสตาร์) และไทยคม 5
เป็นจานรับสัญญาณดาวเทียมขนาดเล็กซึ่งมีราคาต่ำกว่าจานรับสัญญาณดาวเทียมขนาดใหญ่และสะดวกในการติดตั้ง
โดยจำหน่ายทั้งแบบครบชุด (Full Set) และเฉพาะกล่อง (IRD Box)
การรับชมโทรทัศน์ผ่านจานรับสัญญาณดาวเทียมจะทำให้สามารถรับชมรายการโทรทัศน์ของประเทศกัมพูชาได้ชัดเจน
โดยสามารถรับชมช่องรายการฟรีทีวีของประเทศกัมพูชารวมทั้งช่องสาระและบันเทิงอื่นๆ
บริษัทจำหน่ายชุดอุปกรณ์รับสัญญาณดาวเทียมผ่านตัวแทนซึ่งมีช่องทางกระจายสินค้าไปทั่วประเทศกัมพูชา
ตามร้านที่ให้บริการติดตั้งจานดาวเทียม ร้านขายเครื่องใช้ไฟฟ้า รวมถึงห้างสรรพสินค้า

ลักษณะรายได้

1.  รายได้จากการจำหน่ายชุดอุปกรณ์รับสัญญาณดาวเทียมซีดีเอ็นแบบครบชุด (Full Set)
    และแบบเฉพาะกล่อง (IRD Box)

2.  รายได้จากการจำหน่ายอุปกรณ์เสริมหรืออะไหล่ซีดีเอ็น เช่น Remote Control, LNB ฯลฯ

2.4.1.2 บริการแพลทฟอร์มโทรทัศน์ผ่านดาวเทียมในประเทศกัมพูชา

ลักษณะการให้บริการ บริการให้เช่าแพลทฟอร์มและช่องสัญญาณดาวเทียม
สำหรับการถ่ายทอดสัญญาณโทรทัศน์หรือ วิทยุผ่านดาวเทียมไทยคม 4 (ไอพีสตาร์) และไทยคม 5
โดยให้บริการกับผู้ประกอบการโทรทัศน์ผ่านดาวเทียมในประเทศกัมพูชา

ลักษณะรายได้

1.  รายได้จากการชำระค่าบริการแบบครั้งต่อครั้ง
    จากการเช่าซื้อแพลทฟอร์มและช่องสัญญาณดาวเทียม เพื่อออกอากาศเป็นรายครั้ง เช่น
    การถ่ายทอดสดรายการต่างๆ

2.  รายได้แบบรายเดือน
    เป็นรายได้จากค่าบริการตามสัญญาให้เช่าใช้ระบบแพลทฟอร์มและช่องสัญญาณดาวเทียมแบบรายเดือนต่อเนื่อง

แผนงานการให้บริการในอนาคต

ซีดีเอ็นยังคงเน้นการจำหน่ายชุดอุปกรณ์รับสัญญาณดาวเทียมซึ่งช่วยให้ผู้ชมสามารถรับชมรายการโทรทัศน์ได้อย่างชัดเจนทุกช่องรายการ
โดยมีกลุ่มเป้าหมายทั้งลูกค้าในกลุ่มเมืองและชนบท
ซึ่งซีดีเอ็นได้เพิ่มช่องรายการที่น่าสนใจและมีความโดดเด่นมากขึ้น เช่น ข่าว สารคดี ภาพยนตร์
การ์ตูน เพลง และรายการอื่นๆ อีกหลายรายการ นอกจากนี้
ทางซีดีเอ็นยังมีแผนการที่จะปรับราคาอุปกรณ์ให้มีความเหมาะสมกับความต้องการของแต่ล่ะกลุ่มลูกค้า
พร้อมทั้งพัฒนาอุปกรณ์ใหม่ๆ
ให้มีความสามารถในการใช้งานและสามารถอำนวยความสะดวกได้มากยิ่งขึ้น
เพื่อขยายกลุ่มลูกค้าและสร้างความพึงพอใจให้ลูกค้า และในปี 2556
ซีดีเอ็นมีความพร้อมที่จะทำการตลาดในส่วนของแพลทฟอร์ม High Definition (HD)
และอุปกรณ์รับสัญญาณ HDTV Box เพื่อรองรับการรับชมรายการในระบบ HD
เป็นรายแรกในประเทศกัมพูชา

2.4.2 การแข่งขันและการตลาด

2.4.2.1 ภาวะอุตสาหกรรมและการแข่งขัน

1) การจำหน่ายอุปกรณ์จานรับสัญญาณดาวเทียม

ปัจจุบันในตลาดมีอุปกรณ์รับสัญญาณโทรทัศน์หลากหลายรูปแบบ เช่น จานรับสัญญาณผ่านดาวเทียม
เคเบิลท้องถิ่นและเสาอากาศทั้งแบบอนาลอกและดิจิตอล ทำให้ตลาดมีการแข่งขันที่ค่อนข้างสูง
โดยเฉพาะการแข่งขันทางด้านราคาและช่องรายการ
ทำให้ซีดีเอ็นต้องปรับตัวให้อยู่ในสภาวะผู้นำของตลาดอยู่เสมอ

2) บริการแพลทฟอร์ม

ซีดีเอ็นมีการพัฒนาแพลทฟอร์มใหม่เพื่อเพิ่มประสิทธิภาพในการเพิ่มจำนวนช่องโทรทัศน์บนดาวเทียมไทยคม
4 (ไอพีสตาร์) เพื่อเป็นการรองรับการขยายตัวของภาคธุรกิจทีวีที่มีการเติบโตอย่างต่อเนื่อง
รวมถึงเพื่อรองรับความต้องการที่เพิ่มขึ้นของการใช้งานช่องสัญญาณที่ออกอากาศแบบ HD
ในปัจจุบันมีผู้ให้บริการรายใหม่เข้ามาในตลาดโดยให้บริการแพร่ภาพผ่านระบบดิจิตอลภาคพื้นดิน
แต่บริการลักษณะนี้ยังมีข้อจำกัดในเรื่องสัญญาณออกอากาศและสถานีส่งรวมทั้งยังเป็นระบบแบบบอกรับสมาชิกจึงทำให้การให้บริการไม่ประสบความสำเร็จมากนัก

2.4.2.2 การตลาดและการขาย

การตลาดและการขายแบ่งตามประเภทการให้บริการออกเป็น 2 กลุ่มบริการ คือ

1) กลุ่มจำหน่ายชุดอุปกรณ์รับสัญญาณดาวเทียม
ทำการจำหน่ายผ่านตัวแทนจำหน่ายหลักเพื่อกระจายสินค้าผ่านช่องทางจัดจำหน่ายไปยังร้านค้าในแต่ละจังหวัด
โดยแต่ละพื้นที่มีทีมติดตั้งและสนับสนุน
ซึ่งซีดีเอ็นจะช่วยตัวแทนในการทำการตลาดและโปรโมชั่นควบคู่กันไป

2) กลุ่มแพลทฟอร์ม ซีดีเอ็นเน้นการเข้าไปติดต่อกับผู้ให้บริการโทรทัศน์โดยตรง
ทั้งในส่วนของสถานีโทรทัศน์ ผู้ให้บริการเคเบิลท้องถิ่น รวมถึงผู้ผลิตสื่อรายใหม่
ที่ต้องการทำรายการเพื่อออกอากาศบนแพลทฟอร์มโทรทัศน์ผ่านดาวเทียมในประเทศกัมพูชา

2.4.2.3 ลักษณะลูกค้าและความสัมพันธ์ระหว่างลูกค้ากับซีดีเอ็น

การจำหน่ายอุปกรณ์จานรับสัญญาณดาวเทียม

กลุ่มลูกค้า ได้แก่ ตัวแทนจำหน่ายเครื่องใช้ไฟฟ้าหรือจานดาวเทียม ห้างสรรพสินค้า
รวมถึงกลุ่มผู้ใช้บริการที่เป็น End User

การให้บริการแพลทฟอร์ม

กลุ่มลูกค้า คือ ผู้ประกอบการโทรทัศน์ผ่านดาวเทียมในประเทศกัมพูชา

3.  บริการธุรกิจโทรศัพท์

ไทยคมมีการให้บริการธุรกิจโทรศัพท์ผ่านการลงทุนใน บริษัท เชนนิงตัน
อินเวสเม้นท์สที่จดทะเบียนในประเทศสิงคโปร์ ซึ่งประกอบธุรกิจหลักโดยการถือหุ้นในบริษัทอื่น
(Holding Company) ปัจจุบันมีกิจการในเครือ 2 บริษัท คือ บริษัท เอ็มโฟน จำกัด และ บริษัท
ลาว เทเลคอมมิวนิเคชั่นส์ จำกัด

3.1 บริษัท เอ็มโฟน จำกัด (เอ็มโฟน)

บริษัท เอ็มโฟน จำกัด ให้บริการโทรศัพท์เคลื่อนที่ภายใต้ระบบ Digital Phone Services GSM
900 เมกะเฮิรตซ์ และ GSM 1800 เมกะเฮิรตซ์ และ UMTS หรือ 3G 2100 เมกะเฮิรตซ์
และให้บริการโทรศัพท์พื้นฐานระบบ CDMA 450 ซึ่งเป็นระบบโทรศัพท์พื้นฐานที่ส่งสัญญาณแบบไร้สาย
รวมถึงให้บริการอินเทอร์เน็ต WiFi, ADSL และ iPStar ในประเทศกัมพูชา

เมื่อวันที่ 7 มกราคม 2556 ที่ประชุมคณะกรรมการบริษัท ไทยคม จำกัด (มหาชน)
ได้มีมติเห็นชอบตามที่ฝ่ายบริหารของบริษัท เชนนิงตัน อินเวสเม้นท์ พีทีอี จำกัด (เชน)
เสนอให้นำเอ็มโฟนเข้าสู่กระบวนการล้มละลาย โดยเมื่อวันที่ 9 มกราคม 2556
เอ็มโฟนได้ยื่นคำร้องต่อศาลในกรุงพนมเปญเพื่อขอเข้าสู่กระบวนการล้มละลายตามกฎหมายของประเทศกัมพูชา
และเมื่อวันที่ 14 กุมภาพันธ์ 2556
ศาลกัมพูชาได้มีคำสั่งให้รับคำร้องเพื่อนำเอ็มโฟนเข้าสู่ขั้นตอนการปิดกิจการแล้ว
โดยให้เริ่มดำเนินการตามขั้นตอน และแต่งตั้ง Administrator
เข้ามาควบคุมดูแลและดำเนินการต่างๆ ตามที่กฎหมายของประเทศกัมพูชากำหนด

ทั้งนี้ การปิดกิจการของเอ็มโฟนจะไม่ส่งผลกระทบทางการเงินอย่างมีสาระสำคัญต่องบการเงินรวม
และงบการเงินเฉพาะกิจการของไทยคม ในปี 2556
เนื่องจากไทยคมได้ตั้งสำรองขาดทุนจากการด้อยค่าและสำรองค่าใช้จ่ายต่างๆ
ที่เกี่ยวข้องไว้แล้วในงบการเงินปี 2555

3.2 บริษัท ลาว เทเลคอมมิวนิเคชั่นส์ จำกัด (แอลทีซี)

3.2.1 ลักษณะผลิตภัณฑ์หรือบริการ

1) ลักษณะบริการ

แอลทีซีได้รับสิทธิในการบริการด้านโทรคมนาคมในประเทศลาว เพื่อดำเนินกิจการโทรคมนาคม
ซึ่งมีรายละเอียดดังนี้

-   โทรศัพท์เคลื่อนที่ (Digital Phone Service (GSM 900/1800/ WCDMA 2100))

-   โทรศัพท์โครงข่ายพื้นฐาน (Public Switched Telephone Network (PSTN))

-   บริการโทรศัพท์พื้นฐานไร้สายระบบ CDMA-450

-   โทรศัพท์สาธารณะ (Public Phone)

-   บริการอินเทอร์เน็ต (Broadband internet, HSPA, WiFi Zone, Dial-up, ADSL
    and Prepaid Internet) และบริการสายวงจรเช่า (Leased Line service)

-   บริการโทรข้ามแดนอัตโนมัติ (International Roaming Service)

-   บริการเสียงผ่านเครือข่ายอินเทอร์เน็ต (VoIP)

-   บริการเสริม (Value-added service) สำหรับโทรศัพท์เคลื่อนที่

    2) ลักษณะรายได้ของแอลทีซีสามารถจำแนกได้ ดังนี้

-   ค่าบริการโทรศัพท์ภายในประเทศและต่างประเทศ

-   ค่าเช่าบริการเลขหมายต่อเดือน

-   ค่าขายเครื่องรับโทรศัพท์พื้นฐานไร้สายระบบ CDMA-450 และซิมการ์ด

-   ค่าบริการรายเดือนอินเทอร์เน็ต ค่าบริการสายวงจรเช่า และบัตรอินเทอร์เน็ตแบบพรีเพด

-   ค่าบริการโทรข้ามแดนอัตโนมัติ (IR) และค่าส่วนแบ่งต่างประเทศ (ISC)

-   ค่าบริการสำหรับบริการเสริม (Value-added service)

3.2.2 การตลาดและการแข่งขัน

3.2.2.1 ภาวะอุตสาหกรรมและการแข่งขัน

สิทธิคุ้มครองการลงทุนโดยสามารถให้บริการโดยไม่มีคู่แข่งขันของแอลทีซีหมดลงในปี 2544
ซึ่งปัจจุบัน ประเทศลาวมี ผู้ให้บริการโทรศัพท์พื้นฐาน 3 รายคือ แอลทีซี ETL และ UNITEL
และมีผู้ให้บริการโทรศัพท์เคลื่อนที่ 4 รายคือ แอลทีซี ETL BEELINE และ UNITEL
โดยแอลทีซีมีส่วนแบ่งการตลาดเป็นอันดับ 1 UNITEL เป็นอันดับ 2 ETL เป็นอันดับ 3 และ
BEELINE เป็นอันดับที่ 4 โดยที่ ETL เป็นหน่วยงานของรัฐบาล ส่วน UNITEL
เป็นบริษัทร่วมทุนระหว่างรัฐบาลกับบริษัทจากประเทศเวียดนาม (Viettel) ส่วน BEELINE
เป็นบริษัทเอกชนผู้ถือหุ้นเป็นกลุ่มบริษัทจากประเทศรัสเซีย(VIMPELCOM)
สำหรับบริการอินเทอร์เน็ตมีผู้ให้บริการหลักอยู่ด้วยกัน 5 ราย ได้แก่ แอลทีซี, ETL, Planet
Online, UNITEL และ BEEINE0 ซื่งแอลทีซีมีส่วนแบ่งตลาดร้อยละ 50.0

ระบบโทรคมนาคมในประเทศลาวได้มีการพัฒนาอย่างมากในช่วงปีที่ผ่านมา
ซึ่งเทคโนโลยีที่ได้นำเข้ามาใช้เป็นเทคโนโลยีที่ทันสมัยตามแนวโน้มของการพัฒนาเทคโนโลยีทางด้านโทรคมนาคมของตลาดโลก
ทางแอลทีซีได้ให้บริการโทรศัพท์เคลื่อนที่ในระบบ 3G เป็นรายแรกของประเทศลาว
และมีเครือข่ายครอบคลุมพื้นที่ในทุกจังหวัด โดยมีการให้บริการด้าน data บนระบบมือถือด้วย
speed 14.4 Mbps และได้มีการทดลองให้บริการโทรศัพท์เคลื่อนที่ในระบบ
4Gในนครหลวงเวียงจันทน์ในเดือนพฤศจิกายน 2555 เพื่อสนับสนุนการประชุม ASEM SUMMIT
2012 ซึ่งประเทศลาวเป็นเจ้าภาพ ส่วน UNITEL และ ETL
ผู้ครองส่วนแบ่งการตลาดของผู้ใช้บริการโทรศัพท์เคลื่อนที่เป็นอันดับ 2 และอันดับ 3
ตามลำดับได้เปิดให้บริการ 3G แล้วเช่นกัน โดยในปี 2554
แอลทีซีมีผู้ใช้บริการโทรศัพท์ทั้งหมดจำนวน 1,192,408 ราย

หลังจากช่วงปลายปี 2554 ที่ทางกระทรวงไปรษณีย์ โทรคมนาคม
และการสื่อสารของประเทศลาวได้ประกาศควบคุมราคาการให้บริการทางด้านโทรคมนาคม
และไม่อนุญาตให้ผู้ให้บริการทุกราย ทำแผนส่งเสริมการขายแบบลดราคาและให้มูลค่าในการโทรฟรี
และทางรัฐบาลให้ความสำคัญในการแข่งขันทางด้านคุณภาพของการบริการเพื่อผลประโยชน์ต่อผู้บริโภค
โดยการควบคุมราคาดังกล่าวทำให้แอลทีซีมีรายได้ต่อผู้ใช้บริการ (ARPU) สูงขึ้นอย่างต่อเนื่องในปี
2555 และในไตรมาสที่ 3/2555 ทางกระทรวงไปรษณีย์ โทรคมนาคม และการสื่อสารของ
ประเทศลาวได้ประกาศให้ผู้ใช้บริการโทรศัพท์เคลื่อนที่แบบเติมเงินของผู้ให้บริการทุกรายต้องมีการลงทะเบียนจึงสามารถที่จะใช้บริการได้
และหลังจากการควบคุมดังกล่าวกลุ่มลูกค้าที่ถือหมายเลขโทรศัพท์ไว้หลายเบอร์ได้มีการระงับการใช้โดยอัตโนมัติและคงรักษาไว้แต่หมายเลขที่ใช้ปกติ
เป็นผลพวงให้ลูกค้าของผู้ให้บริการแต่ละรายลดลง โดยลูกค้ารวมของตลาดมีประมาณ 2.7
ล้านเลขหมาย (นับเฉพาะส่วนลูกค้าที่มีการใช้งานและสร้างรายได้)
โดยรวมลูกค้ายังเป็นแบบระบบเติมเงินมากกว่าร้อยละ 98 ของลูกค้าโทรศัพท์เคลื่อนที่ทั้งหมด

3.2.2.2 การตลาด

แอลทีซีได้เตรียมการเพื่อรองรับการแข่งขันที่จะเพิ่มขึ้นอย่างต่อเนื่อง
โดยมุ่งเน้นการขยายโครงข่ายอย่างเหมาะสมเพื่อขยายพื้นที่และโครงข่ายให้บริการให้ครอบคลุมทั่วประเทศ
และมุ่งเน้นการให้บริการที่มีคุณภาพโดยได้มีการนำระบบ CRM (Customer Relationship
Management) และ PRM (Partner Relationship Management)
เข้ามาบริหารจัดการโดยได้มีการจัดตั้งหน่วยงานบริการลูกค้า (Customer Service and Call
Center) เพื่ออำนวยความสะดวกแก่ลูกค้าและตัวแทนจำหน่าย ในการใช้บริการของแอลทีซี
นอกจากนั้น
แอลทีซียังมีกิจกรรมและรายการส่งเสริมการขายอย่างต่อเนื่องเป็นระยะแก่ผู้ใช้บริการและตัวแทนจำหน่าย

แอลทีซีได้เน้นการแบ่ง segmentation ของแต่ละบริการให้มีความชัดเจนยิ่งขึ้นโดยมี MPHONE
เป็นแบรนด์หลักสำหรับบริการโทรศัพท์เคลื่อนที่ โดยการทำตลาดแบบเจาะจงพื้นที่ (Localize
marketing) นำเสนอบริการตาม Life style ของแต่ละกลุ่มลูกค้า เจาะตลาดกลุ่มลูกค้าใหม่
เช่น กลุ่มเด็กที่อายุต่ำกว่า 14 ปีลงมา และกลุ่มลูกค้าระดับองค์กรให้มากขึ้น
นอกจากนั้นยังให้ความสำคัญในการทำการตลาดสำหรับการให้บริการด้าน DATA
โดยบริการอินเทอร์เน็ตได้มีการปรับปรุงระบบเครือข่ายให้มีประสิทธิภาพสูง
เพื่อรองรับกลุ่มลูกค้าระดับองค์กรที่มีความต้องการใช้งานอินเทอร์เน็ตความเร็วสูง
ด้วยระบบสายเช่า (Leased line) และการเชื่อมต่ออินเทอร์เน็ตผ่านเคเบิลใยแก้ว (Fiber
transmission to Home-FTTH) รวมทั้งการรวมและเชื่อมโยงการบริการแต่ละอย่างเข้าด้วยกัน
(Service Convergence) เพื่อยกระดับการให้บริการแก่ลูกค้า

นอกจากนั้นยังมีการดำเนินการและพัฒนาระบบสนับสนุนการให้บริการ (Business Support
System) เพื่อการให้บริการแก่ลูกค้ามีประสิทธิภาพยิ่งขึ้น ทั้งนี้เพื่อการรักษาตำแหน่งผู้นำในตลาด
และเพื่อให้ได้การบริการและเครือข่ายที่มีคุณภาพเป็นไปตามมาตรฐานสากล
อีกทั้งสร้างความพึงพอใจและประทับใจต่อผู้ใช้บริการ
โดยมีหน่วยงานควบคุมคุณภาพของเครือข่ายโดยเฉพาะเพื่อตรวจสอบเครื่อข่ายให้มีคุณภาพและประสิทธิภาพอย่างสม่ำเสมอ
นอกจากนั้นทางแอลทีซีได้รับใบรับรอง ISO 9001-2008
ในด้านการบริการลูกค้าโทรศัพท์เคลื่อนที่เป็นรายแรกและรายเดียวในประเทศลาว

3.2.2.3 ด้านสังคม

แอลทีซีได้นำระบบ CSR (Corporate Social Responsibility)
เข้ามาบริหารจัดการในองค์กร ซึ่งเป็นโครงการช่วยเหลือและรับผิดชอบต่อสังคม
โดยมีส่วนร่วมในการพัฒนาเศรษฐกิจ ชุมชนท้องถิ่น และสังคมในวงกว้าง เช่น การสร้างโรงเรียน
ส่งเสริมนักเรียนที่เรียนเก่ง เยาวชนที่มีความสามารถ ช่วยเหลือผู้ประสบภัยธรรมชาติ
และให้การสนับสนุนและมีส่วนร่วมในการจัดงานประชุมต่างๆ ของภาครัฐ

3.2.3 ลักษณะของลูกค้าและความสัมพันธ์กับลูกค้า

ลูกค้าของแอลทีซีประกอบไปด้วยกลุ่มประชาชนทั่วไป องค์กรธุรกิจระหว่างประเทศ บริษัททั่วไป
และองค์กรต่างๆ ของรัฐ โดยทางแอลทีซีได้ให้ความสำคัญกับลูกค้าส่วนใหญ่ที่เป็นรายย่อย
และลูกค้าองค์กรรายใหญ่ โดยได้มีการสร้างความสัมพันธ์กับลูกค้าตามระบบ Customer and
Partner Relation Management อย่างต่อเนื่อง

3.2.4 สิทธิและข้อจำกัดในการประกอบธุรกิจ

แอลทีซีเป็นกิจการร่วมค้าซึ่งตามสัญญาร่วมทุนเพื่อดำเนินกิจการโทรคมนาคมในประเทศลาว
แอลทีซีได้รับสิทธิให้บริการด้านโทรคมนาคมในประเทศลาว เป็นระยะเวลา 25 ปี ตั้งแต่ปี 2539
ถึง ปี 2564 เมื่อครบกำหนด 25 ปี ตามสัญญาร่วมทุน บริษัท เชนนิงตัน อินเวสเม้นท์ส พีทีอี
ลิมิเต็ด ต้องโอนหุ้นแอลทีซีให้แก่รัฐบาลของประเทศลาวโดยไม่คิดค่าตอบแทนใดๆ
(สรุปรายละเอียดของสัญญาร่วมทุนอยู่ในหัวข้อ “ทรัพย์สินที่ใช้ในการประกอบธุรกิจ”) ในปี 2555
แอลทีซีไม่มีการประกาศจ่ายเงินปันผลสำหรับผลประกอบการปี 2554 และในตลอดระยะเวลา 15
ปีที่ผ่านมา แอลทีซีได้ประกาศจ่ายเงินปันผลให้กับผู้ถือหุ้นทั้งหมดเท่ากับ 119 ล้านดอลลาร์สหรัฐ

4. บริการธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

(โปรดอ่านรายละเอียดเพิ่มเติมเกี่ยวกับบริษัท เทเลอินโฟ มีเดีย จํากัด (มหาชน) (ทีเอ็มซี)
และบริษัท วัฏฏะ คลาสสิฟายด์ส จำกัด ⁽¹⁾ (วัฏฏะ) ได้จากแบบแสดงรายงานข้อมูลประจำปี
2555 ของบริษัท ซีเอส ล็อกซอินโฟ จำกัด (มหาชน) ซึ่งสามารถดาวน์โหลดได้ที่
www.sec.or.th)

(1) ซีเอสแอลได้ขายหุ้นทั้งหมดที่มีอยู่ในบริษัท วัฏฏะ คลาสสิฟายด์ส จำกัด ไปในเดือนตุลาคม
2555

สินทรัพย์ที่ใช้ในการประกอบธุรกิจ

สินทรัพย์หลักของไทยคมที่ใช้ในการประกอบธุรกิจ ประกอบด้วย ดาวเทียมไทยคม
สถานีควบคุมดาวเทียม และอุปกรณ์ควบคุมดาวเทียมภาคพื้นดิน
อุปกรณ์สื่อสารโครงข่ายโทรคมนาคมเพื่อการให้บริการระบบโทรศัพท์
และอุปกรณ์โครงข่ายอินเทอร์เน็ต

ไทยคมได้ส่งมอบดาวเทียมทุกดวง คือ ดาวเทียมไทยคม 1A ดาวเทียมไทยคม 2 ดาวเทียมไทยคม
3 ดาวเทียมไทยคม 4 (ไอพีสตาร์) และ ดาวเทียมไทยคม 5
รวมทั้งสถานีควบคุมดาวเทียมรวมทั้งอุปกรณ์ต่างๆ
ที่เกี่ยวข้องกับการดำเนินธุรกิจในปัจจุบันให้เป็นกรรมสิทธิ์ของกระทรวงเทคโนโลยีสารสนเทศและการสื่อสารแล้วตามข้อกำหนดภายใต้สัญญาดำเนินกิจการดาวเทียมสื่อสารภายในประเทศ
ระหว่างไทยคมกับกระทรวงเทคโนโลยีสารสนเทศและการสื่อสาร

อาคารและอุปกรณ์ภายใต้สัญญาอนุญาตให้ดำเนินการ และ อาคารและอุปกรณ์ ณ วันที่ 31 ธันวาคม
2555 มีมูลค่าสุทธิตามบัญชีรวมประมาณ 11,482 ล้านบาท และ 5,647 ล้านบาท ตามลำดับ

ทั้งนี้ ณ วันที่ 31 ธันวาคม 2555
ไทยคมได้โอนรายการสินทรัพย์ภายใต้สัญญาอนุญาตให้ดำเนินการของเอ็มโฟน จำนวนเงินประมาณ
1,551 ล้านบาท
(ซึ่งเอ็มโฟนจะต้องโอนกรรมสิทธิ์ของสินทรัพย์ดังกล่าวให้แก่รัฐบาลกัมพูชาเมื่อสิ้นสุดระยะเวลาอนุญาตให้ดำเนินการ)
ไปไว้ในรายการสินทรัพย์ไม่หมุนเวียนของส่วนการดำเนินงานที่ยกเลิกทั้งจำนวน
(โปรดดูรายละเอียดในหมายเหตุประกอบงบการเงินข้อ 8)

1. สัญญาอนุญาตดำเนินกิจการและสัญญาร่วมทุนของไทยคม และบริษัทย่อย

1.1 สัญญาดำเนินกิจการดาวเทียมสื่อสารภายในประเทศ

ไทยคมเป็นผู้ให้บริการและดำเนินโครงการดาวเทียมสื่อสารแห่งชาติภายใต้สัญญาดำเนินกิจการดาวเทียมสื่อสารภายในประเทศจากกระทรวงเทคโนโลยีสารสนเทศและการสื่อสาร
(กระทรวงเทคโนโลยีฯ) เป็นระยะเวลา 30 ปี สิ้นสุดปี พ.ศ.2564 ไทยคม
ตกลงให้ผลประโยชน์ตอบแทนแก่กระทรวงเทคโนโลยีฯ
เป็นร้อยละของรายได้ก่อนหักค่าใช้จ่ายหรือให้ผลประโยชน์เป็นรายได้ขั้นต่ำรวม 1,415 ล้านบาท
ตลอดระยะเวลาสัญญา 30 ปี

1.2 สัญญาอนุญาตดำเนินกิจการโทรศัพท์ในประเทศกัมพูชา และใบอนุญาตในการให้บริการ VOIP
และ บริการอินเทอร์เน็ตในประเทศกัมพูชา

บริษัท เอ็มโฟน จำกัด (เอ็มโฟน)⁽¹⁾ มีสิทธิดำเนินการจัดสร้าง พัฒนา ขยาย
และให้บริการโครงข่ายโทรศัพท์ในระบบ Wireless Local Loop System: WLL 450 MHz
และ WLL 1800 MHz และโทรศัพท์เคลื่อนที่ (Cellular Phone) ภายใต้ระบบ Digital
Phone Services (GSM) 1800 MHz โดย เอ็มโฟน มีสิทธิในการดำเนินกิจการเป็นเวลา 35 ปี
สิ้นสุดปี 2571 โดย เอ็มโฟน ตกลงให้ผลประโยชน์ตอบแทนแก่กระทรวงฯ
เป็นร้อยของรายได้ก่อนหักค่าใช้จ่ายตลอดระยะเวลาสัญญา 35 ปี
และเอ็มโฟนยังได้รับอนุญาตในการให้บริการโทรศัพท์เคลื่อนที่ประเภท 3G
ในประเทศกัมพูชาเป็นเวลา 30 ปี สิ้นสุดปี 2579

เอ็มโฟนยังได้รับอนุญาตให้บริการ VOIP และ บริการอินเทอร์เน็ตเป็นเวลา 35 ปี สิ้นสุดวันที่ 3
สิงหาคม 2584

(1) ที่ประชุมคณะกรรมการไทยคม มีมติเห็นชอบตามฝ่ายบริหารของ เชนนิงตัน
    ที่เสนอให้นำเอ็มโฟนเข้าสู่กระบวนการล้มละลายตามกฎหมายของประเทศกัมพูชา
    โดยเอ็มโฟนได้ยื่นคำร้องต่อศาลในกรุงพนมเปญ
    เพื่อขอเข้าสู่กระบวนการล้มละลายตามกฎหมายของประเทศกัมพูชาเมื่อวันที่ 9 มกราคม 2556
    และเมื่อวันที่ 14 กุมภาพันธ์ 2556
    ศาลกัมพูชาได้มีคำสั่งให้รับคำร้องเพื่อนำเอ็มโฟนเข้าสู่ขั้นตอนการปิดกิจการแล้ว
    โดยให้เริมดำเนินการตามขั้นตอน และแต่งตั้ง Administrator
    เข้ามาควบคุมดูแลและดำเนินการต่างๆ ตามที่กฎหมายของประเทศกัมพูชากำหนด

  ทั้งนี้ การปิดกิจการของเอ็มโฟน
  จะไม่ส่งผลกระทบทางการเงินอย่างมีสาระสำคัญต่องบการเงินรวม
  และงบการเงินเฉพาะกิจการของไทยคม ในปี 2556
  เนื่องจากไทยคมได้ตั้งสำรองขาดทุนจากการด้อยค่าและสำรองค่าใช้จ่ายต่างๆ
  ที่เกี่ยวข้องไว้แล้วในงบการเงินปี 2555

1.3 สัญญาร่วมทุนเพื่อดำเนินกิจการโทรคมนาคมในประเทศลาว

บริษัท ลาว เทเลคอมมิวนิเคชั่นส์ จำกัด (แอลทีซี)
เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว (สปป.ลาว) โดย
แอลทีซี ได้รับสิทธิในการดำเนินธุรกิจโทรคมนาคมในสปป.ลาวเป็นเวลา 25 ปี สิ้นสุดปี 2564
แอลทีซี มีหน้าที่ดำเนินการและพัฒนาโครงข่ายโทรคมนาคม ให้บริการทางด้านโทรศัพท์พื้นฐาน
โทรศัพท์เคลื่อนที่ บริการโทรศัพท์ระหว่างประเทศ อินเทอร์เน็ตและโทรศัพท์ติดตามตัว
เพื่อรองรับความต้องการของทั้ง ภาครัฐ และ ประชาชนทั่วไป
และเพื่อให้เป็นไปตามแผนพัฒนาเศรษฐกิจและสังคมของประเทศ

1.4 ใบอนุญาตประกอบกิจการโทรคมนาคม และ
ใบอนุญาตให้บริการอินเทอร์เน็ตจากคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.)

-   บริษัท ดีทีวี เซอร์วิส จำกัด ได้รับใบอนุญาตให้เป็นผู้ให้บริการอินเทอร์เน็ตแบบที่หนึ่งเป็นเวลา
    5 ปี นับจากวันที่ 18 ตุลาคม 2552 ถึง วันที่ 17 ตุลาคม 2557

-   บริษัท ไทยคม จำกัด (มหาชน)
    ได้รับใบอนุญาตให้เป็นผู้ประกอบกิจการโทรคมนาคมแบบที่หนึ่งเป็นเวลา 5 ปี นับจากวันที่ 16
    สิงหาคม 2554 ถึง วันที่ 15 สิงหาคม 2559

-   บริษัท ไทยคม จำกัด (มหาชน)
    ได้รับใบอนุญาตให้เป็นผู้ประกอบกิจการโทรคมนาคมแบบที่สามเป็นเวลา 20 ปี นับจากวันที่ 26
    มิถุนายน 2555 ถึงวันที่ 25 มิถุนายน 2575

1.6 สัญญาและใบอนุญาตที่เกี่ยวกับการดำเนินธุรกิจของกลุ่มบริษัท ซีเอส ล็อกซอินโฟ จำกัด
(มหาชน)

บริษัท ซีเอส ล็อกซอินโฟ จำกัด (มหาชน) (ซีเอสแอล)
ซึ่งเป็นบริษัทร่วมของไทยคมได้ทำสัญญากับบริษัท กสท โทรคมนาคม จำกัด (มหาชน) (กสท)
เพื่ออนุญาตให้ซีเอสแอลสามารถให้บริการรับส่งสัญญาณโทรทัศน์
และสัญญาณบริการอินเทอร์เน็ตผ่านดาวเทียม เป็นเวลา 22 ปี นับจากวันที่ 9 สิงหาคม 2537
ซึ่งจะสิ้นสุดวันที่ 8 สิงหาคม 2559
นอกจากนั้นยังได้ใบอนุญาตจากคณะกรรมการกิจการกระจายเสียง
กิจการโทรทัศน์และกิจการโทรคมนาคมแห่งชาติ (กสทช.) เป็นผู้ให้บริการอินเทอร์เน็ต
และเป็นผู้ให้บริการโทรคมนาคม ภายใต้ชื่อ ซีเอส ล็อกซอินโฟ (CS LoxInfo)

(โปรดอ่านรายละเอียดเกี่ยวกับสัญญาอนุญาตดำเนินการและสัญญาร่วมทุนของไทยคม และ
บริษัทย่อยได้จากหัวข้อ “ทรัพย์สินที่ใช้ในการประกอบธุรกิจ”)

2. ทรัพย์สินถาวร

2.1 สัญญาเช่าระยะยาว

2.1.1 สัญญาเช่าที่ราชพัสดุ

ไทยคมเช่าพื้นที่เลขที่ 41/103 ถ. รัตนาธิเบศร์ แขวงบางกระสอ อ.เมือง จ.นนทบุรี
จากสำนักงานธนารักษ์ จังหวัดนนทบุรี
กระทรวงการคลังก่อสร้างเป็นสำนักงานและสถานีควบคุมดาวเทียม
ตามสัญญาดำเนินกิจการดาวเทียมสื่อสารภายในประเทศ เนื้อที่รวม 2 ไร่ 2 งาน 80 ตารางวา
ค่าเช่าตลอดอายุสัญญาเป็นเงินทั้งสิ้น 56,914,981.50 บาท

สาระสำคัญของสัญญาและภาระผูกพันของพื้นที่เช่า สรุปได้ดังนี้

ชื่อสัญญา สัญญาเช่าที่ราชพัสดุ

คู่สัญญา กระทรวงการคลัง โดยนายกำธร ทองเนตร ธนารักษ์จังหวัดนนทบุรี
ผู้รับมอบอำนาจจากผู้ว่าราชการจังหวัดนนทบุรี ตามคำสั่งจังหวัดนนทบุรีที่ 1537/2540 ลงวันที่ 28
ตุลาคม 2540

อายุสัญญา 24 ปี ตั้งแต่ 11 กันยายน 2540 ถึง 10 กันยายน 2564

สาระสำคัญของสัญญา 1. ผู้เช่าตกลงเช่าเพื่อทำเป็นสถานีควบคุมดาวเทียม
โดยจ่ายชำระค่าเช่าล่วงหน้าเป็นรายปี ณ ที่ทำการของผู้ให้เช่าภายใน 2 เดือน
นับแต่วันถัดไปจากวันที่ 10 กันยายน ของทุกปี

2. ในวันทำสัญญาผู้เช่าได้นำเงินสดจำนวน 1,512,940 บาท และ 226,941 บาท
เป็นหลักประกันความเสียหาย

  3. ผู้เช่าต้องเสียภาษีโรงเรือนและที่ดิน ภาษีบำรุงท้องที่
  หรือภาษีอื่นใดตลอดจนค่าธรรมเนียมและค่าใช้จ่ายต่างๆ ภายใน 15
  วันนับจากได้รับแจ้งจากเจ้าหน้าที่ของผู้ให้เช่า

4.  ผู้ให้เช่าจะเอาสถานที่เช่าประกันอัคคีภัยไว้กับ บริษัท ทิพยประกันภัย จำกัด
    โดยมีจำนวนเงินเอาประกันภัยไม่ต่ำกว่ามูลค่าทดแทนในการก่อสร้างอาคารและสิ่งปลูกสร้างใหม่ในขณะนั้น
    (Replacement value) ปัจจุบันประกันอัคคีภัยมีจำนวนเอาประกันภัยจำนวนทั้งสิ้น
    108,788,536.32 บาท โดยผู้เช่าจะต้องเป็นผู้ชำระเบี้ยประกัน

5.  เมื่อสัญญาเช่าสิ้นสุดลงหรือสัญญาเช่าระงับลงไม่ว่ากรณีใดๆ
    ผู้เช่าต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิ์ของผู้ให้เช่า

2.1.2 สัญญาเช่าที่ดินราชพัสดุ

ไทยคมเช่าที่ดินราชพัสดุ ทะเบียนราชพัสดุที่ นบ. 371 ถ. รัตนาธิเบศร์ แขวงบางกระสอ อ.เมือง
จ.นนทบุรี จากสำนักงาน ธนารักษ์พื้นที่นนทบุรี กระทรวงการคลัง
เพื่อเป็นที่ตั้งเสาอากาศไมโครเวฟและอาคารเอนกประสงค์ เนื้อที่รวม 1 งาน 83.3 ตารางวา
ค่าเช่าตลอดอายุสัญญาเป็นเงินทั้งสิ้น 12,351,770.60 บาท

สาระสำคัญของสัญญาและภาระผูกพันของพื้นที่เช่า สรุปได้ดังนี้

ชื่อสัญญา สัญญาเช่าที่ราชพัสดุ

คู่สัญญา กระทรวงการคลัง โดยนายเกษม สุขแสนไกร ธนารักษ์พื้นที่นนทบุรี
ปฏิบัติราชการแทนอธิบดีกรมธนารักษ์ ผู้รับมอบอำนาจตามคำสั่งกรมธนารักษ์ที่ 259/2549 ลงวันที่ 1
พฤษภาคม 2549

อายุสัญญา 26 ปี 11 เดือน 12 วัน ตั้งแต่ 30 กันยายน 2537 ถึง 10 กันยายน 2564

สาระสำคัญของสัญญา 1.
ผู้เช่าตกลงเช่าเพื่อทำเป็นที่ตั้งเสาอากาศไมโครเวฟและอาคารเอนกประสงค์
โดยจ่ายชำระค่าเช่าล่วงหน้าเป็นราย ปี ณ ที่ทำการของผู้ให้เช่าภายในเดือนกุมภาพันธ์ของทุกปี

2. ในวันทำสัญญาผู้เช่าได้นำเงินสดจำนวน 295,297 บาทเป็นหลักประกันความเสียหาย

3. ผู้เช่าต้องเสียภาษีโรงเรือนและที่ดิน ภาษีบำรุงท้องที่ หรือภาษีอื่นใดตลอดจนค่าธรรม เนียม
และค่าใช้จ่ายต่างๆ ภายใน 15 วันนับจากได้รับแจ้งจากเจ้าหน้าที่ของผู้ให้เช่า

2.1.3 สัญญาเช่าอาคาร

ไทยคมเช่าอาคาร Thaicom Teleport & DTH Center ตั้งอยู่เลขที่ 50 หมู่ที่ 1
ถนนวัดเจดีย์หอย ตำบลบ่อเงิน อำเภอ ลาดหลุมแก้ว จังหวัดปทุมธานี จากบริษัท ประไหมสุหรี
พร้อพเพอร์ตี้ จำกัด เพื่อใช้เป็นสถานีบริการภาคพื้นดินดาวเทียมไทยคม

เมื่อวันที่ 1 สิงหาคม 2552 ไทยคมได้ทำการต่อสัญญาเช่าอาคาร โดยมีค่าเช่าตลอดอายุสัญญา 3 ปี
เป็นเงินทั้งสิ้น 5,626,080 บาท สาระสำคัญของสัญญาและภาระผูกพันของการเช่าอาคาร
สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท ประไหมสุหรี พร้อพเพอร์ตี้ จำกัด

อายุสัญญา 3 ปี ตั้งแต่ 1 ธันวาคม 2552 ถึง 30 พฤศจิกายน 2555

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานี ภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และพื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 156,280 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

  เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีก คราวละ 3 ปี
  ภายใต้ข้อกำหนดและเงื่อนไขที่จะพึงตกลงกัน
  โดยบอกกล่าวเป็นลายลักษณ์อักษรล่วงหน้าไม่น้อยกว่า 90 วัน ก่อนครบกำหนดสัญญาเช่า
  โดยจะคิดค่าเช่าเพิ่มอีกร้อยละ 15
  หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

3.  กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
    ต่อปี ของจำนวนเงินค้างชำระ

4. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
312,560 บาท ให้แก่ผู้ให้เช่าเพื่อเป็นหลักประกันความเสียหายและการปฏิบัติตาม
เงื่อนไขสัญญารวมถึงการเลิกสัญญาก่อนกำหนด โดยจะคืนให้ผู้เช่าโดยไม่มีดอกเบี้ยภายใน 30 วัน
นับจากวันที่สิ้นสุดการเช่าตามที่ระบุไว้ และผู้เช่ามิได้ปฏิบัติผิดเงื่อนไขสัญญา

บันทึกข้อตกลงยกเลิกสัญญาเช่าอาคารฉบับเดิมและสัญญาเช่าอาคารฉบับใหม่

บริษัท ประไหมสุหรี พร้อพเพอร์ตี้ จำกัด
ได้ทำการขายอาคารตามสัญญาเช่าอาคารดังกล่าวให้กับบริษัท โอเอไอ แมนเนจเม้นท์ จำกัด
ในวันที่ 1 กรกฎาคม 2555 และไทยคม กับ บริษัท ประไหมสุหรี พร้อพเพอร์ตี้ จำกัด
ได้ทำบันทึกข้อตกลงยกเลิกสัญญาเช่าอาคารฉบับเดิม โดยให้มีผลตั้งแต่วันที่ 1 กรกฎาคม 2555
เป็นต้นไป และไทยคมได้ทำสัญญาเช่าอาคารฉบับใหม่เป็นสัญญาเช่าอาคารจากบริษัท โอเอไอ
แมนเนจเม้นท์ จำกัด ลงวันที่ 1 กรกฏาคม 2555 โดยมีค่าเช่าตลอดอายุสัญญา 6 เดือน
เป็นเงินทั้งสิ้น 937,680 บาท สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท โอเอไอ แมนเนจเม้นท์ จำกัด

อายุสัญญา 6 เดือน ตั้งแต่ 1 กรกฎาคม 2555 ถึง 31 ธันวาคม 2555

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 156,280 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีก คราวละ 3 ปี
ภายใต้ข้อกำหนดและเงื่อนไขที่จะพึงตกลงกัน โดยบอกกล่าวเป็นลายลักษณ์อักษรล่วงหน้าไม่น้อยกว่า
90 วัน ก่อนครบกำหนดสัญญาเช่า โดยจะคิดค่าเช่าเพิ่มอีกร้อยละ 15
หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

  3. กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
  ต่อปี ของจำนวนเงินค้างชำระ

  4. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
  312,560 บาท
  ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
  โดยจะคืนให้ผู้เช่าโดยไม่มี ดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
  และผู้เช่ามิได้ปฏิบัติผิดเงื่อนไขสัญญา

เมื่อวันที่ 12 กันยายน 2555 บริษัท ได้ทำการต่อสัญญาเช่าอาคารที่เช่าจากบริษัท โอเอไอ
แมนเนจเม้นท์ จำกัด ซึ่งสัญญาเดิมหมดอายุสัญญาในวันที่ 31 ธันวาคม 2555
โดยสัญญาใหม่มีค่าเช่าตลอดอายุสัญญา 3 ปี เป็นเงินทั้งสิ้น 5,626,080 บาท
สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท โอเอไอ แมนเนจเม้นท์ จำกัด

อายุสัญญา 3 ปี ตั้งแต่ 1 มกราคม 2556 ถึง 31 ธันวาคม 2558

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

  2. ผู้เช่าตกลงชำระค่าเช่าตามสัญญานี้ในอัตราเดือนละ 156,280 บาท
  โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

  เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีกคราวละ 3 ปี
  ภายใต้ข้อกำหนดและเงื่อนไขที่จะพึงตกลงกัน
  โดยบอกกล่าวเป็นลายลักษณ์อักษรล่วงหน้าไม่น้อยกว่า 90 วัน ก่อนครบกำหนดสัญญาเช่า
  โดยจะคิดค่าเช่าเพิ่มอีกร้อยละ 15
  หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

  3. กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
  ต่อปี ของจำนวนเงินค้างชำระ

  4. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
  312,560 บาท
  ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
  โดยจะคืนให้ผู้เช่าโดยไม่มี ดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
  และผู้เช่ามิได้ปฏิบัติผิดเงื่อนไขสัญญา

2.1.4 สัญญาเช่าอุปกรณ์ระบบประกอบอาคาร

ไทยคมเช่าอุปกรณ์ระบบประกอบอาคาร Thaicom Teleport & DTH Center ตั้งอยู่เลขที่ 50
หมู่ที่ 1 ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท
ประไหมสุหรี พร้อพเพอร์ตี้ จำกัด

เมื่อวันที่ 1 สิงหาคม 2552 ไทยคมได้ทำการต่อสัญญาเช่าอุปกรณ์ระบบประกอบอาคาร
โดยมีค่าเช่าตลอดอายุสัญญา 3 ปี เป็นเงินทั้งสิ้น 20,628,720 บาท
สาระสำคัญของสัญญาและภาระผูกพันของการเช่าอาคารสรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท ประไหมสุหรี พร้อพเพอร์ตี้ จำกัด

อายุสัญญา 3 ปี ตั้งแต่ 1 ธันวาคม 2552 ถึง 30 พฤศจิกายน 2555

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมี กำหนดเวลาเช่า 3 ปี เท่ากับสัญญาเช่าอาคาร

  2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 573,020 บาท
  ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5
  ของทุกเดือนพร้อมกับการชำระค่าเช่าตามสัญญาเช่าอาคาร
  และให้ชำระค่าเช่าเดือนแรกในวันทำสัญญานี้ กรณีที่ผู้เช่าผิดนัดค้างชำระเงินค่าเช่า
  ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปีของจำนวนเงินค้างชำระ

3. ในวันทำสัญญานี้ผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,146,480 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่า เพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

  4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
  โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวน ร้อยละ 15
  ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

บันทึกข้อตกลงยกเลิกสัญญาเช่าอุปกรณ์ระบบประกอบอาคารฉบับเดิมและสัญญาเช่าอุปกรณ์ระบบประกอบอาคารอาคารฉบับใหม่

บริษัท ประไหมสุหรี พร้อพเพอร์ตี้ จำกัด
ได้ทำการขายอาคารตามสัญญาเช่าอาคารและสัญญาเช่าอุปกรณ์ระบบประกอบอาคารดังกล่าวให้กับบริษัท
โอเอไอ แมนเนจเม้นท์ จำกัด ในวันที่ 1 กรกฎาคม 2555 และไทยคม กับ บริษัท ประไหมสุหรี
พร้อพเพอร์ตี้ จำกัด ได้ทำบันทึกข้อตกลงยกเลิกสัญญาเช่าอุปกรณ์ระบบประกอบอาคารฉบับเดิม
โดยให้มีผลตั้งแต่วันที่ 1 กรกฎาคม 2555 เป็นต้นไป
และไทยคมได้ทำสัญญาฉบับใหม่เป็นสัญญาเช่าอุปกรณ์ระบบประกอบอาคารจากบริษัท โอเอไอ
แมนเนจเม้นท์ จำกัด ลงวันที่ 1 กรกฏาคม 2555 โดยมีค่าเช่าตลอดอายุสัญญา 6 เดือน
เป็นเงินทั้งสิ้น 3,438,120 บาท
สาระสำคัญของสัญญาและภาระผูกพันของการเช่าอุปกรณ์ระบบประกอบอาคารสรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท โอเอไอ แมนเนจเม้นท์ จำกัด

อายุสัญญา 6 เดือน ตั้งแต่ 1 กรกฎาคม 2555 ถึง 31 ธันวาคม 2555

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมกำหนดเวลาเช่า 6 เดือน เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 573,020 บาท
ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5
ของทุกเดือนพร้อมกับการชำระค่าเช่าตามสัญญาเช่าอาคาร
และให้ชำระค่าเช่าเดือนแรกในวันทำสัญญานี้ กรณีที่ผู้เช่าผิดนัดค้างชำระเงินค่าเช่า
ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปีของจำนวนเงินค้างชำระ

3. ในวันทำสัญญานี้ผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,146,040 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่า เพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

  4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
  โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 15
  ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

เมื่อวันที่ 12 กันยายน 2555
ไทยคมได้ทำการต่อสัญญาเช่าอุปกรณ์ระบบประกอบอาคารที่เช่าจากบริษัท โอเอไอ แมนเนจเม้นท์
จำกัด ซึ่งสัญญาเดิมหมดอายุสัญญาในวันที่ 31 ธันวาคม 2555 โดยสัญญาใหม่มีค่าเช่าตลอดอายุสัญญา
3 ปี เป็นเงินทั้งสิ้น 20,628,720 บาท
สาระสำคัญของสัญญาและภาระผูกพันของการเช่าอุปกรณ์ระบบประกอบอาคาร สรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท โอเอไอ แมนเนจเม้นท์ จำกัด

อายุสัญญา 3 ปี ตั้งแต่ 1 มกราคม 2556 ถึง 31 ธันวาคม 2558

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมีกำหนดเวลาเช่า 3 ปี เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 573,020 บาท
ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5 ของทุกเดือนพร้อมกับ
การชำระค่าเช่าตามสัญญาเช่าอาคาร และให้ชำระค่าเช่าเดือนแรกในวันทำสัญญานี้
กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปี
ของจำนวนเงินค้างชำระ

3. ในวันทำสัญญานี้ผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,146,040 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่า เพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 15
ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

2.2 อาคารและอุปกรณ์ 

อาคารและอุปกรณ์ตามงบการเงินรวมของไทยคม ไม่ได้ติดภาระผูกพันใดๆ โดย ณ วันที่ 31 ธันวาคม 2555 อาคารและอุปกรณ์สุทธิประกอบด้วย

+--------------------------+-----------------+------------------------+
|                          | ปร              | ณ วันที่ 31 ธันวาคม 2555   |
|                          | ะมาณอายุการใช้งาน |                        |
|                          | (ปี)             | (ล้านบาท)               |
+--------------------------+-----------------+------------------------+
| สิทธิการเช่าที่ดินและอาคาร     | 30              | 288.33                 |
+--------------------------+-----------------+------------------------+
| อุปกรณ์                    | 5-10            | 1,892.83               |
+--------------------------+-----------------+------------------------+
| รถยนต์และอุปกรณ์สำนักงาน     | 5               | 133.81                 |
+--------------------------+-----------------+------------------------+
| รวม                      |                 | 2,314.97               |
+--------------------------+-----------------+------------------------+
| สินทรัพย์ระหว่างก่อสร้าง       |                 | 3,331.58               |
+--------------------------+-----------------+------------------------+
| รวมอาคารและอุปกรณ์         |                 | 5,646.55               |
+--------------------------+-----------------+------------------------+

หมายเหตุ: 1) ณ วันที่ 31 ธันวาคม 2555
บริษัทได้โอนรายการสินทรัพย์ภายใต้สัญญาอนุญาตให้ดำเนินการของเอ็มโฟน จำนวนเงินประมาณ
1,551 ล้านบาท
(ซึ่งเอ็มโฟนจะต้องโอนกรรมสิทธิ์ของสินทรัพย์ดังกล่าวให้แก่รัฐบาลกัมพูชาเมื่อสิ้นสุดระยะเวลาอนุญาตให้ดำเนินการ)
ไปไว้ในรายการสินทรัพย์ไม่หมุนเวียนของส่วนการดำเนินงานที่ยกเลิกทั้งจำนวน
(โปรดดูรายละเอียดในหมายเหตุประกอบงบการเงินข้อ 8)

2) ณ วันที่ 31 ธันวาคม 2555
อาคารและอุปกรณ์ได้รวมงานระหว่างก่อสร้างของโครงการดาวเทียมไทยคม 6 จำนวน 3,266.97
ล้านบาท

  3) ณ วันที่ 31 ธันวาคม 2555 บริษัท มีขาดทุนจากการด้อยค่าสะสมจำนวน 28.6 ล้านบาท
  ประกอบด้วยขาดทุนจากการด้อยค่าของอุปกรณ์โครงการเครือข่ายโทรศัพท์มือถือในระบบอนาล็อกที่หยุดให้บริการในระหว่างปี
  2548 จำนวน 16.2 ล้านบาท และ
  ขาดทุนจากการด้อยค่าของอุปกรณ์โครงข่ายโทรศัพท์ทางไกลชนบท จำนวน 12.4 ล้านบาท

2.3 อาคารและอุปกรณ์ภายใต้สัญญาอนุญาตให้ดำเนินการ

อาคารและอุปกรณ์ภายใต้สัญญาอนุญาตให้ดำเนินการสุทธิตามงบการเงินรวม ณ วันที่ 31 ธันวาคม
2555 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+=====================+===============+===============+===============+
| ดาวเทียมไทยคม 4      | 16,642.76     | 15.75         | 9,179.72      |
| (ไอพีสตาร์)           |               |               |               |
+---------------------+---------------+---------------+---------------+
| ดาวเทียมไทยคม 5      | 4,037.42      | 14.25         | 2,203.85      |
+---------------------+---------------+---------------+---------------+
| Satellite Control   | 235.40        | 5             | 4.06          |
| Equipment           |               |               |               |
+---------------------+---------------+---------------+---------------+
| อุปกรณ์ภาคพื้นดินไอพีสตาร์ | 79.80         | 15.75         | 44.55         |
+---------------------+---------------+---------------+---------------+
| TTC&M               | 151.83        | 27.5          | 49.67         |
+---------------------+---------------+---------------+---------------+
| รวม                 | 21,147.21     |               | 11,481.85     |
+---------------------+---------------+---------------+---------------+

3. สินทรัพย์ไม่มีตัวตน

สินทรัพย์ไม่มีตัวตนตามงบการเงินรวม ณ วันที่ 31 ธันวาคม 2555 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+=====================+===============+===============+===============+
| ค่าสิทธิบัตร            | 1,601.79      | ไม่เกิน 20      | 896.88        |
| เครื่องหมายการค้า และ  |               |               |               |
| สิทธิในการใช้อุปกรณ์     |               |               |               |
+---------------------+---------------+---------------+---------------+
| ระบบซอร์ฟแวร์         | 74.70         | 5-10          | 22.72         |
+---------------------+---------------+---------------+---------------+
| รวม                 | 1,676.49      |               | 919.60        |
+---------------------+---------------+---------------+---------------+

[]

+-------------------------------------------------------------------+---+
|                                                                   |   |
+-------------------------------------------------------------------+---+
| บริษัท ชิน คอร์ปอเรชั่น จำกัด (มหาชน)                                    |   |
|                                                                   |   |
| Shin Corporation Public Company Limited                           |   |
|                                                                   |   |
| เอกสารแนบ 3                                                       |   |
|                                                                   |   |
| การประกอบธุรกิจสายธุรกิจสื่อและโฆษณา                                    |   |
+-------------------------------------------------------------------+---+

การประกอบธุรกิจสายธุรกิจสื่อและโฆษณา

ดำเนินงานโดยบริษัท ไอทีวี จำกัด (มหาชน) (ไอทีวี) และบริษัท แมทช์บอกซ์ จำกัด (เอ็มบี)
มีรายละเอียด ดังนี้

1.  บริษัท ไอทีวี จำกัด (มหาชน) (ไอทีวี)

(ผู้ลงทุนสามารถดูรายละเอียดแบบแสดงรายการข้อมูลประจำปี 2555 ของบริษัท ไอทีวี จำกัด
(มหาชน) ได้ที่ www.sec.or.th)

ภาพรวมการประกอบธุรกิจของไอทีวีในปัจจุบัน

บริษัท ไอทีวี จำกัด (มหาชน) (ไอทีวี)
เคยประกอบธุรกิจสถานีวิทยุโทรทัศน์ระบบยูเอชเอฟแห่งแรกของประเทศไทย ภายใต้ชื่อ
“สถานีโทรทัศน์ไอทีวี (ITV)” (สถานีฯ)
โดยไอทีวี‏ได้รับสัญญาเข้าร่วมงานและดำเนินกิจการสถานีวิทยุโทรทัศน์ระบบยูเอชเอฟ
(สัญญาเข้าร่วมงานฯ) ลักษณะ สร้าง-โอน-ดำเนินงาน จากสำนักงานปลัดสำนักนายกรัฐมนตรี
(สปน.) เป็นระยะเวลา 30 ปี สิ้นสุดวันที่ 3 กรกฎาคม 2568
โดยไอทีวี‏จะต้องจ่ายผลประโยชน์ตอบแทนแก่ สปน. ในอัตราที่ระบุไว้ในสัญญาเข้าร่วมงานฯ
เป็นร้อยละของรายได้ทั้งหมดของไอทีวี‏หรือเป็นจำนวนเงินขั้นต่ำทั้งสิ้น 25,200 ล้านบาท
ตลอดอายุอนุญาตให้ดำเนินการ

ก่อนวันที่ 8 มีนาคม 2550 ไอทีวี‏เป็นผู้ดำเนินการผลิตและจัดหารายการ ขาย
และให้เช่าเวลาโฆษณา และแพร่ภาพ
ส่งสัญญาณออกอากาศครอบคลุมจำนวนประชากรที่สามารถรับชมได้ประมาณร้อยละ 98
ของประชากรทั้งหมดในประเทศไทย ผ่านสถานีเครือข่ายทั่วประเทศรวม 52 สถานี
ด้วยระบบส่งสัญญาณที่มีเทคโนโลยีระบบดิจิตอล ที่ทันสมัยให้ความคมชัดทั้งภาพและเสียง
ไอทีวี‏มีความโดดเด่นในการเป็นสถานีข่าวชั้นแนวหน้าของเมืองไทยที่ได้รับการยอมรับอย่างกว้างขวางในความน่าเชื่อถือของการนำเสนอข่าวที่ถูกต้อง
รวดเร็ว และเจาะลึก นอกจากนี้
ไอทีวี‏ยังได้นำเสนอรายการละครช่วงเย็นสำหรับเด็กซึ่งประสบความสำเร็จติดต่อกันมาเป็นเวลากว่า
3 ปี ในส่วนของรายการอื่นๆ ด้านสาระความรู้และรายการบันเทิงต่างๆ ของสถานีฯ
ก็ยังคงความโดดเด่นในด้านเนื้อหาที่มีคุณภาพและรูปแบบของรายการที่นำเสนอและแตกต่างจากรายการบันเทิงของสถานีอื่นๆ
ทำให้สถานีฯ ยังคงรักษาอันดับความนิยม (TV Rating) เป็นอันดับ 3 ในปี 2549
โดยมีค่าเฉลี่ยของ Rating ในช่วงไพร์มไทม์ (18.00-22.30 น.) เท่ากับ 3.16 เพิ่มขึ้นจากปี
2548 ที่ได้ 2.85 โดยเพิ่มขึ้นร้อยละ 11

นับตั้งแต่วันที่ 8 มีนาคม 2550 ไอทีวี‏ไม่มีรายได้จากการบริการสถานีโทรทัศน์แต่อย่างใด
รายได้หลักเกิดจากการนำเงินที่เหลืออยู่ไปฝากสถาบันการเงิน จนกระทั่งเดือนพฤศจิกายน 2551
คณะกรรมการได้จ้างบริษัทหลักทรัพย์จัดการกองทุนรวมแห่งหนึ่งบริหารและจัดการเงินสดในมือที่มี ณ
วันที่ 31 ธันวาคม 2552 จำนวน 1,028 ล้านบาท
เพื่อให้เกิดผลตอบแทนที่ดีกว่าการนำเงินฝากไว้ในธนาคาร

ผลประกอบการ ปี 2555 ตามงบการเงินรวม ไอทีวี‏มีผลขาดทุนสุทธิ 429 ล้านบาท
โดยขาดทุนเพิ่มขึ้นจากปี 2554 ประมาณ 7 ล้านบาท
อันเนื่องจากรายได้ที่ลดลงและค่าใช้จ่ายที่เพิ่มขึ้น
สำหรับสำรองเผื่อค่าอนุญาตให้ดำเนินการส่วนต่างยังคงเป็นประเด็นข้อพิพาทที่อยู่ในระหว่างการดำเนินกระบวนพิจารณาของคณะอนุญาโตตุลาการในสถาบันอนุญาโตตุลาการ
แต่ตามหลักการบัญชีที่รองรับทั่วไป
ไอทีวี‏จำเป็นต้องบันทึกสำรองดอกเบี้ยของค่าอนุญาตให้ดำเนินการส่วนต่างปีละ 434 ล้านบาท
ซึ่งผลขาดทุนที่เกิดขึ้นนั้นมาจากการบันทึกสำรองเผื่อค่าอนุญาตให้ดำเนินการส่วนต่าง
เป็นรายจ่ายที่ยังมิได้เกิดขึ้นจริงแต่อย่างใด

โดยนับแต่วันที่คำพิพากษาศาลปกครองสูงสุดมีผลบังคับคือ วันที่ 14 ธันวาคม 2549 เป็นต้นมา
สปน.ได้มีหนังสือแจ้งให้ ไอทีวี‏ดำเนินการชำระหนี้ค่าอนุญาตให้ดำเนินการส่วนต่างจำนวน 2,210
ล้านบาท ค่าดอกเบี้ยของค่าอนุญาตให้ดำเนินการส่วนต่าง และค่าปรับจำนวนประมาณ 97,760
ล้านบาท ภายในวันที่ 6 มีนาคม 2550 มิฉะนั้น สปน.จะดำเนินการตามสัญญาและกฎหมาย
ซึ่งไอทีวี‏พยายามเจรจากับ
สปน.ในเรื่องนี้มาโดยตลอดว่าในส่วนของภาระหนี้ค่าดอกเบี้ยของค่าอนุญาตให้ดำเนินการส่วนต่างและค่าปรับจำนวนประมาณ
97,760 ล้านบาท นั้น ไอทีวี‏มีความเห็นไม่ตรงกันกับ สปน.
ทั้งวิธีการคำนวณและจำนวนภาระหนี้ที่แตกต่างกันอย่างมาก
การเรียกร้องหนี้สินดังกล่าวไม่เป็นธรรมกับไอทีวี‏เนื่องจากความไม่ชัดเจนของภาระหนี้สินจำนวนมหาศาลดังกล่าวเป็นเหตุให้ไอทีวี‏ประสบปัญหาในการจัดหาแหล่งเงินกู้หรือแหล่งเงินทุนใดๆ
เพื่อมาให้การสนับสนุนในการดำเนินงานของไอทีวี‏ตลอดจนการชำระหนี้ค่าอนุญาตให้ดำเนินการส่วนต่าง
ไอทีวี‏ได้ขอให้ สปน. พิจารณาแนวทางแก้ไขปัญหาในหลายๆ แนวทาง
รวมทั้งได้ยื่นข้อเสนอขอประนีประนอมโดยเสนอที่จะชำระค่าอนุญาตให้ดำเนินการส่วนต่าง 2,210
ล้านบาท
ส่วนดอกเบี้ยและค่าปรับให้ดำเนินการตามกระบวนการยุติธรรมตามขั้นตอนที่กำหนดไว้ในสัญญาเข้าร่วมงานฯ
แต่ก็ได้รับการปฏิเสธ ไอทีวี‏จึงได้ทำหนังสือขอความเป็นธรรมจากนายกรัฐมนตรี
และนอกจากนี้เมื่อวันที่ 20 กุมภาพันธ์ 2550
ไอทีวี‏ยังได้ยื่นคำร้องต่อศาลปกครองกลางเพื่อขอให้ศาลกำหนดมาตรการคุ้มครองชั่วคราวและร้องขอให้ศาลพิจารณาไต่สวนเป็นกรณีฉุกเฉิน
เพื่อขอให้ศาลมีคำสั่งระงับการใช้สิทธิบอกเลิกสัญญาเข้าร่วมงานฯ ของ สปน.
จนกว่าคณะอนุญาโตตุลาการจะมีคำชี้ขาดในกรณีค่าปรับและดอกเบี้ย แต่ต่อมาเมื่อวันที่ 21 กุมภาพันธ์
2550 ศาลได้พิจารณาแล้วมีคำสั่งยกคำร้องขอคุ้มครองชั่วคราวที่ไอทีวี‏ได้ยื่นไปข้างต้น

ต่อมาเมื่อวันที่ 27 กุมภาพันธ์ 2550 ที่ประชุมคณะรัฐมนตรี มีมติให้
สปน.บอกเลิกสัญญาเข้าร่วมงานฯ กับไอทีวี‏ได้ หาก
ไอทีวี‏ไม่สามารถชำระหนี้ค่าอนุญาตให้ดำเนินการส่วนต่างและค่าปรับและดอกเบี้ยรวมแสนล้านกว่าบาทดังกล่าวได้
ภายในวันที่ 6 มีนาคม 2550

วันที่ 6 มีนาคม 2550 คณะรัฐมนตรีมีมติให้สถานีโทรทัศน์ไอทีวี ยุติการออกอากาศ
โดยจะออกอากาศได้ถึงเวลา 24.00 น. ของวันที่ 7 มีนาคม 2550 และ สปน.
ได้มีหนังสือลงวันที่ 7 มีนาคม 2550 บอกเลิกสัญญาเข้าร่วมงานฯ
และแจ้งให้ไอทีวี‏ดำเนินการชำระหนี้
และส่งมอบทรัพย์สินที่ไอทีวี‏มีไว้ใช้ในการดำเนินกิจการตามสัญญาเข้าร่วมงานฯ คืนให้ สปน.
ภายในเวลาที่ สปน.กำหนด ซึ่งการบอกเลิกสัญญาเข้าร่วมงานฯ
ดังกล่าวเป็นเหตุให้ไอทีวี‏จำเป็นต้องหยุดดำเนินธุรกิจสถานีโทรทัศน์ไอทีวีนับแต่นั้นมา

ตั้งแต่วันที่ 8 มีนาคม 2550 เป็นต้นมา สปน.
ได้มอบหมายให้กรมประชาสัมพันธ์เข้ายึดครองทรัพย์สินและคลื่นความถี่ยูเอชเอฟซึ่งไอทีวี‏เคยใช้งานอยู่เดิม
และเข้าดำเนินการบริหารกิจการสถานีโทรทัศน์ภายใต้ชื่อ “สถานีทีไอทีวี (TITV)”
ปัจจุบันสถานีดังกล่าวแปรรูปกิจการไปเป็น “สถานีโทรทัศน์ทีวีไทย”
ภายใต้พระราชบัญญัติองค์การกระจายเสียงและแพร่ภาพสาธารณะแห่งประเทศไทย
(พ.ร.บ.ทีวีสาธารณะ) มีผลบังคับใช้เป็นกฎหมายแล้วตั้งแต่วันที่ 15 มกราคม 2551
ซึ่งพ.ร.บ.ทีวีสาธารณะดังกล่าวมีผลให้คณะอนุญาโตตุลาการ และ/หรือ
ศาลปกครองกลางไม่อาจวินิจฉัยหรือมีคำพิพากษาให้ สปน.
อนุญาตให้ไอทีวี‏กลับเข้าดำเนินการสถานีโทรทัศน์ระบบยูเอชเอฟ
โดยใช้คลื่นความถี่และทรัพย์สินอุปกรณ์เครือข่ายเดิมต่อไปจนครบตามกำหนดระยะเวลาในสัญญาเข้าร่วมงานฯ
เดิมได้ เนื่องจากบรรดาทรัพย์สินต่างๆ รวมถึงสิทธิ หน้าที่
และภาระผูกพันของไอทีวี‏ตามสัญญาเข้าร่วมงานฯ จะตกเป็นของรัฐตามบทเฉพาะกาล มาตรา 56
แห่งร่างพระราชบัญญัติดังกล่าว

อย่างไรก็ตาม ไอทีวี‏ยังคงดำเนินคดีฟ้องร้องกับ สปน.ต่อไปตามกระบวนการยุติธรรม
และข้อเรียกร้องค่าเสียหายข้ออื่นๆ ที่เรียกร้องให้
สปน.ชดเชยความเสียหายโดยชำระคืนเป็นเงินสด
ตลอดจนการชดเชยความเสียหายโดยวิธีอื่นให้แก่ไอทีวี‏ยังคงมีผลทางกฎหมายอยู่
หากคณะอนุญาโตตุลาการมีคำวินิจฉัยชี้ขาดตามที่ไอทีวี‏เรียกร้องโดยคดีความระหว่างไอทีวี‏และ สปน.
ที่ยังคงดำเนินอยู่ในกระบวนการยุติธรรมมี 2 คดี ได้แก่

1.  ข้อพิพาทหมายเลขดำที่ 1/2550 วันที่ 4 มกราคม 2550
    ไอทีวี‏เป็นโจทก์ยื่นข้อพิพาทต่อสถาบันอนุญาโตตุลาการขอให้พิจารณาเรื่องค่าปรับจากการปรับผังรายการและดอกเบี้ยจากค่าอนุญาตให้ดำเนินการส่วนต่าง

2.  ข้อพิพาทหมายเลขดำที่ 46/2550 วันที่ 9 พฤษภาคม 2550
    ไอทีวี‏เป็นโจทก์ยื่นข้อพิพาทต่อสถาบันอนุญาโตตุลาการกรณี สปน.
    บอกเลิกสัญญาไม่ชอบและเรียกร้องหนี้สินไม่ชอบด้วยกฎหมายและสัญญา
    รวมทั้งยังเรียกร้องค่าเสียหายอันเกิดจากการกระทำไม่ชอบดังกล่าวจำนวน 21,814 ล้านบาท

ผลจากการที่ สปน.ได้บอกเลิกสัญญาเข้าร่วมงานฯ ของไอทีวี‏
ทำให้ไอทีวี‏จำเป็นต้องหยุดดำเนินกิจการสถานีโทรทัศน์ไอทีวี ตั้งแต่วันที่ 8 มีนาคม 2550 เป็นต้นมา
และยังเป็นสาเหตุให้ตลาดหลักทรัพย์แห่งประเทศไทย (ตลท.) ได้ประกาศให้หุ้นของ
ไอทีวี‏เป็นหลักทรัพย์ที่เข้าข่ายอาจถูกเพิกถอนออกจาก ตลท. พร้อมทั้งขึ้นเครื่องหมาย NC
(Non-Compliance) และ SP (Suspension)
ห้ามซื้อหรือขายหลักทรัพย์ของไอทีวี‏จนกว่าไอทีวี‏จะสามารถแก้ไขฟื้นฟูกิจการเพื่อให้เหตุแห่งการเพิกถอนหมดไป
และตั้งแต่วันที่ 4 มิถุนายน 2552
ตลท.ได้ถอนชื่อหลักทรัพย์ของไอทีวี‏ออกจากกระดานซื้อขายและย้ายหลักทรัพย์ไปยังกลุ่ม NPG
(Non-Performing Group)
จนกว่าไอทีวี‏จะสามารถแก้ไขผลการดำเนินงานให้หลุดพ้นจากเหตุแห่งการเพิกถอนได้

เมื่อวันที่ 19 มกราคม 2554
ตลท.ได้ประกาศการปรับปรุงแนวทางการดำเนินการกับบริษัท‏จดทะเบียนที่มีการดำเนินงานหรือฐานะการเงินที่เข้าข่ายอาจถูกเพิกถอน
ประกาศ มีผลบังคับใช้ตั้งแต่วันที่ 26 มกราคม 2554
โดยแนวทางดังกล่าวได้กำหนดระยะเวลาให้ไอทีวี‏ดำเนินการแก้ไขเหตุแห่งการเพิกถอนภายในระยะเวลา
3 ปี (กำหนด 3 ระยะๆ ละ 1 ปี) เริ่มตั้งวันที่ 10 มีนาคม 2554 ทั้งนี้
ไอทีวี‏สามารถยื่นคำขอขยายระยะเวลาฟื้นฟูกิจการได้ 1 ครั้ง ระยะเวลาไม่เกิน 1 ปี
(กำหนดระยะเวลาสูงสุดในการฟื้นฟูกิจการไม่เกิน 4 ปี) โดยไอทีวี‏ต้องมีคุณสมบัติครบทุกข้อ ดังนี้

1.  มีส่วนของผู้ถือหุ้น ไม่ต่ำกว่า 20 ล้านบาท หรือมีกำไรจากการดำเนินธุรกิจหลัก 1 ปี

2.  มีธุรกิจหลักดำเนินการอย่างต่อเนื่องชัดเจน

3.  มีแนวทางแก้ไขเหตุเพิกถอนชัดเจน

4.  คุณสมบัติอื่นๆ ครบถ้วน เช่น ผู้บริหารหรือผู้มีอำนาจควบคุม ไม่เป็นบุคคลที่มีลักษณะต้องห้าม
    เป็นต้น

นอกจากนี้ ไอทีวี‏ยังมีคดีความที่ยังอยู่ในกระบวนการพิจารณาของอนุญาโตตุลาการ
และอาจต้องใช้ระยะเวลานานจนกว่ากระบวนการยุติธรรมจะถึงที่สุด
และผลของคดีความดังกล่าวอาจส่งผลที่เป็นสาระสำคัญต่อสถานะการเงินและการดำเนินธุรกิจต่อไปในระยะยาว
รวมถึงสถานะงบการเงินของไอทีวี ณ วันที่ 31 ธันวาคม 2555 ไอทีวี‏มีส่วนของผู้ถือหุ้นติดลบอยู่
4,321 ล้านบาท
อีกทั้งมีภาระค่าใช้จ่ายทางบัญชีในการสำรองเผื่อค่าดอกเบี้ยอันอาจเกิดขึ้นในกรณีที่ไอทีวี‏แพ้คดีในอัตราร้อยละ
15 ต่อปี ของค่าอนุญาตให้ดำเนินการส่วนต่างรวม 2,891 ล้านบาท คิดเป็นจำนวนเงินปีละประมาณ
434 ล้านบาท หรือไตรมาสละประมาณ 109 ล้านบาท
ซึ่งตามเงื่อนไขในการดำเนินการแก้ไขเหตุแห่งการเพิกถอน ภายในระยะเวลา 3 ปี
ตามเกณฑ์ข้างต้นของ ตลท. ไอทีวี‏จะต้องหาธุรกิจใหม่ที่สร้างผลกำไรสะสมได้เพิ่มขึ้นอย่างน้อย
4,621 ล้านบาท
หรือหาวิธีอื่นใดเพื่อทำให้ส่วนของผู้ถือหุ้นในงบแสดงฐานะการเงินเป็นบวกไม่ต่ำกว่า 300 ล้านบาท
และนอกจากนั้นไอทีวี‏ต้องสามารถทำกำไรจากการดำเนินงานในธุรกิจหลักไม่น้อยกว่า 30
ล้านบาทและมีกำไรสุทธิในงวด หรือ 466 ล้านบาท ในระยะเวลา 1 ปี
(ในกรณีที่ผลกำไรไม่ต่อเนื่อง) จึงจะพ้นจากเหตุแห่งการเพิกถอนหลักทรัพย์

ทั้งนี้
หากไอทีวี‏ไม่สามารถดำเนินการแก้ไขให้มีคุณสมบัติตามแนวทางดังกล่าวภายในระยะเวลาที่กำหนด
ตลท. จะเสนอคณะกรรมการตลาดหลักทรัพย์ฯ เพื่อพิจารณาอนุมัติการเพิกถอนหลักทรัพย์ต่อไป
ซึ่งอาจจะทำให้ไอทีวี‏พ้นสภาพจากการเป็นบริษัทจดทะเบียน
และหลักทรัพย์ของไอทีวี‏ไม่สามารถทำการซื้อขายใน ตลท.ได้อีกต่อไป

สืบเนื่องจากข้อจำกัดหลายประการข้างต้น
รวมถึงเงินสดในมือสำหรับใช้ดำเนินกิจการต่อไปมีจำนวนจำกัดโดยที่งบการเงินรวม ณ วันที่ 31
ธันวาคม 2555
ไอทีวี‏มีเงินคงเหลือในมือรวมเงินฝากธนาคารหรือเงินลงทุนในตราสารการเงินต่างๆ
ที่เทียบเท่าเงินสดทั้งหมดประมาณ 1,130 ล้านบาท
ในกรณีที่ไอทีวี‏ได้ข้อสรุปเกี่ยวกับผลการศึกษาความเป็นไปได้และ/หรือแผนการฟื้นฟูกิจการแล้ว
ไอทีวี‏จะนำเสนอการเพื่อนำเสนอให้ผู้ถือหุ้นของไอทีวี‏พิจารณาอนุมัติความเป็นไปได้ของแผนและรายงานต่อ
ตลท.ต่อไป

ทรัพย์สินที่ใช้ในการประกอบธุรกิจ

สินทรัพย์ถาวร

ไอทีวีมีสินทรัพย์ถาวร ที่ได้มาหลังจากวันที่ 7 มีนาคม 2550 ณ วันที่ 31 ธันวาคม 2555
มีรายละเอียดดังนี้

+-------------------+--------+------------+------------+-------------+
| รายการ            | ลักษณะ  |            | ใช้เ        | มูลค่าตามบัญชี  |
|                   | ของสิทธิ |            | ป็นหลักประกัน | (สุทธิ)       |
|                   |        |            |            |             |
|                   |        |            | การกู้ยืม     | (ล้านบาท)    |
+-------------------+--------+------------+------------+-------------+
| เครื่อง             | ไอทีวีเป |            | ไม่มี        | 0.186       |
| มือและอุปกรณ์สำนักงาน | ็นเจ้าขอ |            |            |             |
|                   | งเป็นทร |            |            |             |
|                   | ัพย์สินที่ไ |            |            |             |
|                   | ด้มาหลัง |            |            |             |
|                   | จากวันที่ |            |            |             |
|                   | 7      |            |            |             |
|                   | มีนาคม  |            |            |             |
|                   | 2550   |            |            |             |
+-------------------+--------+------------+------------+-------------+
| รวมมูลค่าสินทรัพย์ถาวร |        |            |            | 0.186       |
+-------------------+--------+------------+------------+-------------+
| หัก ค่าเสื่อมราคาสะสม |        |            |            | 0.026       |
+-------------------+--------+------------+------------+-------------+
|  สำรองค่าเผื่อ       |        |            |            | (0.158)     |
| การด้อยค่าของสินทรัพย์ |        |            |            |             |
|                   |        |            |            | 8)          |
+-------------------+--------+------------+------------+-------------+
| ราคาตามบัญชีสุทธิ     |        |            |            | 0.002       |
+-------------------+--------+------------+------------+-------------+

หมายเหตุ : เมื่อวันที่ 7 มีนาคม 2550 ไอทีวีได้รับหนังสือแจ้งบอกเลิกสัญญาเข้าร่วมงานฯ
เป็นผลให้สัญญาเข้าร่วมงานฯ ดังกล่าวสิ้นสุดลง ซึ่งเป็นข้อบ่งชี้ของการด้อยค่าของอุปกรณ์
สินทรัพย์ภายใต้สัญญาเข้าร่วมงานฯ ซึ่งได้รับรู้ผลขาดทุนจากการด้อยค่าของสินทรัพย์ จำนวน 1,901
ล้านบาท และในวันที่ 15 มกราคม 2551
พระราชบัญญัติองค์การกระจายเสียงและแพร่ภาพสาธารณะแห่งประเทศไทยดังกล่าวได้มีการประกาศในราชกิจจานุเบกษาโดยมีผลบังคับใช้เป็นกฎหมายตั้งแต่วันที่
15 มกราคม 2551 เป็นต้นไป ทำให้บรรดาทรัพย์สินต่างๆ
รวมถึงสิทธิหน้าที่และภาระผูกพันของไอทีวีตามสัญญาเข้าร่วมงานฯ
จะตกเป็นของรัฐตามบทเฉพาะกาลมาตรา 56 แห่งร่างพระราชบัญญัติดังกล่าว

  อย่างไรก็ตาม ไอทีวียังคงมีคดีความฟ้องร้องกับ สปน.
  ที่ยังดำเนินต่อไปในกระบวนการยุติธรรมและข้อเรียกร้องค่าเสียหายข้ออื่นๆ ที่เรียกร้องให้
  สปน.ชดเชยค่าเสียหายโดยชำระคืนเป็นเงินสดให้แก่ไอทีวี
  ยังคงมีผลทางกฎหมายอยู่หากคณะอนุญาโตตุลาการมีคำวินิจฉัยชี้ขาดตามที่ไอทีวีเรียกร้อง

สัญญาการค้าที่มีสาระสำคัญ ดังนี้

1.  สัญญาว่าจ้างที่ปรึกษากฏหมาย

+--------------------+---+----------------------------------------------+
|   ชื่อสัญญา           | : |   สัญญาว่าจ้างที่ปรึกษากฎหมาย                      |
+--------------------+---+----------------------------------------------+
|  คู่สัญญา             | : |   บริษัท วีระวงค์, ชินวัฒน์และเพียงพนอ จำกัด และ บริษัท |
|                    |   |   ไอทีวี จำกัด (มหาชน)                          |
+--------------------+---+----------------------------------------------+
|  วันที่ลงนามสัญญา      | : |   10 กรกฎาคม 2555                            |
+--------------------+---+----------------------------------------------+
|  ระยะเวลาสัญญา      | : |   10 กรกฎาคม 2555 จนกว่าคดีจะสิ้นสุด              |
+--------------------+---+----------------------------------------------+
|  รายละเอียดสัญญา     | : |   ให้คำปรึกษา                                  |
|                    |   |   อันเกี่ยวข้องกับข้อพิพา                           |
|                    |   | ทอนุญาโตตุลาการและข้อพิพาทในศาลทั้งนี้จนกว่าคดีจะถึงที่สุด |
+--------------------+---+----------------------------------------------+
|  อัตราค่าบริการ       | : |   เหมาจ่าย เป็นเงิน 5,000,000 บาท               |
|                    |   |   กำหนดจ่ายค่าบริการหลังจากที่ลงนามในสัญญา          |
|                    |   |   ในอัตราร้อยละ 30 เป็นเงิน 1,500,000 บาท        |
|                    |   |   ส่วนที่เหลือชำระตามความคืบหน้าของคดี              |
+--------------------+---+----------------------------------------------+

2.  สัญญาว่าจ้างที่ปรึกษากฏหมาย

+-------------------+---+----------------------------------------------+
|   ชื่อสัญญา          | : |   สัญญาว่าจ้างที่ปรึกษากฎหมาย                      |
+-------------------+---+----------------------------------------------+
| คู่สัญญา             | : |   บริษัท สำนักงานกฎหมาย เอ็ม.พี. จำกัด และ บริษัท    |
|                   |   |   ไอทีวี จำกัด (มหาชน)                          |
+-------------------+---+----------------------------------------------+
| วันที่ลงนามสัญญา      | : |   15 กรกฎาคม 2555                            |
+-------------------+---+----------------------------------------------+
| ระยะเวลาสัญญา      | : |   15 กรกฎาคม 2555 จนกว่าคดีจะสิ้นสุด              |
+-------------------+---+----------------------------------------------+
| รายละเอียดสัญญา     | : |   ให้คำปรึกษา                                  |
|                   |   |   อันเกี่ยวข้องกับข้อพิพา                           |
|                   |   | ทอนุญาโตตุลาการและข้อพิพาทในศาลทั้งนี้จนกว่าคดีจะถึงที่สุด |
+-------------------+---+----------------------------------------------+
| อัตราค่าบริการ       | : |   เหมาจ่าย เป็นเงิน 35,000,000 บาท              |
|                   |   |   กำหนดจ่ายค่าบริการแบ่งเป็น 2 ส่วน ส่วนที่ 1         |
|                   |   |   สำหรับงานคดีในช่วงปี 2555-2556                 |
|                   |   |   หรือเมื่อมีคำชี้ขาดอนุญาโตตุลา-การ รวมไม่เกิน 20     |
|                   |   |   ล้านบาท แบ่งเป็น 2 งวด งวดแรก 9,000,000 งวดที่  |
|                   |   |   2                                          |
|                   |   |   จ่าย                                        |
|                   |   | ตามความคืบหน้าของสัญญาตามที่ได้รับความเห็นชอบจากไอทีวี |
|                   |   |   ส่วนที่ 2                                     |
|                   |   |   งานคด                                      |
|                   |   | ีต่อเนื่องภายหลังมีคำชี้ขาดอนุญาโตตุลาการจนกว่าคดีจะสิ้นสุด |
+-------------------+---+----------------------------------------------+

3.  สัญญาว่าจ้างที่ปรึกษากฏหมาย

+---------------------+---+----------------------------------------------+
|   ชื่อสัญญา            | : |   สัญญาว่าจ้างที่ปรึกษากฏหมายและดำเนินงานด้านกฏหมาย  |
+---------------------+---+----------------------------------------------+
| คู่สัญญา               | : |   คณะบุคคลคุปติมนัส และ บริษัท ไอทีวี จำกัด (มหาชน)   |
+---------------------+---+----------------------------------------------+
| วันที่ลงนามสัญญา        | : |   10 พฤศจิกายน 2555                           |
+---------------------+---+----------------------------------------------+
| ระยะเวลาสัญญา        | : |   1 พฤศจิกายน 2555 ถึง 31 ตุลาคม 2556           |
+---------------------+---+----------------------------------------------+
| รายละเอียดสัญญา       | : |   ให้คำปรึกษาและดำเนินงานด้านกฏหมาย              |
|                     |   |                                              |
|                     |   |  อันเกี่ยวข้องกับข้อพิพาทอนุญาโตตุลาการและข้อพิพาทในศาล |
+---------------------+---+----------------------------------------------+
| อัตราค่าบริการ         | : |   เดือนละ 0.28 ล้านบาท  สัญญามีกำหนด 1 ปี         |
|                     |   |   คู่สัญญามีสิทธิบอกเลิกสัญญา โดยแจ้งล่วงหน้า 7 วัน      |
+---------------------+---+----------------------------------------------+

4.  สัญญาว่าจ้างบริหารจัดการ

+---------------------+---+----------------------------------------------+
|   ชื่อสัญญา            | : |   สัญญาว่าจ้างบริหารจัดการ                        |
+---------------------+---+----------------------------------------------+
| คู่สัญญา               | : |   บริษัท ชนะสิบทิศ จำกัด และ บริษัท ไอทีวี จำกัด       |
|                     |   |   (มหาชน)                                    |
+---------------------+---+----------------------------------------------+
| วันที่ลงนามสัญญา        | : |   16 พฤศจิกายน 2555                           |
+---------------------+---+----------------------------------------------+
| ระยะเวลาสัญญา        | : |   16 พฤศจิกายน 2555 ถึง 30 มิถุนายน 2556         |
+---------------------+---+----------------------------------------------+
| รายละเอียดสัญญา       | : |   เพื่อดำเนินการ                                |
|                     |   |                                              |
|                     |   | 1.  จัดเตรียมแผนฟื้นฟูกิจการ                       |
|                     |   |     จัดเตรียมสำนวนและหลักฐานประกอบคดีพิพาท        |
|                     |   |                                              |
|                     |   | 2.  บริหารจัดการงานบัญชีและธุรกรรมการเงินต่างๆ      |
|                     |   |                                              |
|                     |   | 3.  บริหารจัดการงานกำกับดูแลกิจการตามหลักเกณฑ์ของ   |
|                     |   |     ตลท. และสำนักงาน ก.ล.ต.                   |
|                     |   |                                              |
|                     |   | 4.  กำหนด บริหารจัดการ                         |
|                     |   |     และดำเนินงานธุรกรรมทั่วไปภายในสำนักงาน        |
|                     |   |                                              |
|                     |   | 5.  บริหา                                     |
|                     |   | รจัดการการจัดเก็บเอกสารสำคัญทั้งด้านการเงินและกฎหมาย |
|                     |   |     ตลอดจนดูแลรักษาทรัพย์สินและอุปกรณ์              |
+---------------------+---+----------------------------------------------+
| อัตราค่าบริการ         | : |   เดือนละ 0.8 ล้านบาท คู่สัญญามีสิทธิบอกเลิกสัญญา      |
|                     |   |   โดยแจ้งล่วงหน้า 30 วัน                         |
+---------------------+---+----------------------------------------------+

5.  สัญญาการจัดการกองทุนส่วนบุคคล

+----------------------+---+--------------------------------------------+
|   ชื่อสัญญา             | : | สัญญาการจัดการกองทุนส่วนบุคคล                   |
+----------------------+---+--------------------------------------------+
| คู่สัญญา                | : | บริษัทหลักทรัพย์จัดการกองทุน ทิสโก้ จำกัด และ บริษัท   |
|                      |   | ไอทีวี จำกัด (มหาชน)                          |
+----------------------+---+--------------------------------------------+
| วันที่ลงนามสัญญา         | : | 20 พฤศจิกายน 2551                           |
+----------------------+---+--------------------------------------------+
| ระยะเวลาสัญญา         | : | 20 พฤศจิกายน 2551 ถึง 19 พฤศจิกายน 2552       |
|                      |   | อายุสัญญา 1 ปี ต่ออายุได้อีกคราวละ 1 ปี โดยอัตโนมัติ  |
|                      |   | โดยมีการต่ออายุสัญญาต่อไปอีก 1 ปี ในวันที่ 20        |
|                      |   | พฤศจิกายน 2552, 20 พฤศจิกายน 2553, วันที่ 20    |
|                      |   | พฤศจิกายน 2554 และ วันที่ 20 พฤศจิกายน 2555     |
|                      |   | จนถึงวันที่ 19 พฤศจิกายน 2556                   |
+----------------------+---+--------------------------------------------+
| รายละเอียดสัญญา        | : | ดำเนินการบริหารเงินลงทุนในตราสารหนี้             |
|                      |   | ตามนโยบายการลงทุนของไอทีวี                    |
+----------------------+---+--------------------------------------------+
| อัตราค่าบริการ          | : | อัตราร้อยละ 0.0675 ต่อปี                       |
|                      |   | ของมูลค่าทรัพย์สินสุทธิของกองทุนที่คำนวณได้เป็นรายวัน   |
|                      |   | การชำระค่าธรรมเนียม                          |
|                      |   | บริษัทหล                                     |
|                      |   | ักทรัพย์จัดการกองทุนรวมจะหักจากกองทุนเป็นรายไตรมาส |
|                      |   | ภายใน 15 หลังจากวันสิ้นไตรมาส                  |
|                      |   | คู่สัญญามีสิทธิบอกเลิกสัญญาได้โดยแจ้งล่วงหน้า 60 วัน    |
+----------------------+---+--------------------------------------------+

6.  สัญญาแต่งตั้งผู้รับฝากทรัพย์สินกองทุนส่วนบุคคล

+---------------------+---+--------------------------------------------+
|   ชื่อสัญญา            | : | สัญญาแต่งตั้งผู้รับฝากทรัพย์สินกองทุนส่วนบุคคล          |
+---------------------+---+--------------------------------------------+
| คู่สัญญา               | : | ธนาคารทหารไทย จำกัด (มหาชน) และ บริษัท ไอทีวี   |
|                     |   | จำกัด (มหาชน)                               |
+---------------------+---+--------------------------------------------+
| วันที่ลงนามสัญญา        | : | 20 พฤศจิกายน 2551                           |
+---------------------+---+--------------------------------------------+
| ระยะเวลาสัญญา        | : | 20 พฤศจิกายน 2551 ถึง 19 พฤศจิกายน 2552       |
|                     |   | อายุสัญญา 1 ปี ต่ออายุได้อีกคราวละ 1 ปี โดยอัตโนมัติ  |
|                     |   | โดยมีการต่ออายุสัญญาต่อไปอีก 1 ปี ในวันที่ 20        |
|                     |   | พฤศจิกายน 2553, วันที่ 20 พฤศจิกายน 2554 และ    |
|                     |   | วันที่ 20 พฤศจิกายน 2555 จนถึงวันที่ 19 พฤศจิกายน   |
|                     |   | 2556                                       |
+---------------------+---+--------------------------------------------+
| รายละเอียดสัญญา       | : | ดำเนินการรับฝากทรัพย์สิน                        |
|                     |   | ที่ได้มาจากการลงทุนในตราสารหนี้                  |
+---------------------+---+--------------------------------------------+
| อัตราค่าบริการ         | : | อัตราร้อยละ 0.0125 ต่อปี ของมูลค่าทรัพย์สินสุทธิ ณ    |
|                     |   | วันทำการสุดท้ายของสัปดาห์และทุกวันสุดท้ายของเดือน    |
|                     |   | โดยคำนวณเป็นรายสัปดาห์ การชำระค่าธรรมเนียม      |
|                     |   | คู่สัญญามีสิทธิบอกเลิกสัญญาได้โดยแจ้งล่วงหน้า 60 วัน    |
+---------------------+---+--------------------------------------------+

7.  สัญญาการจัดการกองทุนส่วนบุคคล

+---------------------+---+--------------------------------------------+
| ชื่อสัญญา              | : | สัญญาการจัดการกองทุนส่วนบุคคล                   |
+---------------------+---+--------------------------------------------+
| คู่สัญญา               | : | บริษัทหลักทรัพย์จัดการกองทุน ไทยพาณิชย์ จำกัด และ    |
|                     |   | บริษัท ไอทีวี จำกัด (มหาชน)                     |
+---------------------+---+--------------------------------------------+
| วันที่ลงนามสัญญา        | : | 22 พฤศจิกายน 2553                           |
+---------------------+---+--------------------------------------------+
| ระยะเวลาสัญญา        | : | 22 พฤศจิกายน 2553 ถึง 21 พฤศจิกายน 2554       |
|                     |   | อายุสัญญา 1 ปี ต่ออายุได้อีกคราวละ 1 ปี โดยอัตโนมัติ  |
|                     |   | โดยมีการต่ออายุสัญญาต่อไปอีก 1 ปี วันที่ 21 พฤศจิกายน |
|                     |   | 2554 และ วันที่ 21 พฤศจิกายน 2555 จนถึงวันที่ 21   |
|                     |   | พฤศจิกายน 2556                              |
+---------------------+---+--------------------------------------------+
| รายละเอียดสัญญา       | : | ดำเนินการบริหารเงินลงทุนในตราสารหนี้             |
|                     |   | ตามนโยบายการลงทุนของไอทีวี                    |
+---------------------+---+--------------------------------------------+
| อัตราค่าบริการ         | : | อัตราร้อยละ 0.0675 ต่อปี                       |
|                     |   | ของมูลค่าทรัพย์สินสุทธิของกองทุนที่คำนวณได้เป็นรายวัน   |
|                     |   | การชำระค่าธรรมเนียม                          |
|                     |   | บริษัทหล                                     |
|                     |   | ักทรัพย์จัดการกองทุนรวมจะหักจากกองทุนเป็นรายไตรมาส |
|                     |   | ภายใน 15 หลังจากวันสิ้นไตรมาส                  |
|                     |   | คู่สัญญามีสิทธิบอกเลิกสัญญาได้โดยแจ้งล่วงหน้า 30 วัน    |
+---------------------+---+--------------------------------------------+

8.  สัญญาแต่งตั้งผู้รับฝากทรัพย์สินกองทุนส่วนบุคคล

+---------------------+---+--------------------------------------------+
| ชื่อสัญญา              | : | สัญญาแต่งตั้งผู้รับฝากทรัพย์สินกองทุนส่วนบุคคล          |
+---------------------+---+--------------------------------------------+
| คู่สัญญา               | : | ธนาคารไทยพาณิชย์ จำกัด(มหาชน)และ บริษัท ไอทีวี    |
|                     |   | จำกัด (มหาชน)                               |
+---------------------+---+--------------------------------------------+
| วันที่ลงนามสัญญา        | : | 22 พฤศจิกายน 2553                           |
+---------------------+---+--------------------------------------------+
| ระยะเวลาสัญญา        | : | 22 พฤศจิกายน 2553 ถึง 21 พฤศจิกายน 2554       |
|                     |   | อายุสัญญา 1 ปี ต่ออายุได้อีกคราวละ 1 ปี โดยอัตโนมัติ  |
|                     |   | โดยมีการต่ออายุสัญญาต่อไปอีก 1 ปี วันที่ 21 พฤศจิกายน |
|                     |   | 2554 และ วันที่ 21 พฤศจิกายน 2555 จนถึงวันที่ 21   |
|                     |   | พฤศจิกายน 2556                              |
+---------------------+---+--------------------------------------------+
| รายละเอียดสัญญา       | : | ดำเนินการรับฝากทรัพย์สิน                        |
|                     |   | ที่ได้มาจากการลงทุนในตราสารหนี้                  |
+---------------------+---+--------------------------------------------+
| อัตราค่าบริการ         | : | อัตราร้อยละ 0.0125 ต่อปี ของมูลค่าทรัพย์สินสุทธิ ณ    |
|                     |   | วันทำการสุดท้ายของสัปดาห์และทุกวันสุดท้ายของเดือน    |
|                     |   | โดยคำนวณเป็นรายสัปดาห์ การชำระค่าธรรมเนียม      |
|                     |   | คู่สัญญามีสิทธิบอกเลิกสัญญาได้โดยแจ้งล่วงหน้า 60 วัน    |
+---------------------+---+--------------------------------------------+

9.  สัญญาเช่าพื้นที่สำนักงานปัจจุบัน

  เมื่อวันที่ 7 มีนาคม 2550 ไอทีวีได้รับหนังสือแจ้งบอกเลิกสัญญาเข้าร่วมงานฯ
  เป็นผลให้สัญญาเข้าร่วมงานฯ ดังกล่าวสิ้นสุดลง
  ทำให้ไอทีวียกเลิกสัญญาเช่าพื้นที่ตั้งสถานีโทรทัศน์และสัญญาการค้าทั้งหมด ตั้งแต่วันที่ 8 มีนาคม
  2550 เป็นต้นมา โดยมีสัญญาเช่าพื้นที่ที่ยังคงมีผลบังคับใช้อยู่ มีสาระสำคัญของสัญญา ดังนี้

+---------------------+---+----------------------------------------------+
| ชื่อสัญญา              | : | สัญญาเช่าพื้นที่ในอาคารชินวัตรทาวเวอร์ 3              |
+---------------------+---+----------------------------------------------+
|  คู่สัญญา              | : | บริษัท เอสซี แอสเสท คอร์ปอเรชั่น จำกัด (มหาชน) และ  |
|                     |   |                                              |
|                     |   | บริษัท ไอทีวี จำกัด (มหาชน)                       |
+---------------------+---+----------------------------------------------+
|  วันที่ลงนามสัญญา       | : | 9 ธันวาคม 2554                                |
+---------------------+---+----------------------------------------------+
|  ระยะเวลาสัญญาเช่า    | : | 1 มกราคม 2555 ถึง 31 ธันวาคม 2557              |
+---------------------+---+----------------------------------------------+
|  รายละเอียดพี้นที่เช่า    | : | จำนวนพื้นที่เช่า 32 ตารางเมตร                     |
+---------------------+---+----------------------------------------------+
|  อัตราค่าเช่า          | : |   18,400 บาทต่อเดือน                           |
|                     |   |   โดยผู้เช่ามีสิทธิขอต่อสัญญาได้โดยแจ้งล่วงหน้าไม่น้อยกว่า  |
|                     |   |   90 วัน                                      |
|                     |   |   ผู้ให้เช่าขอสงวนส                              |
|                     |   | ิทธิในการขอปรับอัตราค่าเช่าได้ตามสภาพเศรษฐกิจในขณะนั้น |
|                     |   |   ไม่เกินร้อยละ 15 ของอัตราค่าเช่าเดิม              |
+---------------------+---+----------------------------------------------+

ลิขสิทธิ์รายการ

ไอทีวีมีมูลค่าทางบัญชีของลิขสิทธิ์รายการและต้นทุนผลิตรายการ ณ วันที่ 31 ธันวาคม 2555 จำนวน
103 ล้านบาท โดยเมื่อวันที่ 7 มีนาคม 2550 ไอทีวีได้รับหนังสือแจ้งบอกเลิกสัญญาเข้าร่วมงานฯ
เป็นผลให้สัญญาเข้าร่วมงานฯ ดังกล่าวสิ้นสุดลง ซึ่งเป็นข้อบ่งชี้ของการด้อยค่าของค่าลิขสิทธิ์รายการ
ซึ่งได้รับรู้ผลขาดทุนจากการด้อยค่าของสินทรัพย์ดังกล่าวจำนวน 103 ล้านบาท

2. บริษัท แมทช์บอกซ์ จำกัด

บริษัท แมทช์บอกซ์ จำกัด (เอ็มบี)
ดำเนินธุรกิจให้บริการด้านออกแบบความคิดสร้างสรรค์และสื่อสารโฆษณาแบบครบวงจร

ลักษณะการประกอบธุรกิจ

เอ็มบีจดทะเบียนก่อตั้งเป็นบริษัทจำกัด เมื่อวันที่ 13 มีนาคม 2534 ด้วยทุนจดทะเบียน 9 ล้านบาท
โดยมี บริษัท ชิน คอร์ปอเรชั่น จำกัด (มหาชน) เป็นผู้ถือหุ้นใหญ่ในสัดส่วนร้อยละ 99.96

เอ็มบีประกอบธุรกิจหลักในการให้บริการด้านออกแบบความคิดสร้างสรรค์ให้กับสินค้าและบริการของลูกค้า
รวมทั้งจัดซื้อ สื่อโฆษณาทุกประเภท และรับจ้างผลิตชิ้นงานและวัสดุโฆษณาผ่านทางโทรทัศน์
หนังสือพิมพ์ วิทยุ ป้าย และเว็บไซต์ รวมทั้งงานด้านสิ่งพิมพ์ต่างๆ

รายได้จากลูกค้าของเอ็มบีในปี 2555 แบ่งออกเป็นลูกค้าภายในกลุ่มอินทัช สัดส่วน 86%
และลูกค้าภายนอกกลุ่ม 14%

การประกอบธุรกิจแต่ละสายผลิตภัณฑ์

1.  บริการด้านออกแบบความคิดและวางแผนกลยุทธ์โฆษณาอย่างสร้างสรรค์ให้กับสินค้าและบริการของลูกค้า
    ลูกค้าของเอ็มบี มีทั้งภายในและภายนอก โดยในการแแข่งขัน
    เอ็มบีจะเข้าไปร่วมเสนอตัวอย่างชิ้นงานโฆษณาให้กับลูกค้าร่วมกับบริษัทผู้สร้างสรรค์งานโฆษณารายอื่นๆ
    ในช่วงระยะเวลาที่ผ่านมา เอ็มบีมีชื่อเสียงและได้รับการยอมรับจากตลาด
    ในเรื่องการทำโฆษณาสื่อสารในสินค้าประเภทเทคโนโลยีสื่อสารและโทรคมนาคม

2.  บริการด้านสื่อโฆษณา เป็นบริการที่จัดหาเนื้อที่โฆษณาทั้งโทรทัศน์ หนังสือพิมพ์ วิทยุ
    ป้ายกลางแจ้ง และอินเทอร์เน็ต

3.  บริการด้านการผลิตชิ้นงาน วัสดุโฆษณา เพื่อนำไปดำเนินการลงโฆษณาในเนื้อที่โฆษณา

4.  บริการด้านสิ่งพิมพ์ต่างๆ ทั้งด้านออกแบบและจัดพิมพ์ในรูปแบบต่างๆ

5.  บริการด้านการจัดกิจกรรม ( Event Marketing)
    ซึ่งบริษัทได้รับความไว้วางใจให้เป็นผู้วางแผนจัดงานกิจกรรมทางการตลาดให้กับองค์กรของรัฐ
    และบริษัทใหญ่ๆ ได้แก่ บรรษัทบริหารสินทรัพย์ไทย และการบินไทย

6.  บริการงานด้านดิจิตอลและสื่อใหม่ๆ (Digital and New Media)
    เพื่อลูกค้าที่ต้องการสื่อรูปแบบใหม่ๆ เพื่อเจาะกลุ่มเป้าหมายเฉพาะเจาะจง

ปัจจัยความเสี่ยง

ปัจจัยความเสี่ยงที่อาจจะเกิดขึ้น และมีผลกระทบต่อการดำเนินงานของเอ็มบี สามารถสรุปได้ดังนี้

1.  ลูกค้าหลักใช้งบโฆษณาลดลง หรือเปลี่ยนบริษัทโฆษณา

2.  การแข่งขันในตลาดโดยเฉพาะด้านราคาค่าธรรมเนียมในการให้บริการ

3.  ภาวะเศรษฐกิจที่ผันผวนมีผลต่อการวางแผนใช้จ่ายงบโฆษณาของลูกค้า

3. บริษัท อุ๊คบี จำกัด (อุ๊คบี)

ในวันที่ 25 กันยายน 2555 อินทัชได้เข้าลงทุนในบริษัท อุ๊คบี จำกัด (อุ๊คบี)
โดยการซื้อหุ้นสามัญเพิ่มทุนจำนวน 33,400 หุ้น หรือคิดเป็นร้อยละ 25.03
ของทุนชำระแล้วของอุ๊คบี ภายในวงเงินจำนวน 57.48 ล้านบาท
ซึ่งเป็นราคาอ้างอิงจากวิธีกระแสเงินสดคิดลด (Discounted Cash Flow)
โดยอินทัชชำระเป็นเงินสดทั้งจำนวน

ลักษณะการประกอบธุรกิจ

อุ๊คบี ดำเนินธุรกิจให้บริการและพัฒนาช่องทางการนำเสนอสิ่งตีพิมพ์ดิจิตอล (Digital
Publication Platform) ซึ่งเป็นระบบที่ให้บริการแก่เจ้าของ content ในการนำ magazine
หนังสือพิมพ์ และหนังสือต่างๆ มาจัดรูปแบบให้เหมาะสมกับการจำหน่ายในรูปแบบ digital
หรือที่เรียกกันว่า e-book/e-magazine และนอกจากช่วยจัดทำแล้ว อุ๊คบี
ยังเป็นผู้จัดจำหน่ายและบริหารร้านหนังสือ e-book อีกด้วย

+-----------------------------------------------------------------------+
| []                                                                    |
+-----------------------------------------------------------------------+
|                                                                       |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 6                                                           |
|                                                                       |
| รายงานคณะกรรมการตรวจสอบ                                               |
+-----------------------------------------------------------------------+

[]

[]

[]

+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 7                                                           |
|                                                                       |
| รายงานความรับผิดชอบของคณะกรรมการต่อรายงานทางการเงิน                       |
+-----------------------------------------------------------------------+

[]